എല്ലാം അറിയാം എന്ന് കരുതുന്നവരിലാവും ഏറ്റവും വലിയ അജ്ഞർ ഇരിക്കുന്നത്!\nഡോ.ഷിംന അസീസ്, ഹബീബ് അഞ്ജു എന്നിവര് ചേര്‍ന്ന് രചിച്ച ‘തൊട്ടിലിലെ വാവയെ തോട്ടീന്ന് കിട്ടിയതാ…?’ എന്ന പുസ്തകത്തിന് രമ്യ ഭാരതി എഴുതിയ വായനാനുഭവം.\nഒറ്റയിരുപ്പിന് വായിച്ചു തീർത്തു. പല കാരണങ്ങൾ ആണ്. ഈയിടെയായി ഒറ്റയടിക്ക് തീർത്തില്ലേൽ പിന്നെ പാതി അവിടെ കിടക്കും. വായിച്ചു തീർത്തിട്ടു വേണം അമ്മുന് വായിക്കാൻ കൊടുക്കാൻ. അപ്പോൾ അവൾ എന്തേലും ചോദിച്ചാൽ പറയാൻ പറ്റണമല്ലോ. പിന്നെ വായിച്ചു കഴിഞ്ഞിട്ട് വേണ്ടേ ചൂടോടെ റിവ്യൂ ഇടാൻ.\nഇതൊന്നും അല്ല. ഒറ്റയിരുപ്പിന് പിടിച്ചിരുത്തി വായിപ്പിക്കാൻ പരുവത്തിന് വിഷയങ്ങളും സംഭവങ്ങളും തമാശകളും ഗതിയും ചിട്ടപ്പെടുത്തിയിട്ടുണ്ട് എന്നതാണ് സത്യം. വായിക്കുന്നതിന്റെ ഇടയിൽ ഒത്തിരി ചിന്തിച്ചു എന്തേലും കൂടെ ചേർക്കണമായിരുന്നു എന്നു തോന്നിയോ എന്ന്. ഇല്ല എന്നു തന്നെ ആണ് ഉത്തരം. കുട്ടികൾക്ക് മനസ്സിലാക്കാവുന്ന തരത്തിൽ, ചിലതിനെ ഒരുപാട് വിശദീകരിച്ചു കുളമാക്കാതെ എല്ലാ വിഷയങ്ങളും പ്രതിപാദിച്ചു പോയിട്ടുണ്ട്.\nഒരേയൊരു ആഗ്രഹം മാത്രമാണ് ഉള്ളത്. സ്കൂളിലെ കുട്ടികൾക്കുള്ള ക്ലാസ്സിനു പുറമെ രക്ഷിതാക്കൾക്ക് ഉള്ള ക്ലാസ്സുകൾ ഉണ്ടെന്നു പറഞ്ഞല്ലോ. പല ഘട്ടങ്ങളിൽ ആയി അതിൽ ഉൾക്കൊള്ളിക്കുന്ന വിഷയങ്ങൾ പറഞ്ഞു പോയി എങ്കിലും, മുതിർന്നവർക്ക് വേണ്ടി എടുക്കുന്ന ഒരു ക്ലാസ്സിൽ ഇരിക്കണം എന്ന് ആഗ്രഹം തോന്നി. കുട്ടികൾക്ക് പറഞ്ഞു കൊടുക്കാൻ വേണ്ടിയായിട്ടല്ല. ആധികാരികമായി ഈ വിഷയങ്ങൾ സംസാരിക്കേണ്ടതും കേൾക്കേണ്ടതും മുതിർന്നവരുടെ കൂടെ ആവശ്യം ആണെന്ന് തോന്നി. പ്രായമായി, വിവാഹം കഴിഞ്ഞു, കുട്ടികൾ ആയി എന്നതൊന്നും ഈ വിഷയത്തിൽ പക്വത വന്നതിന്റെ തെളിവല്ലല്ലോ. കുട്ടികളെക്കാൾ അപക്വമായി ഈ വിഷയങ്ങൾ സംസാരിക്കുന്ന മുതിർന്നവർ നിറയെ ഉള്ള ലോകമാണ്. അവർക്കും കൂടെ ഒരു പുസ്തകം വേണം. ആരോഗ്യമാസികയും വനിതയും പറയുന്ന മുറിവൈദ്യം പോലെ അല്ലാതെ വിശദമായി ഈ വിഷയങ്ങൾ സംസാരിക്കുന്ന പുസ്തകം.\nഎന്റെ ഫ്രണ്ട്സ്‌ലിസ്റ്റിൽ ഉള്ള എല്ലാർക്കും, അവിവാഹിതർക്കും, ഏതു പ്രായത്തിൽ ഉള്ള കുഞ്ഞുങ്ങൾ ഉള്ള രക്ഷിതാക്കൾക്കും ഞാൻ ഈ പുസ്തകം സജസ്റ്റ് ചെയ്യുകയാണ്. വായിക്കുമ്പോൾ എവിടെയൊക്കെയോ ഞാൻ എന്നെ കണ്ടു. എന്റെ കുട്ടിക്കാലവും അമ്മുവിന്റെ കുട്ടിക്കാലവും കണ്ടു. അമ്മുവിന് കഥകളിലൂടെ നല്ലതും ചീത്തതും പറഞ്ഞു കൊടുത്തതും, ഗുഡ് ടച്ചും ബാഡ് ടച്ചും പറഞ്ഞു കൊടുത്തതും, puberty ടെയും ആർത്തവത്തിന്റെയും വിവരങ്ങൾ അമ്മുവുമായി സംസാരിച്ചതും. ഇപ്പഴും ചില കാര്യങ്ങൾ അമ്മുവിന്റെ പ്രായത്തിൽ അരുതാത്തത് എന്നു പറഞ്ഞു കൊടുക്കുന്നതും എല്ലാം. ഇതൊക്കെ പറയുന്നതിന് മുന്നേ ഒരു നൂറു വട്ടം മനസ്സിൽ പ്ലാൻ ചെയ്തിട്ടുണ്ട്. ഈ പുസ്തകം നേരത്തെ ഉണ്ടായിരുന്നു എങ്കിൽ എത്ര എളുപ്പമായേനെ എന്ന് ആലോചിക്കുകയാണ്.\nഅമ്മുവിന് എന്തെങ്കിലും സംശയം വന്നാൽ മിക്കതും ആദ്യം എന്നോടാണ് ചോദിക്കുക. അത്ര ഭീകരമല്ലാത്ത സംശയങ്ങൾ ആണേൽ ഇന്റർനെറ്റിന്റെയോ യൂട്യുബിന്റെയോ സഹായം തേടുകയും ചെയ്യും. എന്റെ ചെറുപ്പത്തിൽ ഇതല്ലായിരുന്നു അവസ്ഥ. കൂട്ടുകാർ കൊണ്ടു വന്നു തള്ളുന്ന ഒരു കൊട്ട കഥകൾ. വിശ്വാസവും ശാസ്ത്രവും ഇടകലർന്ന കുറെ ഏറെ വിവരങ്ങൾ. ഇതൊക്കെ ഒന്ന് ക്ലാരിറ്റി വരുത്തണം എന്നു തോന്നും, പക്ഷെ ആരോട് ചോദിക്കണം എങ്ങനെ ചോദിക്കണം എന്ന പ്രശനം വേണ്ടുവോളം ഉണ്ടായിരുന്നു. മിക്കവാറും എന്റെ ചോദ്യങ്ങൾ മറ്റുള്ളവർ മണ്ടത്തരങ്ങൾ ആയി കാണുന്ന കാലവും.\nപക്ഷെ ഇത്തരം വിഷയങ്ങൾ ഒന്നും അതിലും പെടില്ല. അമ്മയാണെങ്കിൽ ഒരു ടിപ്പിക്കൽ നാട്ടുമ്പുറത്തുകാരി. അതൊന്നും അറിയണ്ട, ഇതൊന്നും അറിയണ്ട, നീ ചെറിയ കുട്ടിയാണ്, നീ വലിയ കുട്ടിയായി, പ്രായപൂർത്തി ആവാറായി, പ്രായപൂർത്തി ആയി, നീ ഒരു പെണ്കുട്ടി യാണ്, ആ കുട്ടിയെ നോക്കു, ഈ കുട്ടിയെ നോക്കു, നിന്നെ കണ്ട് അനിയൻ കേട് വരാതെ ഇരുന്നാൽ മതിയായിരുന്നു എന്നീ വാക്കുകൾ അമ്മയുടെ സൗകര്യാർത്ഥം സംഭാഷണങ്ങളിൽ കുത്തി തിരുകുന്ന കാലം. തുറന്ന സംസാരങ്ങൾ ഞങ്ങൾക്കിടയിൽ ഉണ്ടായിരുന്നില്ല എന്നു മാത്രമല്ല തുടങ്ങുന്ന സംസാരങ്ങൾ വഴക്കിൽ കലാശിക്കുന്ന കാലം കൂടെ ആയിരുന്നു. ‘അമ്മ പറഞ്ഞു തരാൻ തുടങ്ങിയപ്പോഴേക്ക് എല്ലാം എനിക്ക് അറിയാം എന്ന ടീനേജ്‌രിന്റെ അട്ടിട്യൂഡ് എനിക്കും വന്നിരുന്നു. ഭക്ഷണ കാര്യത്തിലും വസ്ത്രങ്ങളുടെ കാര്യത്തിലും മാത്രമാണ് ഞങ്ങളുടെ സംസാരം അക്കാലത്തു ഒത്തു പോയിരുന്നുള്ളൂ.\nഅച്ഛൻ പലപ്പോഴും എന്റെ സാധാരണ സംശയങ്ങളേ നേരെ പുസ്തകങ്ങളിലേക്ക് തള്ളി വിടാറാണ് പതിവ്. ആദ്യമാദ്യമൊക്കെ സങ്കടമായിരുന്നു. ഒന്നിനും മറുപടി തരാതെ ഏതേലും പുസ്തകം പറഞ്ഞിട്ട് അത് വായിച്ചു നോക്കാൻ പറയും.\nഅന്നാണേൽ ഇന്റർനെറ്റും ഇല്ല. മലയാളം വാക്കുകളിൽ സംശയം തോന്നിയാൽ ശബ്ദതാരവലി, ഇംഗ്ലീഷിൽ സംശയം തോന്നിയാൽ ഓസ്‌ഫോഡ് ഡിക്ഷണറി, സ്ഥലങ്ങളുടെ സംശയം വന്നാൽ അറ്റ്ലസ്, കഥകളിൽ സംശയം വന്നാൽ, പുരാണിക് എൻസെയ്‌ക്ലോപീഡിയ, ഈസോപ് കഥകൾ, പഞ്ചതന്ത്രം കഥകൾ, ഐതിഹ്യമാല, ഗ്രീക്ക് കഥകൾ, പിന്നെയും ഒരു പിടി കഥാ സമാഹാരങ്ങൾ. ഇതായിരുന്നു എന്റെ ലോകം. നാട്ടിൻപുറത്തെ എന്റെ സ്കൂളിൽ എന്റെ കൂട്ടുകാർ എന്നെക്കാൾ കഷ്ടം. ടീച്ചർമാരോടൊക്കെ പരിധിയിൽ അപ്പുറം സംശയം ചോദിക്കാൻ പേടി. എന്ത് ചോദിച്ചാലും അതേ സ്കൂളിൽ പഠിപ്പിക്കുന്ന അച്ഛൻ അറിയും, അല്ലേൽ ടീച്ചേർമാരോക്കെ തുണി തുന്നിക്കുന്ന തുന്നൽക്കാരിയായ എന്റെ അമ്മയറിയും.\nഞങ്ങടെ വീട്ടിലെ അച്ഛന്റെ ലൈബ്രറിയിൽ കട്ടിയുള്ള ബ്രൗണ് കടലാസു കൊണ്ടു പൊതിഞ്ഞ ഒരു പുസ്തകം ഉണ്ടായിരുന്നു. അത്ര പെട്ടെന്ന് ശ്രദ്ധയിൽ പെടാതെ വെച്ചിരുന്ന ആ പുസ്തകം ഞാൻ കണ്ടത് ഏഴിലോ എട്ടിലോ പഠിക്കുമ്പോൾ ആണ്. പണ്ടേ ലേശം കൗതുകം കൂടുതൽ ആണല്ലോ. തുറന്നു നോക്കി. ക്ഷേത്രങ്ങളുടെ പുറത്തൊക്കെ കൊത്തി വെച്ചിരിക്കുന്ന പോലത്തെ പ്രതിമയുടെ ഒക്കെ ഛായ ചിത്രം ഉള്ള അക കവറുകൾ ഉള്ള ഒരു പുസ്തകം. ലൈംഗിക വിജ്ഞാന കോശം. കണ്ടപ്പോഴേ പൊള്ളി എന്നതാണ് സത്യം. ഇന്ന് നമ്മൾ ഇന്റർനെറ്റിൽ എന്തേലും സെർച്ച് ചെയ്യുമ്പോൾ വല്ല adult content ഉം വന്നാൽ ഒന്നു ചുറ്റും നോക്കുന്നത് പോലെ.\nആ പുസ്തകത്തിൽ ഒരുപാട് കാര്യങ്ങൾ ഉണ്ടായിരുന്നു. ജീവശാസ്ത്രപരമായ കാര്യങ്ങൾ, അന്ധ വിശ്വാസങ്ങൾ, വളർച്ചയുടെ ഘട്ടങ്ങൾ, ലൈംഗികതയുമായി ബന്ധപ്പെട്ട മാനസിക ആരോഗ്യം, ലൈംഗിക രോഗങ്ങൾ, ഗർഭകാലത്തെ വിവിധ ഘട്ടങ്ങൾ, ശൈശവം തൊട്ട് വാർധക്യം വരെ ലൈംഗികതയുമായി ബന്ധപ്പെട്ട കുറെ വിഷയങ്ങൾ. പാഠപുസ്തകങ്ങൾ പോലെ വിശദീകരണങ്ങളും ചിത്രങ്ങളും ഒക്കെ ഉള്ള ഒരു പുസ്തകം. ഒറ്റയടിക്കൊന്നും വായിക്കാൻ പറ്റില്ലല്ലോ. ആരും കാണാതെ, കിട്ടുന്ന സമയങ്ങളിൽ ഇടക്കിടെ ആയി, ആദ്യമാദ്യം താൽപ്പര്യം തോന്നിയ വിഷയങ്ങൾ തുടങ്ങി കുറെ ഒക്കെ വായിച്ചു. പക്ഷെ ഇത് വായിച്ചു എന്ന് ആരോടും പറയാൻ ധൈര്യമില്ലാത്ത അവസ്ഥ. ഇത് വായിച്ചു എന്നറിഞ്ഞാൽ വഴക്കു കിട്ടുമോ എന്നു പേടി. സ്കൂളിലെ കൂട്ടുകാരോട് പറഞ്ഞാൽ അത് പിന്നെ ഒരു വർത്തമാനം ആവുകയോ അച്ഛന്റെയോ അമ്മയുടേയോ അടുത്തു എത്തുമോ എന്ന പേടി. പണ്ടേ രഹസ്യം സൂക്ഷിക്കുന്നതിൽ ഞാൻ മിടുക്കി ആയിരുന്നല്ലോ.\nവർഷങ്ങൾക്ക് ശേഷം ഞാൻ ഗർഭിണിയായി ഇരുന്നപ്പോൾ ‘അമ്മ ആ പുസ്തകം എനിക്ക് കൊണ്ടു വന്നു തന്നു. ഗർഭകാലത്തെ പറ്റി അമ്മക്ക് പഠിക്കാൻ വേണ്ടി അച്ഛൻ കൊണ്ടു വന്നു കൊടുത്തതായിരുന്നത്രെ ആ പുസ്തകം. ഓരോ ഘട്ടത്തിലും കുഞ്ഞിന്റ്‌റെ വളർച്ചയെ പറ്റിയും പോഷകങ്ങളെ പറ്റിയും ഒക്കെ മനസ്സിലാക്കാൻ. അമ്മയുടെ കയ്യിൽ നിന്ന് ആ പുസ്തകം വാങ്ങിച്ചപ്പോഴും ഞാൻ പറഞ്ഞില്ല. ഇതൊക്കെ പണ്ടേ വായിച്ചു ബോധിച്ചതാണ് എന്ന്.\nതമാശ എന്തെന്ന് വെച്ചാൽ അതിൽ ഇല്ലാത്ത/വിപുലീകരിക്കാത്ത ഒരുപാട് കാര്യങ്ങൾ ഉണ്ടായിരുന്നു എന്നതാണ്. അതിൽ എവിടെയും പോസ്റ്റ് പാർട്ടം ബ്ലൂ നെ പറ്റിയോ പോളി സിസ്റ്റിക് ഓവറിയെ പറ്റിയോ ഞാൻ ശ്രദ്ധിച്ചില്ല. പക്ഷെ ഇത് രണ്ടും ഞാൻ നേരിടേണ്ടി വന്നു. പതിയെ പഠിക്കേണ്ടി വന്നു. ഒന്നും പൂർണ്ണമല്ല, ആരും പൂർണ്ണരല്ല. ലൈംഗിക വിദ്യാഭ്യാസം സമൂഹവുമായി ഒരുപാട് ഇഴ ചേർന്നു കിടക്കുന്ന ഒരു കാര്യമാണ്. കൃത്യമായ അപ്ഡേഷൻ ഓരോരോ കാലഘട്ടത്തിലും വേണ്ടത് അത്യന്താപേക്ഷിതം. എല്ലാം അറിയാം എന്നു കരുതുന്നവരിൽ ആവും ഏറ്റവും വലിയ അജ്ഞർ ഇരിക്കുന്നത്. അവനവന് വേണ്ടിയും കുഞ്ഞുങ്ങൾക്ക് വേണ്ടിയും സഹജീവികൾക്ക് വേണ്ടിയും ആധികാരികമായ അറിവുകൾ ഉണ്ടാക്കി എടുക്കേണ്ടത് ഏറ്റവും വലിയ ആവശ്യമാണ്. ഇനിയത്തെ ലോകത്തെങ്കിലും….\n‘പ്രേമനഗരം’ നോവല് വാങ്ങൂ ഹൃദയം കവര്‍ന്ന രംഗങ്ങള് പെയിന്റിങ്ങുകളായി സ്വന്തമാക്കൂ\nമുഖം; ശ്രീകുമാരന് തമ്പി എഴുതിയ കവിത


First Kerala Assembly | കേരളത്തിലെ ആദ്യ തിരഞ്ഞെടുപ്പിന് നാളെ ഷഷ്ഠിപൂർത്തി; ലോകത്ത് ആദ്യമായി ഒരു കമ്മ്യൂണിസ്റ്റ് സർക്കാർ അധികാരമേറ്റതിന്റെ ഓർമപുതുക്കി കേരളം; ആറുഘട്ടങ്ങളിലായി നടന്ന തിരഞ്ഞെടുപ്പിന് ശേഷം കമ്യൂണിസ്റ്റ് സർക്കാർ ഉറപ്പായത് മാർച്ച് 20ന് - MarunadanMalayalee.com\nFebruary 27, 201707:38 PM IST Permalink\nകൊച്ചി: 1957ലാണ് ഇടതുപക്ഷ മുന്നണിയുടെ നേതൃത്വത്തിൽ ഇ.എം.എസ്. നമ്പൂതിരിപ്പാട് മുഖ്യമന്ത്രിയായി ആദ്യത്തെ മന്ത്രിസഭ നിലവിൽ വന്നത്. ലോകത്ത് ആദ്യമായി പാർലമെന്ററി സംവിധാനത്തിലൂടെ നിലവിൽ വന്ന ആദ്യത്തെ കമ്മ്യൂണിസ്റ്റ് മന്ത്രിസഭ കൂടിയായിരുന്നു അത്. ഇതിന് വഴിയൊരുക്കിക്കൊണ്ട കേരളത്തിൽ ജനാധിപത്യ പ്രക്രിയക്ക് തുടക്കമിട്ട കേരളത്തിന്റെ ആദ്യ നിയമസഭാ തെരഞ്ഞെടുപ്പിന്റെ അറുപതാം വാർഷികമാണ് നാളെ. 1956 നവംബർ ഒന്നിലെ സംസ്ഥാന രൂപീകരണത്തിനുശേഷം നടന്ന ആദ്യ നിയമസഭാ തെരഞ്ഞെടുപ്പിൽ വോട്ടെടുപ്പിന്റെ തുടക്കം 1957 ഫെബ്രുവരി 28 നായിരുന്നു. ആറുദിവസങ്ങളിലായിട്ടായിരുന്നു വോട്ടെടുപ്പ്. ഒപ്പം രണ്ടാം ലോക്‌സഭയിലേക്കും വോട്ടെടുപ്പ് നടന്നു.\nഫെബ്രുവരി 28, മാർച്ച് 2, 5, 7, 9, 11 എന്നിങ്ങനെ ഒന്നിടവിട്ട തീയതികളിൽ വിവിധ ജില്ലകളിലായി തെരഞ്ഞെടുപ്പ് നടത്തുകയാണ് തെരഞ്ഞെടുപ്പ് കമ്മിഷൻ ചെയ്തത്. ആകെയുള്ള 126 സീറ്റിൽ പതിനൊന്ന് പട്ടികജാതി വിഭാഗത്തിനും ഒന്ന് പട്ടികവർഗ്ഗ വിഭാഗത്തിനുമായി സംവരണം ചെയ്തിരുന്നു. 114 നിയമസഭാ മണ്ഡലങ്ങളിലായി നടന്ന തെരഞ്ഞെടുപ്പിൽ പന്ത്രണ്ടിടത്ത് രണ്ട് സാമാജികരെ വീതം തെരഞ്ഞെടുക്കാവുന്ന രീതിയിലായിരുന്നു. രാഷ്ട്രീയ പാർട്ടികൾ ആദ്യ തെരഞ്ഞെടുപ്പിനുള്ള ഒരുക്കങ്ങൾ കേരളപ്പിറവിയോടെതന്നെ തുടങ്ങിക്കഴിഞ്ഞിരുന്നു. സഖ്യചർച്ചകളും സജീവമായിരുന്നു.\nതീയതികൾ പ്രഖ്യാപിച്ച വാർത്ത പ്രസിദ്ധീകരിച്ച 1957 ജനുവരി 20 ലെ ദേശാഭിമാനിയിലൂടെയാണ് 28 മണ്ഡലങ്ങളിലേക്കുള്ള കമ്യൂണിസ്റ്റ് സ്ഥാനാർത്ഥികളുടെ പേരുകൾ പ്രഖ്യാപിച്ചത്. തിരു-കൊച്ചി മേഖലയിലെ സ്ഥാനാർത്ഥികളായിരുന്നു അവർ. മലബാറിലെ സ്ഥാനാർത്ഥികളെ അതിനുമുമ്പുതന്നെ പ്രഖ്യാപിച്ചു. ആർഎസ്‌പിയുമായി നടന്ന സഖ്യചർച്ച പരാജയപ്പെട്ടതിനാലാണ് 28 പേരുടെ പേരുകൾ പാർട്ടി തന്നെ പ്രഖ്യാപിച്ചത്.\nആകെ 75 ലക്ഷം വോട്ടർമാരാണ് ആ തിരഞ്ഞെടുപ്പിൽ വിധിയെഴുതിയത്. കമ്യൂണിസ്റ്റ് പാർട്ടി 104 ഇടത്ത് സ്വന്തം സ്ഥാനാർത്ഥികളെ നിർത്തി. ഇതിൽ പന്ത്രണ്ട് ദ്വയാംഗ മണ്ഡലങ്ങളായിരുന്നു. പതിനാലിടത്ത് സ്വതന്ത്ര സ്ഥാനാർത്ഥികൾക്ക് പിന്തുണ നൽകി. മുൻ തിരുകൊച്ചി പ്രധാനമന്ത്രി പനമ്പിള്ളി ഗോവിന്ദമേനോൻ മത്സരിച്ച ചാലക്കുടി അടക്കം മൂന്ന് മണ്ഡലങ്ങളിൽ പിഎസ്‌പി സ്ഥാനാർത്ഥികളെ പിന്തുണച്ചു. എട്ടിടത്ത് പാർട്ടിമത്സരിച്ചില്ല.\nമറുഭാഗത്ത് മുഖ്യകക്ഷി കോൺഗ്രസ് തന്നെയായിരുന്നു. കമ്യൂണിസ്റ്റ് പാർട്ടി, കോൺഗ്രസ്, പിഎസ്‌പി, ആർഎസ്‌പി എന്നീ കക്ഷികൾ മാത്രമാണ് പാർട്ടികളായി മത്സരരംഗത്തുണ്ടായിരുന്നത്. കോൺഗ്രസ് 124 സീറ്റിലും സ്വന്തം സ്ഥാനാർത്ഥികളെ നിർത്തി. പിഎസ്‌പി 62 സീറ്റിലും ആർഎസ്‌പി 28 സീറ്റിലും മത്സരിച്ചു.\nഓരോ പാർട്ടിയുടെയും ചിഹ്നമുള്ള പെട്ടികളിലായിരുന്നു വോട്ടിടേണ്ടത്. ആകെ 550 പേർ നാമനിർദ്ദേശ പത്രിക നൽകി. 114എണ്ണം തള്ളി. 406പേരാണ് മത്സരരംഗത്തുണ്ടായിരുന്നത്. 7,514,626 വോട്ടർമാരിൽ 5,837,577 പേർ വോട്ട് ചെയ്തു(65.49%). 60 സീറ്റുകളിൽ വിജയിച്ച കമ്മ്യൂണിസ്റ്റ് പാർട്ടിയായിരുന്നു നിയമസഭയിലെ ഏറ്റവും വലിയ ഒറ്റക്കക്ഷി. മഞ്ചേശ്വരത്ത് സ്വതന്ത്രസ്ഥാനാർത്ഥിഎം ഉമേഷ് റാവു എതിരില്ലാതെ തിരഞ്ഞെടുക്കപ്പെട്ടു.\nആറുഘട്ടമായി വോട്ടെടുപ്പ് നടന്ന തെരഞ്ഞെടുപ്പിൽ വോട്ടെണ്ണൽ പൂർത്തിയായത് 20 ദിവസമെടുത്ത്. മാർച്ച് രണ്ടിനുതന്നെ വോട്ടെണ്ണൽ തുടങ്ങി. ചില ദിവസങ്ങളിൽ പത്തിൽ താഴെ മണ്ഡലങ്ങൾ മാത്രമാണ് എണ്ണിയത്. അതുകൊണ്ടുതന്നെ ഫലപ്രഖ്യാപനം പൂർത്തിയായത് മാർച്ച് 22ന്. കമ്യൂണിസ്റ്റ് പാർട്ടിക്ക് കേവലഭൂരിപക്ഷം ഉറപ്പായത് മാർച്ച് 20 നും.


ബെല്‍ജിയം സെമിയില് – Chandrika Daily\nBy chandrika Saturday July 7, 2018 01:33 am\nവന്‍മരങ്ങള് കടപുഴകിയ റഷ്യന് ലോകകപ്പില് ജര്‍മനിക്കും അര്‍ജന്റീനക്കും പിന്നാലെ ബ്രസീലിനും പരാജയം. ക്വാര്‍ട്ടര് ഫൈനലില് ബെല്‍ജിയമാണ് ബ്രസീലിനെ പരാജയപ്പെടുത്തിയത്. സെമിയില് ഫ്രാന്‍സിനെ ബെല്‍ജിയം നേരിടും. കസാനില്…\nവന്‍മരങ്ങള് കടപുഴകിയ റഷ്യന് ലോകകപ്പില് ജര്‍മനിക്കും അര്‍ജന്റീനക്കും പിന്നാലെ ബ്രസീലിനും പരാജയം. ക്വാര്‍ട്ടര് ഫൈനലില് ബെല്‍ജിയമാണ് ബ്രസീലിനെ പരാജയപ്പെടുത്തിയത്. സെമിയില് ഫ്രാന്‍സിനെ ബെല്‍ജിയം നേരിടും. കസാനില് നടന്ന പോരാട്ടത്തില് ബെല്‍ജിയം ബെല്‍ജിയം ബ്രസീലിനെ തളച്ചത് രണ്ടുഗോളിലായിരുന്നു. ബ്രസീല് തിരിച്ചടിച്ചത് ഒരു ഗോളും.\nCategories: Sports Tags: belgium, Brasill


Kerala Local Body election: Woman leader denies ticket, will be constest Under Kerala Congress M Joseph | തദ്ദേശ തിരഞ്ഞെടുപ്പിൽ സീറ്റ് നിഷേധിച്ചു: കോൺഗ്രസ് നേതാവിനെ സ്ഥാനാർത്ഥിയാക്കി കേരള കോൺഗ്രസ് എം ജോസഫ്! - Malayalam Oneindia\nതദ്ദേശ തിരഞ്ഞെടുപ്പിൽ സീറ്റ് നിഷേധിച്ചു: കോൺഗ്രസ് നേതാവിനെ സ്ഥാനാർത്ഥിയാക്കി കേരള കോൺഗ്രസ് എം ജോസഫ്!\nPublished: November 14 2020, 0:21 [IST]\nമലപ്പുറം: തദ്ദേശ തിരഞ്ഞെടുപ്പിൽ സീറ്റ് നിഷേധിച്ചതിൽ തിരിച്ചടി നൽകി കേരള കോൺഗ്രസ് എം ജോസഫ് വിഭാഗം. പാർട്ടി ചെയർമാൻ നേരിട്ട് കത്ത് നൽകിയിട്ടും ജില്ലയിലെ കോൺഗ്രസ് നേതൃത്വം പരിഗണിക്കാതെ വന്നതോടെ ഒറ്റയ്ക്ക് ജില്ലയിൽ മത്സരിക്കാൻ കേരള കോൺഗ്രസ് എം ജോസഫ് വിഭാഗം തീരുമാനിച്ചിരുന്നു. ഇതിന്റം ഭാഗമായാണ് മഹിളാ കോൺഗ്രസ് പോത്തുകല്ല് മണ്ഡലം സെക്രട്ടറിയും വനിതാ സഹകരണ ബാങ്ക് മെമ്പറും മുൻ ഗ്രാമപഞ്ചായത്ത് അംഗവുമായിരുന്ന റംല എമ്മിനെ കേരള കോൺഗ്രസ് എം ജോസഫ് വിഭാഗം സ്ഥാനാർത്ഥിയായി പ്രഖ്യാപിച്ചത്.\nപോത്തുകല്ല് ഗ്രാമപഞ്ചായത്തിലെ ഏഴാം വാർഡിലാണ് ഇതോടെ റംലത്തിനെ മത്സരിപ്പിക്കുക. തനിക്ക് സീറ്റ് നിഷേധിച്ച കോൺഗ്രസ് നേതൃത്വത്തോട് കേരള കോൺഗ്രസ് എം ജോസഫ് വിഭാഗത്തിന്റെ സ്ഥാനാർത്ഥിയായാണ് റംലത്ത് മറുപടി നൽകിയിരിക്കുന്നത്. കോൺഗ്രസ് തന്നോട് കാണിക്കുന്നത് രാഷ്ട്രീയ വഞ്ചനയാണെന്നും റംലത്ത് ചൂണ്ടിക്കാണിക്കുന്നു.\n2010-15 കാലയളവിൽ റംലത്ത് പോത്തുകല്ല് പഞ്ചായത്തിൽ ഇതേ വാർഡിൽ നിന്നുള്ള അംഗമായി തിരഞ്ഞെടുക്കപ്പെട്ടിട്ടുണ്ട്. എൽഡിഎഫ് സ്വതന്ത്ര സ്ഥാനാർത്ഥിയായാണ് വിജയിക്കുന്നത്. എന്നാൽ നാലര വർഷം പൂർത്തിയായതോടെ കോൺഗ്രസിൽ ചേരുകയായിരുന്നു. തുടർന്ന് 2015ലെ തിരഞ്ഞെടുപ്പിൽ സീറ്റ് വാഗ്ധാനം ചെയ്യുകയും ആറ് മാസം കൂടി കാലാവധി ഉണ്ടായിരിക്കെ മെമ്പർ സ്ഥാനം രാജിവെക്കാനും ആവശ്യപ്പെട്ടിരുന്നു. ഇതോടെ പാർട്ടിയുടെ വാക്ക് വിശ്വസിച്ച ഇവർ രാജിവെക്കുകയും ചെയ്തിരുന്നു. എന്നാൽ ഇതേ വർഷം ഈ വാർഡ് ജനറൽ ആയതോടെ മത്സരിക്കുന്നതിൽ നിന്ന് മാറിനിൽക്കണമെന്നും 2020ലെ തിരഞ്ഞെടുപ്പിൽ സീറ്റ് നൽകാമെന്നും ഉറപ്പ് നൽകുകയും ചെയ്തിരുന്നു. ഇതോടെയാണ് 2015ലെ തിരഞ്ഞെടുപ്പിൽ മത്സരിക്കാതെ വിട്ടുനിന്നത്. എന്നാൽ ഇത്തവണയും ഒഴിവുകഴിവുകൾ പറഞ്ഞ് സീറ്റ് നിഷേധിച്ചതോടെയാണ് കേരള കോൺഗ്രസ് എം ജോസഫ് വിഭാഗം സ്ഥാനാർത്ഥിയായി മത്സരിക്കാൻ തീരുമാനിക്കുന്നത്.\nഇത്തവണ റംലത്ത് തന്നെയാണ് സ്ഥാനാർത്ഥിയെന്ന് നേതാക്കൾ ഉറപ്പുനൽകിയെങ്കിലും മുസ്ലിം ലീഗ് സ്ഥാനാർത്ഥി സുലൈൻ ഹാജിയ്ക്ക് മത്സരിക്കാൻ ആറാം വാർഡ് നൽകാൻ നിലവിലെ ഏഴാം വാർഡ് നൽകേണ്ടതുണ്ട് അതുകൊണ്ട് ഇത്തവണയും മത്സരിക്കാൻ കഴിയില്ലെന്നാണ് കോൺഗ്രസിന്റെ നിലപാട്. അതുകൊണ്ട് അഞ്ച് വർഷം കൂടി കാത്തിരിക്കാനും പാർട്ടി നേതാക്കൾ നിർദേശിച്ചിട്ടുണ്ട്. കോൺഗ്രസ് തന്നോട് അനീതി കാണിച്ചെന്നാണ് റംലത്തും ചൂണ്ടിക്കാണിക്കുന്നത്.\nlocal body election തദ്ദേശ തിരഞ്ഞെടുപ്പ് തിരഞ്ഞെടുപ്പ് മലപ്പുറം\nKerala Local Body election: Woman leader denies ticket, will be constest Under Kerala Congress M Joseph\nStory first published: Saturday, November 14, 2020, 0:21 [IST]


Metro Vaartha - പണമെത്തും, ഗ്രാമീണ വിപണിക്ക് നേരിയ ആശ്വാസം\nFebruary 2020 - 9:26 pm IST\nഓണം ആഘോഷത്തിന് ഏറ്റവും കുറഞ്ഞത് 5000 രൂപയുടെ പർച്ചേസ് ശരാശരി മലയാളി നടത്തുന്നുണ്ട്. പലചരക്ക് സാധനങ്ങളുടെ കണക്കകൂടി കൂട്ടിയാല് അത് ഇരട്ടിയാകും. എന്നാല് കഴിഞ്ഞ് പ്രളയത്തിന് ശേഷം ഇത്തരത്തില് ഒരു ട്രെന്‍ഡിലേക്ക് കേരളം എത്തിയത് ജനുവരിക്ക് ശേഷമായിരുന്നു. സ്‌കൂള് തുറക്കലാണ് അന്ന് അതിന് വഴിയൊരുക്കിയത്.\nതിരുവനന്തപുരം: പെരുമഴയില് പാടെ തകര്‍ന്ന കേരളത്തിലെ ഗ്രാമീണ മേഖലയിലെ വ്യാപാരമേഖലയ്ക്ക് ആശ്വാസമായി സര്‍ക്കാര് പ്രഖ്യാപനങ്ങള്. സാമൂഹ്യക്ഷേമ പെന്‍ഷന് വിതരണവും, സ്വര്‍ണപണയ വായ്പ സംബന്ധിച്ച തീരുമാനവുമാണ് പ്രതീക്ഷ നല്‍കുന്നത്.\nമഴയ്ക്ക് ശേഷം ഇടത്തരം ഗ്രാമങ്ങളിലെ വ്യാപാര കേന്ദ്രങ്ങളില് കച്ചവടം പകുതിയായി കുറഞ്ഞിരിക്കുകയാണ്. വയനാട്, കോഴിക്കോട്, ആലപ്പുഴ, ഇടുക്കി, അപ്പര് കുട്ടനാട് മേഖലകകളില് പല സ്ഥാപനങ്ങളും തുറന്ന് പ്രവര്‍ത്തിക്കാന് പോലും തുടങ്ങിയിട്ടില്ല. ചരക്ക് എടുത്ത് വച്ചാല് തിരിച്ചടി ആകുമോ എന്ന ആശങ്കയിലായിരുന്നു ചെറുകിട വ്യാപാരികള്.\nഓണം ആഘോഷത്തിന് ഏറ്റവും കുറഞ്ഞത് 5000 രൂപയുടെ പർച്ചേസ് ശരാശരി മലയാളി നടത്തുന്നുണ്ട്. പലചരക്ക് സാധനങ്ങളുടെ കണക്കകൂടി കൂട്ടിയാല് അത് ഇരട്ടിയാകും. എന്നാല് കഴിഞ്ഞ് പ്രളയത്തിന് ശേഷം ഇത്തരത്തില് ഒരു ട്രെന്‍ഡിലേക്ക് കേരളം എത്തിയത് ജനുവരിക്ക് ശേഷമായിരുന്നു. സ്‌കൂള് തുറക്കലാണ് അന്ന് അതിന് വഴിയൊരുക്കിയത്. ഓണത്തിന് പഴയരീയില് വീണ്ടും ഗ്രാമീണ ആഘോഷങ്ങള്‍ക്ക് അരങ്ങ് ഒരുങ്ങിയപ്പോഴാണ് കനത്ത മഴ വന്നത്. കണ്‍സ്യൂമര് ലോണുകള് നഗരങ്ങളിലെ ഉപയോക്താക്കളെ ആകര്‍ഷിക്കുന്നുണ്ടെങ്കിലും അത് ചെറുകിടക്കാര്‍ക്ക് വേണ്ട പ്രയോജനം നല്‍കിയിരുന്നില്ല.\n4 ശതമാനം പലിശയ്ക്കുള്ള സ്വര്‍ണപ്പണയ കൃഷിവായ്പ നിര്‍ത്തലാക്കാന് റിസര്‍വ് ബാങ്കില്‍നിന്നു രേഖാമൂലമുള്ള നിര്‍ദേശം ലഭിച്ചിട്ടില്ലെന്നു സംസ്ഥാനതല ബാങ്കേഴ്‌സ് സമിതി (എസ്എല്‍ബിസി) ചെയര്‍മാന് ആര്.എ. ശങ്കരനാരായണന് വ്യക്തമാക്കിയതോടെ കാര്‍ഷിക മേഖലയില് വീണ്ടും പണം എത്തുമെന്ന് ഉറപ്പിച്ചിരിക്കുകയാണിവര്. കര്‍ഷകര്‍ക്കു4ശതമാനം പലിശയ്ക്കു3ലക്ഷം രൂപ വരെയും മറ്റുള്ളവര്‍ക്ക്9ശതമാനം പലിശയ്ക്കു പരിധിയില്ലാതെയും വായ്പയെടുക്കാനും നിലവിലുള്ളവ പുതുക്കാനും തടസമില്ല. ഓട്ടൊമൊബൈല് രംഗത്തെ ചെറുകിട, ഇടത്തരം സംരംഭങ്ങളുടെ വായ്പകള് ആ മേഖല നേരിടുന്ന സാമ്പത്തിക പ്രതിസന്ധി കണക്കിലെടുത്ത് പുനഃക്രമീകരിക്കാനും പുതിയ വായ്പകളാക്കി മാറ്റാനും തീരുമാനിച്ചിട്ടുണ്ട്. മാര്‍ച്ച് 20 വരെയുള്ള വായ്പകളാകും പരിഗണിക്കുക. ഇതും ഓണവിപണിക്ക് ഗുണമാവും. അതിനു പുറമെയാണ് സാമൂഹ്യക്ഷേമ പെന്‍ഷന് എത്തുന്നത്.\nഓണത്തിനുമുമ്പ് സംസ്ഥാനത്തെ 53.04 ലക്ഷം പേര്‍ക്ക് ക്ഷേമ പെന്‍ഷന് ലഭ്യമാക്കും. മെയ്, ജൂണ്, ജൂലൈ മാസങ്ങളിലെ സാമൂഹ്യ സുരക്ഷാ ക്ഷേമനിധി പെന്‍ഷനുകളുടെ വിതരണം ശനിയാഴ്ച തുടങ്ങും. കുറഞ്ഞത് 3600 രൂപ വീതം ലഭിക്കും. ഇതുവഴി 1941.17 കോടി രൂപയാണ് എത്തുക. ക്ഷേമനിധി പെന്‍ഷന് തുക കേരള സാമൂഹ്യ സുരക്ഷാ പെന്‍ഷന് ലിമിറ്റഡ് എന്ന കമ്പനി വഴിയാണ് ലഭ്യമാക്കുക. 53,04,092 പേര്‍ക്കാണ് പെന്‍ഷന് അര്‍ഹത. 46,47, 616 പേര്‍ക്കാണ് സാമൂഹ്യസുരക്ഷാ പെന്‍ഷന്. ഇതില് 24,27,716 പേര്‍ക്കുള്ള 892.89 കോടിരൂപ ബാങ്ക് അക്കൗണ്ടുവഴി നല്‍കും. 22,19,900 പേര്‍ക്ക് 823.58 കോടിരൂപ സഹകരണ സംഘങ്ങള്‍വഴി നേരിട്ട് വീടുകളില് എത്തിക്കും. ഈ പണത്തിന്‍റെ പകുതിലേറയും ഗ്രാമീണ വിപണിയിലേക്കാണ് എത്തിച്ചേരുക.


ഫേസ്ബുക്ക് ലൈവിലൂടെ പെണ്‍കുട്ടിയുടെ ആത്മഹത്യശ്രമം.!\nNew Delhi, First Published Dec 24, 2016, 10:34 AM IST\nമൊറാദാബാദ്: ഫേസ്ബുക്കിലൂടെ തത്സമയ ദൃശ്യങ്ങൾ പുറത്തുവിട്ടശേഷം പെൺകുട്ടി ജീവനൊടുക്കാൻ ശ്രമിച്ചു. ഡൽഹിയിലെ ലജ്പത് നഗറിലാണ് മൊറാദാബാദ് സ്വദേശിനിയായ പെൺകുട്ടി ജീവനൊടുക്കാൻ ശ്രമിച്ചത്. തന്‍റെ ജീവിതത്തിൽ എല്ലാം കുഴപ്പങ്ങളിലേക്കാണ് നയിക്കുന്നതെന്നും ഇതിനാൽ ജീവനൊടുക്കുകയാണെന്നും 23കാരിയായ പെൺകുട്ടി പറയുന്നത് വീഡിയോയിൽ ദൃശ്യമാണ്.\nവീഡിയോ കണ്ട ബന്ധുക്കളും സുഹൃത്തുക്കളും പെൺകുട്ടി താമസിച്ചിരുന്ന കെട്ടിടത്തിന്റെ ഉടമയെ വിവരമറിയിച്ചു. ഇദ്ദേഹമാണ് പെൺകുട്ടിയെ ആശുപത്രിയിൽ എത്തിച്ചത്. ഡൽഹിയിൽ മാധ്യമപ്രവർത്തന വിദ്യാർഥിനിയാണ് പെൺകുട്ടി. ഇവരുടെ ഭർത്താവ് രാംപൂരിൽ വ്യാപാരിയാണ്.\nവൈകുന്നേരങ്ങളിൽ വൈകി വരുന്നതിനെ ചൊല്ലി അയൽക്കാർ അപമാനിച്ചിരുന്നതായും മർദിച്ചിരുന്നതായും ഇതേതുടർന്നാണ് ജീവനൊടുക്കാൻ ശ്രമിച്ചതെന്നും പെൺകുട്ടി പോലീസിന് മൊഴി നൽകി. ഇതു സംബന്ധിച്ചു പോലീസിൽ പരാതി നൽകിയിരുന്നെങ്കിലും നടപടിയുണ്ടായില്ലെന്നും പെൺകുട്ടി ആരോപിച്ചു. സംഭവത്തിൽ പോലീസ് അന്വേഷണം നടത്തുന്നുണ്ട്.


പരാദങ്ങളിൽനിന്ന് കന്നുകാലികളെ രക്ഷിക്കാൻ ഇതാ ആറു മാർഗങ്ങൾ |6Tips to Keep Your Livestock Parasite Free\nപരാദങ്ങളിൽനിന്ന് കന്നുകാലികളെ രക്ഷിക്കാൻ ഇതാ ആറു മാർഗങ്ങൾ\nഡോ. എം. മുഹമ്മദ് ആസിഫ് March 18, 2020 10:57 AM IST\nരാസവും, ജൈവികവുമായ വിവിധ മാര്‍ഗങ്ങള് പ്രയോഗിക്കാം\nവൈകിട്ടും രാത്രികാലങ്ങളിലും തൊഴുത്തിനുള്ളില് പുകയ്ക്കുക\nപട്ടുണ്ണികള്, വട്ടന് തുടങ്ങിയ രോഗാണുവാഹകരായ കീടങ്ങള് പെറ്റുപെരുകുന്നതിന് അനുയോജ്യമായ കാലാവസ്ഥകൂടിയാണ് വേനല്. അനുകൂല കാലാവസ്ഥയില് സക്രിയമാവുന്ന ഈ ബാഹ്യപരാദങ്ങള് പശുക്കളില് വിവിധ രോഗങ്ങള് പടര്‍ത്തുന്നു. പരാദകീടങ്ങള് പരത്തുന്ന തൈലേറിയോസിസ്, ബബീസിയോസിസ്, അനാപ്ലാസ്മോസിസ് തുടങ്ങിയ രക്താണുരോഗങ്ങള് കേരളത്തില് വേനല്‍ക്കാലത്ത് സാധാരണയാണ്.\nരക്തകോശങ്ങളെ ആക്രമിക്കുന്ന രോഗാണുക്കള് പ്രസ്തുത കോശങ്ങളുടെ നാശത്തിനുതന്നെ കാരണമാകുന്നു. ശക്തമായ പനി, വിളര്‍ച്ച, മഞ്ഞപ്പിത്തം, വയറിളക്കം, ശ്വാസമെടുക്കാനുള്ള പ്രയാസം, മൂത്രത്തിന്‍റെ നിറം രക്തവർണമാകല് തുടങ്ങിയ ലക്ഷണങ്ങള് രക്താണുരോഗങ്ങളില് കാണാം. കന്നിക്കിടാക്കള് മുതല് വലിയ പശുക്കളെ വരെ രോഗം ബാധിക്കാം. ഏതെങ്കിലും ലക്ഷണങ്ങള് ശ്രദ്ധയിൽപ്പെട്ടാല് ഉടന് ഡോക്ടറുടെ സഹായം തേടണം. രക്തം പരിശോധിച്ച് രോഗം കൃത്യമായി കണ്ടെത്താനുള്ള സൗകര്യങ്ങള് മൃഗാശുപത്രികളില് ലഭ്യമാണ്.\nബാഹ്യപരാദങ്ങളുടെ നിയന്ത്രണത്തിനായി രാസവും, ജൈവികവുമായ വിവിധ മാര്‍ഗങ്ങള് പ്രയോഗിക്കാം. പശുക്കളുടെ ശരീരത്തിന് പുറത്ത് പ്രയോഗിക്കാവുന്നതും ഉള്ളില് ഗുളികരൂപത്തില് നല്‍കാവുന്നതും തൊലിക്കിടയില് കുത്തിവയ്ക്കാവുന്നതുമായ ബാഹ്യപരാദ നിയന്ത്രണ മരുന്നുകള് വിപണിയില് ലഭ്യമാണ്. ഓര്‍ഗനോഫോസ്ഫറസ്, സിന്തറ്റിക് പൈറന്തോയിഡ്, അമിട്രാസ്, ഐവര്‍മെക്ടിന് തുടങ്ങിയ വിഭാഗങ്ങളില്‍പ്പെട്ട രാസസംയുക്തങ്ങള് അടങ്ങിയതാണ് ഈ ബാഹ്യപരാദനാശിനികളില് ഭൂരിഭാഗവും.\nഡോക്ടറുടെ നിര്‍ദ്ദേശപ്രകാരം പ്രസ്തുത മരുന്നുകള് കൃത്യമായ ഇടവേളകളില് ഉപയോഗിക്കുന്നതില് ക്ഷീരകര്‍ഷകര് ഒരു ഉപേക്ഷയും കാണിക്കരുത്. വേപ്പെണ്ണ കര്‍പ്പൂരത്തില് ചാലിച്ച് മേനിയില് തടവുക, കുന്തിരിക്കം, തുമ്പ, കാട്ടപ്പ, ശീമകൊന്ന തുടങ്ങിയവയുടെ ഇലയും തണ്ടും വൈകിട്ടും രാത്രികാലങ്ങളിലും തൊഴുത്തിനുള്ളില് പുകയ്ക്കുക തുടങ്ങിയ ഹരിത മാര്‍ഗങ്ങളും ജൈവപ്രിയരായ കര്‍ഷകര്‍ക്ക് ബാഹ്യപരാദനിയന്ത്രണത്തിനായി പ്രയോജനപ്പെടുത്താം. തൊഴുത്തില് സന്ധ്യാസമയങ്ങളിലും രാത്രിയും വേപ്പില പുകയ്ക്കുന്നത് ഈച്ചകളെയും പ്രാണികളെയും നിയന്ത്രിക്കാന് ഉത്തമമാണ്.\nബാഹ്യപരാദങ്ങള്‍ക്കെതിരെ രാസമരുന്നുകള് പ്രയോഗിക്കുമ്പോള്\nകീടനിയന്ത്രണ ലേപനങ്ങള് ഡോക്ടര് നിര്‍ദ്ദേശിച്ചിരിക്കുന്ന അതേ അളവിലും ഗാഢതയിലും ചേര്‍ത്ത് പ്രയോഗിക്കേണ്ടത് പ്രധാനമാണ്.\nകുളിപ്പിച്ച ശേഷം മാത്രം മരുന്നുപയോഗം: ഉച്ചകഴിഞ്ഞുള്ള കറവയ്ക്ക് ശേഷം പശുവിനെ വൃത്തിയായി കുളിപ്പിച്ച ശേഷം കീടനിയന്ത്രണ ലേപനങ്ങള് ശരീരത്തില് തളിക്കുന്നതാണ് ഉചിതം. കറവയ്ക്ക് മുന്‍പായി അകിടും പിന്‍ഭാഗവും മാത്രം വൃത്തിയായി കഴുകിയാല് മതിയാകും. പിറ്റേ ദിവസം രാവിലെ വരെ ചുരുങ്ങിയത് 12 മണിക്കൂറെങ്കിലും ശരീരവുമായി സമ്പര്‍ക്കത്തിലേര്‍പ്പെടേണ്ടത് മരുന്നിന്‍റെ ഫലപ്രാപ്തിക്ക് അത്യാവശ്യമാണ്. മാത്രവുമല്ല രാവിലെ മരുന്നുപയോഗിച്ചാല് അത് കറവവേളകളില് പാലിന്‍റെ ഗുണനിലവാരത്തെ ബാധിക്കാനുമിടയുണ്ട്.\nലേപനങ്ങള് പ്രയോഗിച്ചാല് പിന്നീടല്‍പ്പം തണല്: കീടനിയന്ത്രണലേപനങ്ങള് മേനിയില് തളിച്ച ശേഷം ചുരുങ്ങിയത് അരമണിക്കൂറെങ്കിലും പശുവിനെ തണലില് നിർത്തണം. ഉടന് വെയില് കൊള്ളുന്ന പക്ഷം തൊലിപ്പുറത്തെ മരുന്ന് നിര്‍വീര്യമാകാന് സാധ്യതയുണ്ട്.\nപശുക്കളുടെ ശരീരത്തില് പ്രയോഗിച്ചതിന്‍റെ രണ്ട് ഇരട്ടി ഗാഢതയില് മരുന്ന് വെള്ളത്തില് ലയിപ്പിച്ച് തൊഴുത്തിലും പരിസരത്തും തളിക്കണം. ഉദാഹരണമായി സൈപ്പര്‍മെത്രിന് എന്ന മരുന്ന് ഒന്നര മില്ലിലീറ്റര് വീതം ഒരു ലിറ്റര് ജലത്തില് ചേര്‍ത്താണ് പശുവിന്‍റെ പുറത്ത് ഉപയോഗിക്കുന്നതെങ്കില് 3-5 മി.ലി. മരുന്ന് ഒരു ലീറ്റര് ജലത്തില് ചേര്‍ത്ത് വേണം തൊഴുത്തില് പ്രയോഗിക്കാന്. ഇങ്ങനെ ചെയ്യുമ്പോള് തറയിലെയും ഭിത്തിയിലെയുമെല്ലാം ചെറു സുഷിരങ്ങളിലും വിള്ളലുകളിലും മരുന്നെത്താന് ശ്രദ്ധിക്കണം. കാരണം പട്ടുണ്ണികളുടെ മുട്ടകളും അവ വിരിഞ്ഞിറങ്ങുന്ന ലാര്‍വകളും ഒളിച്ചിരിക്കുന്നത് ഇത്തരം സുഷിരങ്ങളിലാണ്. യാതൊരു തീറ്റയും കൂടാതെ2മുതല്7മാസം വരെ ഇവിടെ സുഖസുഷുപ്തിയില് കഴിയാന്, അനുകൂലാവസ്ഥയില് പട്ടുണ്ണികളുടെ ലാര്‍വകള്‍ക്ക് സാധിക്കും. പിന്നീട് പുറത്തിറങ്ങി രക്തമൂറ്റുകയും ചെയ്യും. സുഷിരങ്ങളും വിള്ളലുകളും സിമന്‍റ് ചേര്‍ത്തടയ്ക്കാനും ശ്രദ്ധിക്കണം. ഒപ്പം ബാഹ്യപരാദങ്ങള്‍ക്കെതിരായ മരുന്നുകള് ചേര്‍ത്ത തൊഴുത്തിന്‍റെ ഭിത്തികളില് വെള്ള പൂശുകയും ചെയ്യാം.\nആഴ്ചയില് ഒരു തവണ വീതം തുടര്‍ച്ചയായി 6-7 ആഴ്ച വരെ ഇതേ രീതിയില് മരുന്നുപയോഗം തുടരണം. ഇത് സമ്പൂര്‍ണ ഫലപ്രാപ്തിക്ക് അനിവാര്യമാണ്. ഒരേയിനം മരുന്ന് തന്നെ തുടര്‍ച്ചയായി ഉപയോഗിക്കുന്നത്, കീടങ്ങള് പ്രസ്തുത മരുന്നിനെതിരെ അതിജീവന ശേഷിയാർജിക്കാന് വഴിയൊരുക്കും. ഡോക്ടറുമായി ബന്ധപ്പെട്ട് ഇടയ്ക്ക് പഴയ മരുന്ന് മാറ്റി പുതിയയിനം മരുന്ന് പ്രയോഗിക്കാന് ശ്രദ്ധിക്കണം.\nതൊഴുത്തിന്‍റെ2- 21/2 മീറ്റര് ചുറ്റളവില് വളര്‍ന്നിരിക്കുന്ന പുല്ലും പാഴ്ച്ചെടികളുമെല്ലാം നശിപ്പിച്ച് കളയണം. ഒപ്പം മതിയായ ജലവാര്‍ച്ച ഉറപ്പുവരുത്തി മെറ്റല് വിരിക്കുകയും ചെയ്യാം. രക്തമൂറ്റിയ ശേഷം പശുക്കളുടെ ശരീരം വിട്ടിറങ്ങുന്ന പട്ടുണ്ണികള്‍ക്ക് മുട്ടയിട്ട് പെരുകുന്നതിനും ലാര്‍വകള് വളര്‍ച്ച പ്രാപിക്കുന്നതിനും ഇത്തരം പാഴ്ച്ചെടികളും മറ്റും അനുകൂല സാഹചര്യം ഒരുക്കും. ഒറ്റത്തവണ 3000ലധികം മുട്ടകളാണ് ഒരു പട്ടുണ്ണി മാത്രം പുറന്തള്ളുക. ഇത്രയും മുട്ടകള് വിരിഞ്ഞ് രക്തമൂറ്റിക്കുടിക്കുകയും രോഗം പരത്തുകയും ചെയ്യുന്ന ലാര്‍വകള് പുറത്തിറങ്ങിയാലുണ്ടാവുന്ന അപകടം ഊഹിക്കാമല്ലോ.


ചണ്ഡിഗഢ്: ആള്‍ദൈവം രാംപാല് ദാസിനെ രണ്ട് കേസുകളില് ഹരിയാന കോടതി വെറുതെ വിട്ടു. പൗരന്മാര്‍ക്കും പൊതു സ്വത്തിനും നാശനഷ്ടം ഉണ്ടാക്കിയെന്ന കേസുകളില് 66കാരനായ രാംപാലിനെതിരെ തെളിവില്ലെന്ന് കോടതി നിരീക്ഷിച്ചു.\nഅതേ സമയം 2005ല് ഹിസാറില് ഒരു ഗ്രാമീണന് വെടിയേറ്റ് കൊല്ലപ്പെട്ടത് അടക്കം എട്ട് കേസുകളില് ആള്‍ദൈവം വിചാരണ നേരിടണം.\n2006ല് തന്റെ അനുയായികളെ ഉപയോഗിച്ച് ഒരു സംഘം ഗ്രാമവാസികള്‍ക്ക് നേരെ രാംപാല് നടത്തിയ ആക്രമണത്തില് ഒരാള് കൊല്ലപ്പെടുകയും നിരവധി പേര്‍ക്ക് പരിക്കേല്‍ക്കുകയും ചെയ്തിരുന്നു. തുടര്‍ന്ന് 2014ല് ഹരിയാനയിലെ ഹിസാറിലെ ആശ്രമത്തില് നിന്നും രാംപാലിനെ പൊലീസ് അറസ്ററ് ചെയ്യുകയായിരുന്നു.\nAlso read‘അന്നും ഇന്നും ഞാന് അയാളെ ഭയന്നിട്ടില്ല’ ഗുര്‍മീതിനെതിരെ പരാതി നല്‍കിയ യുവതി പറയുന്നു\nപതിനഞ്ചാം നൂറ്റാണ്ടിലെ കവിയായ കബീര് ദാസിന്റെ പിന്‍ഗാമി എന്ന പേരിലാണ് രാംപാല് തന്റെ ആശ്രമം സ്ഥാപിച്ചിരുന്നത്.\nകഴിഞ്ഞ ദിവസമാണ് ബലാത്സംഗക്കേസില് മറ്റൊരു സ്വയം പ്രഖ്യാപിത ആള്‍ദൈവം ഗുര്‍മീത് റാം റഹീം സിംഗിന് 20 വര്‍ഷം കഠിന തടവും 30 ലക്ഷം രൂപ പിഴയും റോഹ്തക് കോടതി ശിക്ഷ വിധിച്ചത്. രണ്ട് ബലാത്സംഗക്കേസിലുമായാണ് കോടതി ഗുര്‍മീതിനുള്ള ശിക്ഷ വിധിച്ചത്.


എല്‍ഡിഎഫിന് ബിജെപി വോട്ട്; പ്രതികരണവുമായി കെ സുരേന്ദ്രന്\nറാന്നി ഗ്രാമപഞ്ചായത്ത് പ്രസിഡന്റ് തെരഞ്ഞെടുപ്പില് ബിജെപി അംഗങ്ങള് എല്‍ഡിഎഫിന് വോട്ട് ചെയ്ത സംഭവത്തില് വിശദീകരണവുമായി കെ സുരേന്ദ്രന്. എല്‍ഡിഎഫുമായി റാന്നിയില് ഒരു ധാരണയുമില്ലെന്നും സ്വതന്ത്രനാണ് വോട്ട് ചെയ്തതെന്നാണ് അറിയുന്നതെന്നും സുരേന്ദ്രന് പറഞ്ഞു. സംഭവം പരിശോധിയ്ക്കുമെന്നും സുരേന്ദ്രന് മാധ്യമങ്ങളോട് പറഞ്ഞു. പ്രസിഡന്റ് തെരഞ്ഞെടുപ്പില് ഇടതുമുന്നണിയുടെ കേരള കോണ്‍ഗ്രസ് സ്ഥാനാര്‍ത്ഥി ശോഭ ചാര്‍ലിക്കാണ് ബിജെപി അംഗങ്ങള് വോട്ട് ചെയ്തത്. ഇതോടെ റാന്നിയില് എല്‍ഡിഎഫ് ഭരണം നേടുകയായിരുന്നു. പഞ്ചായത്തിലെ 13 സീറ്റുകളില്5സീറ്റ് വീതം എല്‍ഡിഎഫും യുഡിഎഫും രണ്ട് സീറ്റ് […]\n30 Dec 2020 3:14 AM GMT\nറാന്നി ഗ്രാമപഞ്ചായത്ത് പ്രസിഡന്റ് തെരഞ്ഞെടുപ്പില് ബിജെപി അംഗങ്ങള് എല്‍ഡിഎഫിന് വോട്ട് ചെയ്ത സംഭവത്തില് വിശദീകരണവുമായി കെ സുരേന്ദ്രന്. എല്‍ഡിഎഫുമായി റാന്നിയില് ഒരു ധാരണയുമില്ലെന്നും സ്വതന്ത്രനാണ് വോട്ട് ചെയ്തതെന്നാണ് അറിയുന്നതെന്നും സുരേന്ദ്രന് പറഞ്ഞു. സംഭവം പരിശോധിയ്ക്കുമെന്നും സുരേന്ദ്രന് മാധ്യമങ്ങളോട് പറഞ്ഞു.\nപ്രസിഡന്റ് തെരഞ്ഞെടുപ്പില് ഇടതുമുന്നണിയുടെ കേരള കോണ്‍ഗ്രസ് സ്ഥാനാര്‍ത്ഥി ശോഭ ചാര്‍ലിക്കാണ് ബിജെപി അംഗങ്ങള് വോട്ട് ചെയ്തത്. ഇതോടെ റാന്നിയില് എല്‍ഡിഎഫ് ഭരണം നേടുകയായിരുന്നു. പഞ്ചായത്തിലെ 13 സീറ്റുകളില്5സീറ്റ് വീതം എല്‍ഡിഎഫും യുഡിഎഫും രണ്ട് സീറ്റ് ബിജെപിയും ഒരു സ്വതന്ത്രനുമാണ് നേടിയിരുന്നത്. രണ്ട് സീറ്റ് ബിജെപിയും ഒരു സ്വതന്ത്രന്റെയും പിന്തുണയോടെയാണ് എല്‍ഡിഎഫ് ഭരണം നേടിയിരിക്കുന്നത്.\nഅതേസമയം, സംഭവത്തില് പരിശോധിച്ച് നപടിയെടുക്കുമെന്ന് സിപിഐഎം സംസ്ഥാന സെക്രട്ടറിയേറ്റം അംഗം ആനത്തലവട്ടം ആനന്ദന് റിപ്പോര്‍ട്ടര് ടിവിയോട് പ്രതികരിച്ചു. മുന്നണി നയത്തിന് വ്യത്യസ്തമായ നിലപാട് എവിടെയെങ്കിലും സ്വീകരിച്ചിട്ടുണ്ടെങ്കില് അവിടെയെല്ലാം രാജിവെയ്ക്കാന് ആവശ്യപ്പെടും. പുതിയ തെരഞ്ഞെടുപ്പ് നടത്താന് പറയുമെന്നും ആനത്തലവട്ടം പറഞ്ഞു.\nത്രിതല പഞ്ചായത്ത് പ്രസിഡന്റ്, വൈസ് പ്രസിഡന്റ് സ്ഥാനങ്ങള്‍ക്ക് വേണ്ടി എല്‍ഡിഎഫ് സ്വീകരിച്ച നിലപാടില് ഒരു വിട്ടുവീഴ്ച്ചയും സ്വീകരിക്കില്ലെന്ന് സിപിഐഎം വ്യക്തമാക്കി. യുഡിഎഫിന്റേയോ ബിജെപിയുടേയോ എസ്ഡിപിഐയുടേയോ പിന്തുണ സ്വീകരിക്കില്ല. അങ്ങനെയുണ്ടായിട്ടുണ്ടെങ്കില് സ്ഥാനമേറ്റവരെ രാജിവെയ്പിക്കും. ബിജെപിയെ മാറ്റി നിര്‍ത്താന് യുഡിഎഫിനെ പിന്തുണയ്ക്കുന്ന നിലപാട് സ്വീകരിക്കുന്നതിനേയും അംഗീകരിക്കില്ല. മുന്നണിയുടേയും സിപിഐഎമ്മിന്റേയും നയങ്ങള്‍ക്ക് വിരുദ്ധമായി നീക്കുപോക്കുകള് നടത്തുന്നവര്‍ക്കെതിരെ നടപടി സ്വീകരിക്കുമെന്നും സിപിഐഎം വ്യക്തമാക്കി.


മഹാരാഷ്ട്രയില് ഇന്ന് മുതൽ plastic ban പ്രാബല്യത്തില്\nമുംബൈ: കടുത്ത മാലിന്യ പ്രശ്നത്തിന് പരിഹാരം കാണുവാനായി മഹാരാഷ്ട്ര സര്‍ക്കാര് പ്രഖ്യാപിച്ച പ്ലാസ്റ്റിക് നിരോധനം ( plastic ban ) ഇന്ന് മുതൽ പ്രാബല്യത്തിൽ വന്നു. ഫഡ്‌നാവിസ് സർക്കാരിന്റെ ധീരമായ തീരുമാനത്തെ പരിസ്ഥിതി പ്രവർത്തകർ സ്വാഗതം ചെയ്തു.\nപത്തു വർഷങ്ങൾക്ക് മുൻപ് തന്നെ പ്ലാസ്റ്റിക് നിരോധനം ഏർപ്പെടുത്തേണ്ടതായിരുന്നു എന്നാണ് മുംബൈ ആസ്ഥാനമായി പ്രവർത്തിക്കുന്ന ‘വൻശക്തി’ പോലുള്ള പരിസ്ഥിതി സംഘടനകൾ അഭിപ്രായപ്പെടുന്നത്.\nഎന്നാൽ ഇന്ത്യയുടെ നഗരമായ മുംബൈ ഉൾപ്പെടെയുള്ള വൻ നഗരങ്ങളിൽ പ്ലാസ്റ്റിക് നിരോധനം എത്രത്തോളം പ്രയോഗികമാണെന്ന ആശങ്കയും പരക്കെയുണ്ട്. പിന്തിരിപ്പൻ നടപടിയാണ് പ്ലാസ്റ്റിക് നിരോധന തീരുമാനത്തിലൂടെ സർക്കാർ കൈക്കൊണ്ടതെന്ന് പ്ലാസ്റ്റിക് ഇൻഡസ്ട്രി ആരോപിച്ചു.\nമാർച്ച് 23-നാണ് പ്ലാസ്റ്റിക് നിരോധനമെന്ന സുപ്രധാന തീരുമാനവുമായി സർക്കാർ രംഗത്തെത്തിയത്. ജൂൺ 23 മുതൽ പ്ലാസ്റ്റിക് നിരോധനം നടപ്പിലാക്കുമെന്ന് പ്രഖ്യാപിച്ച സർക്കാർ അതിനുള്ള മുന്നൊരുക്കങ്ങൾക്ക് മൂന്ന് മാസത്തെ സമയം അനുവദിക്കുകയായിരുന്നു.\nഇന്ന് മുതൽ പ്രാബല്യത്തിൽ വന്ന പ്ലാസ്റ്റിക് നിരോധനം ലംഘിക്കുന്നവർക്ക് പിഴ ശിക്ഷ ലഭിക്കും. ആദ്യത്തെ നിയമലംഘനത്തിന് 5000 രൂപയാണ് പിഴ.\nവീണ്ടും പിടിക്കപ്പെട്ടാല് 10,000 രൂപയും മൂന്നാം തവണ 25000 രൂപ വരെ പിഴയും മൂന്നുമാസം വരെ ജയില് ശിക്ഷയും നല്‍കുമെന്ന് അധികൃതർ അറിയിച്ചിട്ടുണ്ട്. .\nപ്ലാസ്റ്റിക് കൊണ്ടുള്ള ഡിസ്പോസബിള് ഗ്ലാസ്, പ്ലേറ്റ്, സ്പൂണ്, ജാറുകള് എന്നിവയ്ക്ക് പുറമെ തെര്‍മോകോള്, 500 മില്ലിയില് കുറഞ്ഞ കുപ്പികള് എന്നിവയും നിരോധിക്കപ്പെട്ടിട്ടുണ്ട്.\nഅതേസമയം പ്ലാസ്റ്റിക് കവര് കൊണ്ട് പൊതിഞ്ഞ മരുന്നുകള്, പാല് കവറുകള് എന്നിവയെ നിരോധത്തില് നിന്നും ഒഴിവാക്കിയിട്ടുണ്ട്.\nPrevious article ബോധേശ്വരന്റെ മകളും എഴുത്തുകാരിയുമായ പ്രൊഫ ബി സുജാത ദേവി അന്തരിച്ചു\nNext article രഞ്ജി ട്രോഫി: ഉത്തരാഖണ്ഡിന്റെ പ്രതീക്ഷകൾക്ക് മങ്ങലേൽപ്പിച്ച് ബിസിസിഐ


അയോധ്യ നീതി ഇന്നുംഅകലെ | Editorial | Deshabhimani | Wednesday Dec 6, 2017\nകാല്‍നൂറ്റാണ്ടുമുമ്പ് അയോധ്യയിലെ ബാബ്റി മസ്ജിദിന്റെ താഴികക്കുടങ്ങള് കാവിഭീകരതയുടെ ത്രിശൂലമേറ്റു തകര്‍ന്നുവീണപ്പോള് മതനിരപേക്ഷ ഇന്ത്യക്കാണ് യഥാര്‍ഥത്തില് പോറലേറ്റത്. ഭരണഘടനയിലെ ആമുഖത്തില്‍തന്നെ പറയുന്ന മതനിരപേക്ഷ ഇന്ത്യക്ക് ഏറ്റവും പരിക്കേറ്റ ദിനമായിരുന്നു 1992 ഡിസംബര് ആറ്. സ്വാതന്ത്യ്രത്തിനുമുമ്പുതന്നെ ഹിന്ദുത്വ ആശയങ്ങള്‍ക്ക് ഇന്ത്യയില് വേരോട്ടവും സംഘടനാരൂപവും ഉണ്ടായിരുന്നെങ്കിലും അതിന് ഇന്നുകാണുന്ന വ്യാപ്തി ഉണ്ടായിരുന്നില്ല. വിഭജനകാലത്തുപോലും ഹിന്ദുത്വ വര്‍ഗീയതയ്ക്ക് ഇന്നു കാണുന്ന മാനത്തിലേക്ക് ഉയരാന് കഴിഞ്ഞിരുന്നില്ല. എന്നാല്, ബാബ്റി മസ്ജിദ് തകര്‍ത്തതോടെയാണ് സംഘപരിവാര് ശക്തികള്‍ക്ക് രാഷ്ട്രീയാധികാരത്തിലേക്കുള്ള ഉയര്‍ച്ച ലഭിക്കുന്നത്. 1984ലെ രണ്ട് ലോക്സഭാ സീറ്റില്‍നിന്ന് ഇന്നത്തെ 282 സീറ്റിലേക്കുള്ള ബിജെപി വളര്‍ച്ച സാധ്യമാക്കിയ ഏറ്റവും പ്രധാന സംഭവം, അയോധ്യയിലെ ബാബ്റി മസ്ജിദ് തകര്‍ത്തതാണെന്ന് പറയാം. രാജ്യത്തെ പ്രത്യേകിച്ചും ഹിന്ദി മേഖലയില് വര്‍ഗീയധ്രുവീകരണത്തിന് ആഴവും പരപ്പും നല്‍കിയ സംഭവം ഇതായിരുന്നു.\nബിജെപി രൂപീകരണകാലത്ത് വാജ്പേയിയും മറ്റും ഉയര്‍ത്തിയ ഗാന്ധിയന് സോഷ്യലിസമെന്ന ആശയം പാര്‍ടി വളര്‍ത്താന് പര്യാപ്തമല്ലെന്നു കണ്ട്് 1989ലെ പാലംപുര് ദേശീയ നിര്‍വാഹകസമിതി യോഗത്തില്‍വച്ചാണ് രാമജന്മഭൂമി പ്രശ്നം ഏറ്റെടുത്ത് പ്രക്ഷോഭം നടത്താന് ബിജെപി തീരുമാനിക്കുന്നത്. തുടര്‍ന്നങ്ങോട്ട് ആര്‍എസ്എസും വിഎച്ച്പിയും ബജ്രംഗ്ദളും ബിജെപിയും ചേര്‍ന്ന് ഹിന്ദുത്വവര്‍ഗീയതയ്ക്ക് ആക്കംകൂട്ടുന്ന ശിലാന്യാസവും രഥയാത്രയും കര്‍സേവയും മറ്റും നടത്തി മതനിരപേക്ഷ ഇന്ത്യയെ ശിഥിലമാക്കി. കോണ്‍ഗ്രസിന്റെ മൃദു ഹിന്ദുത്വസമീപനം ഈ ശക്തികള്‍ക്ക് ആക്കംപകര്‍ന്നു. 1949ല് രാമവിഗ്രഹം ബാബ്റി മസ്ജിദില് സ്ഥാപിച്ചതും 1986 ല് മസ്ജിദില് ഹിന്ദുക്കള്‍ക്ക് ആരാധന അനുവദിച്ചതും ശിലാന്യാസം നടന്നതും അവസാനം പള്ളി തകര്‍ത്തതും കോണ്‍ഗ്രസ് കേന്ദ്രം ഭരിക്കുമ്പോഴായിരുന്നു. നരസിംഹറാവു സര്‍ക്കാര് അധികാരത്തിലുള്ളപ്പോഴായിരുന്നു ബാബ്റി മസ്ജിദ് തകര്‍ത്തത്. ലാല് ബഹാദൂര് ശാസ്ത്രിക്കുശേഷം ഇന്ത്യ കണ്ട ഏറ്റവും പ്രഗത്ഭനായ പ്രധാനമന്ത്രി റാവുവാണെന്ന് അദ്വാനിയും ഗുരുവിന്റെ ഗുരുവാണ് റാവുവെന്ന് വാജ്പേയിയും പറയാനുള്ള കാരണവും മറ്റൊന്നല്ല.\nകോണ്‍ഗ്രസിതര സര്‍ക്കാരുകള് (ജനസംഘത്തിന് പങ്കുള്ള) ഈ സംഭവത്തിനുമുമ്പ് ഗുജറാത്തിലും ബിഹാറിലും മറ്റും രൂപംകൊണ്ടിരുന്നുവെങ്കിലും ബിജെപിക്ക് തനിച്ച് സംസ്ഥാനങ്ങളില് അധികാരത്തില് വരാന് കഴിഞ്ഞത് അയോധ്യ മുദ്രാവാക്യം ഏറ്റെടുക്കാന് തുടങ്ങിയതിനുശേഷമായിരുന്നു. 2002ല് ഗോധ്ര സംഭവത്തെതുടര്‍ന്ന് ഗുജറാത്തിലുണ്ടായ വംശഹത്യയും 2007ലെ ഒഡിഷയിലെ കന്ദമലില് ക്രിസ്ത്യാനികള്‍ക്കുനേരെ നടന്ന വേട്ടയും 2014ല് പശ്ചിമ ഉത്തര്‍പ്രദേശിലെ മുസഫര്‍നഗറിലുണ്ടായ വര്‍ഗീയകലാപവും മറ്റും സംഘപരിവാറിന്റെ വ്യാപ്തി വര്‍ധിപ്പിച്ചു. എണ്ണമറ്റ വര്‍ഗീയലഹളകളിലൂടെ ജനങ്ങളെ ഹിന്ദുവെന്നും മുസ്ളിമെന്നും ധ്രുവീകരിച്ചാണ് ബിജെപി രാഷ്ട്രീയലക്ഷ്യം കണ്ടത്. അതിന്നും സഹാരന്‍പുരിലും ഭദ്രക്കിലും മറ്റുമായി നിര്‍ബാധം തുടരുകയാണ്. ഘര് വാപസിയും ലൌ ജിഹാദും ഗോസംരക്ഷണവും മറ്റും ധ്രുവീകരണം ലക്ഷ്യമാക്കി തരാതരംപോലെ ഉയര്‍ത്തുന്ന മുദ്രാവാക്യങ്ങളാണെന്നുമാത്രം. ഇതിനപ്പുറം ഒരു രാഷ്ട്രീയ അജന്‍ഡയും ബിജെപിക്കില്ലെന്നതാണ് പ്രധാന വസ്തുത. അയോധ്യ സംഭവം കഴിഞ്ഞ് 25 വര്‍ഷം പിന്നിടുമ്പോഴും അന്ന് ആയുധമാക്കിയ ഉപകരണംതന്നെയാണ് ബിജെപി ഇന്നും ഉപയോഗിക്കുന്നതെന്ന് കാണാം. മൂര്‍ച്ച കൂട്ടിയും കുറച്ചും ഉപയോഗിക്കുന്നുവെന്നുമാത്രം.\nകാല്‍നൂറ്റാണ്ടിനുശേഷവും ബാബ്റി മസ്ജിദ് തകര്‍ത്ത കേസിനോ വിദ്വേഷപ്രസംഗം നടത്തിയത് സംബന്ധിച്ച കേസിനോ സ്ഥലത്തിന്റെ അവകാശം സംബന്ധിച്ച തര്‍ക്കത്തിനോ ഇനിയും അന്ത്യമായിട്ടില്ല. വിവിധ കോടതികളില് ഇത് തീര്‍പ്പാകാതെ കിടക്കുകയാണ്. ബാബ്റി മസ്ജിദ് തകര്‍ക്കലുമായി ബന്ധപ്പെട്ട് ഒരാള്‍പോലും ജയില്‍വാസം അനുഭവിച്ചില്ലെന്നതും നീതി എത്രമാത്രം അകലെയാണെന്നതിന്റെ ദൃഷ്ടാന്തമാണ്. ബാബ്റി പള്ളി നിലനിന്ന സ്ഥലം സംബന്ധിച്ച് അലഹബാദ് ഹൈക്കോടതി 2010 സെപ്തംബറില് വിധി പ്രസ്താവിച്ചെങ്കിലും അത് ഏറെ വിമര്‍ശിക്കപ്പെട്ടു. മൂന്നു കക്ഷികള്‍ക്ക് ഭൂമി പകുത്തുനല്‍കുകയായിരുന്നു കോടതി. വിശ്വാസത്തെ അടിസ്ഥാനമാക്കിയുള്ള ഈ വിധിപ്രസ്താവത്തില് വസ്തുതകള്‍ക്കായിരുന്നില്ല മേല്‍ക്കൈ ലഭിച്ചത്. സ്വാഭാവികമായും കേസിലെ കക്ഷികളെല്ലാംതന്നെ ഈ വിധിയെ ചോദ്യം ചെയ്ത് സുപ്രീംകോടതിയെ സമീപിച്ചു.\nകേസില് ഉടന് വാദം കേള്‍ക്കണമെന്ന് ആവശ്യപ്പെട്ടുള്ള ബിജെപി നേതാവ് സുബ്രഹ്മണ്യന് സ്വാമിയുടെ ആവശ്യം അംഗീകരിച്ച കോടതി ചൊവ്വാഴ്ചമുതല് അതിനായി തയ്യാറാവുകയും ചെയ്തു. ഇതോടെ കോടതിയെ സ്വാധീനിക്കാനുള്ള സംഘടിതമായ ശ്രമങ്ങള്‍ക്കും തുടക്കമായി. ഉഡുപ്പിയില് വിഎച്ച്പി വിളിച്ചുചേര്‍ത്ത ധര്‍മസംസദില് ആര്‍എസ്എസ് മേധാവി മോഹന് ഭാഗവത് പറഞ്ഞത്, പള്ളി തകര്‍ത്ത സ്ഥലത്തുതന്നെ രാമക്ഷേത്രം നിര്‍മിക്കുമെന്നാണ്. കോടതിക്കുപുറത്ത് പരിഹാരം കാണാനെന്ന പേരില് ശ്രീ ശ്രീ രവിശങ്കറുടെ നേതൃത്വത്തില് ചര്‍ച്ചാപ്രഹസനവും സംഘടിപ്പിച്ചു. മതനിരപേക്ഷ ഇന്ത്യന് റിപ്പബ്ളിക്കിനെ ഹിന്ദുത്വരാഷ്ട്രമാക്കി മാറ്റാനുള്ള ശ്രമങ്ങളാണ് സംഘപരിവാര് നടത്തുന്നത്. ഈ നീക്കത്തെ ചെറുത്തുതോല്‍പ്പിക്കേണ്ടത് ഈ കാലഘട്ടത്തിന്റെ ആവശ്യമാണ്. എങ്കിലേ ഇന്ത്യ എന്ന മതനിരപേക്ഷ റിപ്പബ്ളിക്കിന് നിലനില്‍പ്പുള്ളൂ


fifa suspends pakistan football federation | പാക്കിസ്ഥാൻ ഫുട്‌ബോൾ ഫെഡറേഷനെ ഫിഫ സസ്‌പെൻഡു ചെയ്തു; പാക്കിസ്ഥാന് അന്താരാഷ്ട്രമത്സരത്തിൽ പങ്കെടുക്കാനും വിലക്ക് - MarunadanMalayali.com\n1 usd = 72.70 inr 1 gbp = 95.71 inr 1 eur = 85.13 inr 1 aed = 19.80 inr 1 sar = 19.38 inr 1 kwd = 240.08 inr\nസാലറി ചലഞ്ചിനെയും ദുരിതാശ്വാസ നിധിയിലേയ്ക്കുള്ള ധനസമാഹരണത്തെയും പരാജയപ്പെടുത്തിയേ അടങ്ങൂ എന്ന വാശി മനോരമക്കുണ്ടോ; കേരളത്തിനു വിദേശ സഹായം നിഷേധിക്കപ്പെടുന്നതിൽ ക്രൂരമായൊരു സംതൃപ്തി മനോരമ അനുഭവിക്കുന്നുണ്ടോ? 490 രൂപ കുടുക്കപൊട്ടിച്ച് സംഭാവന ചെയ്ത മൂന്നു വയസുകാരിയും നടത്തിയത് സാലറി ചലഞ്ചു തന്നെയാണ്; മനോരമ പത്രാധിപർക്ക് തോമസ് ഐസക്കിന്റെ തുറന്ന കത്ത്\nപാക്കിസ്ഥാൻ ഫുട്‌ബോൾ ഫെഡറേഷനെ ഫിഫ സസ്‌പെൻഡു ചെയ്തു; പാക്കിസ്ഥാന് അന്താരാഷ്ട്രമത്സരത്തിൽ പങ്കെടുക്കാനും വിലക്ക്\nOctober 11, 2017 | 07:56 PM IST | Permalink\nസൂറിച്ച്: പാക്കിസ്ഥാൻ ഫുട്ബോൾ ഫെഡറേഷനെ (പി.എഫ്.എഫ്) ഫിഫ സസ്പെൻഡ് ചെയ്തു. ബാഹ്യ ഇടപെടലുകൾ സംഘടനയിൽ നടക്കുന്നുണ്ടെന്ന് പറഞ്ഞാണ് നടപടി. ഇപ്പോൾ കോടതി നിയോഗിച്ച അഡ്‌മിനിസ്ട്രേറ്ററുടെ നിയന്ത്രണത്തിലാണ് പി.എഫ്.എഫിന്റെ അക്കൗണ്ടുകളും ഓഫീസുകളും. ഇതാണ് ഫിഫയുടെ നടപടിക്ക് വഴിവച്ചത്.\nപാക്കിസ്ഥാൻ ഫുട്ബോൾ ഫെഡറേഷന് മൂന്നാം കക്ഷികളുടെ സ്വാധീനത്തിലാകുന്നത് ചട്ടങ്ങൾക്കെതിരാണെന്ന് ഫിഫയുടെ പ്രസ്താവനയിൽ പറഞ്ഞു. ഫിഫയിലുണ്ടായിരുന്ന എല്ലാ അംഗത്വ അവകാശങ്ങളും സസ്പെൻഷനിലായതോടെ പിഎഫ്എഫിന് നഷ്ടപ്പെടും.\nബ്ലാറ്റർക്കു പിന്നാലെ യുവേഫ അധ്യക്ഷൻ മിഷേൽ പ്ലാറ്റിനിയെയും ഫിഫ സദാചാര സമിതി സസ്‌പെൻഡ് ചെയ്തു; ഫിഫ സെക്രട്ടറി ജനറലിനും സസ്‌പെൻഷൻ\nഫിഫാ സെക്രട്ടറി ജനറലിന് സസ്‌പെൻഷൻ; ജെറോ വാൽക്കിനെതിരായ നടപടി അഴിമതി ആരോപണങ്ങളുടെ പശ്ചാത്തലത്തിൽ\nപി.എഫ്.എഫ്. പ്രതിനിധികൾക്കും പാക്കിസ്ഥാൻ ക്ലബ്ബുകൾക്കും സസ്പെൻഷൻ കാലാവധിയിൽ അന്താരാഷ്ട്ര മത്സരങ്ങളിലൊന്നും പങ്കെടുക്കാനാവില്ല. കൂടാതെ ഫിഫ ഫെഡറേഷനുമായി ചേർന്ന് നടത്തിവരുന്ന കായിക വികസന പ്രവർത്തനങ്ങളും തടസ്സപ്പെടും. നിരവധി പരിശീലന പ്രവർത്തനങ്ങളാണ് ഏഷ്യൻ ഫുട്ബോൾ ഫെഡറേഷനും ഫിഫയും പാക്കിസ്ഥാനിൽ നടത്തി വന്നിരുന്നത്.\nബ്ലാസ്റ്റേഴ്‌സിൽ എല്ലാ ഓഹരിയും ചിരഞ്ജീവിക്കും പിവിപി ഗ്രൂപ്പിനും സ്വന്തം; ക്ലബ്ബിന്റെ ഉടമയായി യൂസഫലിയെ എത്തിക്കാനുള്ള ചർച്ചകൾ പൊളിച്ചത് ഭൂരിപക്ഷം ഷെയറുകൾ വിട്ടു കൊടുക്കാനാവില്ലെന്ന തെലുങ്ക് സൂപ്പർതാരങ്ങളുടെ നിലപാട്; സച്ചിൻ 20 ശതമാനം ഷെയറുകൾ കൈവിട്ടെങ്കിലും ടീമിന്റെ അംബാസിഡറായി തുടർന്നേക്കും; ആർക്കും ഇനി ഓഹരി വിൽക്കില്ലെന്നും ടീം മാനേജ്‌മെന്റ്; കേരളാ ബ്ലാസേറ്റേഴ്‌സിൽ സംഭവിച്ചത് എന്ത്?\nസച്ചിൻ ടെൻഡുൽക്കറും കേരള ബ്ലാസ്റ്റേഴ്സും വഴിപിരിയുന്നുവോ? മുഴുവൻ ഓഹരിയും ഇതിഹാസ താരം ലുലു ഗ്രൂപ്പിന് കൈമാറിയെന്നും സൂചന; വാർത്ത സ്ഥിരീകരിക്കാതെ എംഎ യൂസഫലിയുടെ ലുലു ഗ്രൂപ്പ്; കേരളത്തിന്റെ സ്വന്തം ഫുട്ബോൾ ക്ലബ് മലയാളികളുടേത് മാത്രമാകുന്നതായി സൂചന\nസാഫ് കപ്പ് ഫുട്‌ബോളിൽ ഇന്ന് കലാശപ്പോര്; എട്ടാം കിരീടം ലക്ഷ്യമിട്ട് ഇന്ത്യൻ യുവ നിര; നിലവിലെ ചാമ്പ്യന്മാരുടെ എതിരാളികൾ മാലദ്വീപ്; സെമിയിൽ ചുവപ്പ് കാർഡ് കണ്ട ചാങ്‌തെ കളിക്കില്ല\nസാഫ് കപ്പിൽ എട്ടാം കിരീടം ലക്ഷ്യമിട്ട് ഇന്ത്യയുടെ യുവ നിര ഫൈനലിൽ; സെമിയിൽ പാക്കിസ്ഥാനെ തകർത്തത് ഒന്നിനെതിരെ മൂന്ന് ഗോളുകൾക്ക്; മൻവീർ സിങിന് ഇരട്ട ഗോൾ; രണ്ട് ഗോളിന് വഴിയൊരുക്കി മലയാളി താരം ആഷിഖ്; ഫൈനലിൽ ഇന്ത്യ മാലദ്വീപിനെതിരെ\nസാഫ് കപ്പിൽ തുടർച്ചയായ രണ്ടാം ജയത്തോടെ ഇന്ത്യ സെമിയിൽ; മാലദ്വീപിനെ തകർത്തത് എതിരില്ലാത്ത രണ്ട് ഗോളിന്; സ്‌കോർ ചെയ്തത് മൻവീർ സിങും നിഖിൽ പൂജാരിയും; സെമിയിൽ ഇന്ത്യയുടെ എതിരാളികൾ പാക്കിസ്ഥാൻ\nസാഫ് കപ്പിൽ ഇന്ത്യക്ക് വിജയതുടക്കം; അയൽക്കാരായ ശ്രീലങ്കയെ തകർത്തത് എതിരില്ലാത്ത രണ്ട് ഗോളിന്; മലയാളി താരം ആഷിഖ് ഗോൾ നേടി; നിലവിലെ ചാമ്പ്യന്മാർ കളത്തിലിറക്കിയത് യുവ നിരയെ\nമൂന്ന് ഗോളിന് ജയിച്ചതിന്റെ ആഘോഷമല്ല, കേരളത്തിനായുള്ള കരുതലാണ് കൊൽക്കത്തയിലെ കളിക്കളത്തിൽ കണ്ടത്; കൊൽക്കത്ത ഫുട്‌ബോൾ ലീഗിന് ശേഷം ഗാലറിയിൽ പോയി കേരളത്തിനായി പിരിവെടുത്ത് ഈസ്റ്റ് ബംഗാളിന്റെ മലയാളി താരങ്ങളായ ജോബിയും മിർഷാദും ഉബൈദും; സമൂഹ മാധ്യമങ്ങളിൽ താരങ്ങളെ പ്രശംസിച്ച് സുഹൃത്തുക്കളുടെ വക സന്ദേശം\nയുവന്റസ് ജഴ്‌സിയിൽ ക്രിസ്റ്റ്യയാനോ റൊണാൾഡോയ്ക്ക് ഇന്ന് അരങ്ങേറ്റം; എതിരാളികൾ യുവന്റിസിന്റെ ബി ടീം; റോണോയുടെ വരവോടെ അടിമുടി മാറി ഇറ്റാലിയൻ ചാമ്പ്യന്മാർ\nജെറാഡ് പിക്വെ രാജ്യാന്തര ഫുട്‌ബോളിൽ നിന്ന് വിരമിച്ചു; തീരുമാനം ലോകകപ്പ് തോൽവിയെ തുടർന്ന് തന്നെ; ബാഴ്‌സലോണയ്ക്കായി തുടർന്നും കളിക്കുമെന്ന് താരം; ബൂട്ടഴിക്കുന്നത് ലോകത്തിലെ മികച്ച പ്രതിരോധ താരങ്ങളിലൊരാൾ; തീരുമാനം അംഗീകരിച്ച് ലൂയി എന്റിക്വേ\nഫുട്‌ബോളിലെ ഉറങ്ങുന്ന ഭീമൻ ഉണർന്ന് തുടങ്ങി! ഇന്ത്യ പരാജയപ്പെടുത്തിയ അർജന്റീന യൂത്ത് ടീം ആറ് തവണ ലോക കിരീടമുയർത്തിയവർ; 68ാം മിനിറ്റിലെ വെടിച്ചില്ലവൻ ഫ്രീകിക്ക് നേടിയ അൻവർ അലി സോഷ്യൽ മീഡിയിൽ തരംഗം; മെസ്സിയുടെ അനിയന്മാരെ വിറപ്പിച്ച അൻവർ അലി ആരാണ് ?


സൽമാനെ ട്രോളി സോഷ്യൽ മീഡിയ.. കർഷകർക്കുള്ള ആദരം പ്രഹസനമായി... - Skylark Pictures\nസൽമാനെ ട്രോളി സോഷ്യൽ മീഡിയ.. കർഷകർക്കുള്ള ആദരം പ്രഹസനമായി\nസൽമാൻ ഖാൻ കഴിഞ്ഞ ദീവസം സോഷ്യൽ മീഡിയയിൽ പോസ്റ്റ് ചെയ്ത ചിത്രം സമൂഹ മാധ്യമങ്ങളിൽ നിറയെ പരിഹാസത്തിന് വഴി വെച്ചിരിക്കുകയാണ്. സൽമാന്റെ ദേഹത്ത് മുഴുവൻ ചെളിവാരി തേച്ച് എല്ലാ കർഷകരെയും ബഹുമാനിക്കുക എന്ന തലക്കെട്ടോടെ വന്ന ചിത്രമാണ് ട്രോളിന് പാത്രമായത്. ഖാൻ തന്റെ ലോക്ഡൗൺ സമയം കൃഷിക്കായി മാറ്റി വെച്ചിരിക്കുകയാണെന്ന് റിപ്പോർട്ട് വന്നിരുന്നു.\nതാരത്തിന്റെ പൻവേലിലുള്ള ഫാം ഹൗസിൽ നിന്നാണ് ചിത്രം പുറത്തുവിട്ടിരിക്കുന്നത്. നേരത്തെ താരം കൃഷി ചെയ്യുന്ന ചിത്രങ്ങൾ പുറത്ത് വന്നിരുന്നു. എന്നാൽ ഇപ്പോൾ നിറയെ വിമർശനങ്ങൾക്ക് പാത്രമായിരിക്കുകയാണ് സൽമാൻ. ചെളിവാരിത്തേച്ച് ഫോട്ടോ ഷൂട്ട് നടത്തിയതാണെന്നാണ് ഒരു ഭാഗം ആരോപിക്കുന്നത്. മറ്റുചിലർ പാവപ്പെട്ട കർഷകരെയും മൃഗങ്ങളെയും ബഹുമാനിക്കണമെന്ന വാദവുമായി മുന്നിട്ടെത്തി. പോസ്റ്റിന് ഇതൊക്കെ എന്ത് പ്രഹസനമാണെന്ന് ചോദിച്ച് ധാരാളം മലയാളികളും കമന്റ് ചെയ്തിരുന്നു.


Latest c language ജോലി in tanjung | യൂത്ത്4വേല\nനിലവിലെ തിരയൽ: c language tanjung\nതൊഴിലാളികളെക്കുറിച്ചുള്ള രസകരമായ വസ്തുതകൾ tanjung ൽ c language പ്രഫഷണൽസ്\nഇയ്യോബ് അവസരങ്ങൾ - മൊത്തം0(0%) ജോലി ഉണ്ട് C LANGUAGE വേണ്ടി tanjung ലെ പ്രൊഫഷണലുകൾ മൊത്തം 94842 തൊഴിലവസരങ്ങൾ നിന്നു പോസ്റ്റ്. tanjung ൽ C LANGUAGE ൽ നുള്ള അവ തുറന്നുകാട്ടുന്ന0കമ്പനി കാണുക, പിന്തുടരുക.\nഎതിരാളികളെ തൊഴിലന്വേഷകരുടെ കുറിച്ച് - ഈ0(0%) അംഗങ്ങൾ 5009820 എണ്ണം യൊഉഥ്൪വൊര്ക് ൽ tanjung ൽ 94842 ഉണ്ട്. രജിസ്റ്റർ & നിങ്ങളുടെ യുവതലമുറ4വർക്ക് പ്രൊഫൈൽ നിർമ്മിക്കുക, ശ്രദ്ധിക്കപ്പെടാൻ ശ്രദ്ധിക്കുകയും നിങ്ങളുടെ കഴിവുകൾ അറിയുകയും ചെയ്യുക.\nസാധ്യതയുള്ള0സാധ്യതയുള്ള പൊരുത്തപ്പെടുന്ന ജോലി C LANGUAGE വേണ്ടി ജോലി ഓരോ വില്കാം tanjung ൽ കൂടെ. മികച്ച തൊഴിലവസരങ്ങൾ ലഭിക്കാൻ ചുവടെ വേഗത്തിൽ പ്രയോഗിക്കുക.\nതൊഴിലവസരങ്ങളുമായി താരതമ്യപ്പെടുത്തുമ്പോൾ തൊഴിൽ അന്വേഷിക്കുന്ന ആളുകളുടെ എണ്ണം താരതമ്യം ചെയ്യുന്ന മാർക്കറ്റിങ് പഠനമാണിത്. ഇയ്യോബ് വിശകലനം ഓരോ വിദ്യാർഥികൾ ശരാശരി0ഓരോ C LANGUAGE ജോലി in TANJUNG സാധ്യതയുള്ള തൊഴിലന്വേഷകരുടെ കുറിച്ച് ഉണ്ട് എന്നാണ്.\n0 (0%) C LANGUAGE0(0%) എണ്ണം കഴിവുകൾ ഇല്ലാതെ യുവാക്കൾ 5009820 യൂത്ത് രജിസ്റ്റർ അപേക്ഷിച്ച് ലിസ്റ്റ് മൊത്തം 94842 തൊഴിലവസരങ്ങൾ നിന്നു ജോലി ഉണ്ട് പ്ലാറ്റ്ഫോം.\nഉദ്യോഗാർത്ഥികളെ c language ൽ tanjung പ്രൊഫഷണലുകൾ കമ്പനികൾ\nശമ്പളത്തിനായി C Language ജോലി ൽ Tanjung എന്താണ്\nC Language Jobs ജോലികൾ In Tanjung എന്നതിനായി തൊഴിൽ യോഗ്യതയുള്ളവരുടെ വിദ്യാഭ്യാസ യോഗ്യത എന്താണ്?\nC Language ജോലികൾ In Tanjung എന്നതിനുള്ള തൊഴിലുടമകളുടെ കഴിവുകളും കഴിവും?\nC Language ജോലികൾ In Tanjung എന്നതിനായി പ്രവർത്തിക്കുന്ന മികച്ച കമ്പനികൾ ഏതാണ്


ക്വാറന്റൈനിലുള്ള തൊഴിലാളികള്‍ക്ക് സാമൂഹിക പിന്തുണ നല്‍കാന് പ്രത്യേക വെബ്‌സൈറ്റുമായി ഖത്തര് | Metro Journal Online\nക്വാറന്റൈനിലുള്ള തൊഴിലാളികള്‍ക്ക് സാമൂഹിക പിന്തുണ നല്‍കാന് പ്രത്യേക വെബ്‌സൈറ്റുമായി ഖത്തര്\nദോഹ: ക്വാറന്റൈനില് കഴിയുന്ന പ്രവാസി തൊഴിലാളികള്‍ക്ക് സാമൂഹിക പിന്തുണ നല്‍കാന് പ്രത്യേക വെബ്‌സൈറ്റുമായി ഖത്തര്. കണക്ടിംഗ് ഫോര് കെയര് എന്ന പേരിലുള്ള ഈ ഓണ്‍ലൈന് വേദിയിലൂടെ സ്വന്തം ഭാഷയില് നാട്ടില് നിന്നുള്ളയാളുമായി സംസാരിക്കാം. വെബ്‌സൈറ്റില് ലോഗ് ഇന് ചെയ്തതിന് ശേഷമാണ് സംസാരിക്കാനാകുക.\nപരിശീലനം ലഭിച്ച വളണ്ടിയര്‍മാരാണ് തൊഴിലാളികളുമായി സംസാരിക്കുക. മലയാളം അടക്കമുള്ള ഭാഷകളില് ഇത് ലഭ്യമാകും. അതിനിടെ രാജ്യത്ത് ശനിയാഴ്ച 345 പുതിയ കേസുകള് റിപ്പോര്‍ട്ട് ചെയ്തു. ഒരാള് കൂടി മരിച്ചതോടെ മരണസംഖ്യ എട്ടായി. 46 പേര് രോഗമുക്തി നേടിയിട്ടുണ്ട്. മൊത്തം 510 പേര്‍ക്ക് രോഗം ഭേദമായി. രാജ്യത്ത് കോവിഡ് സ്ഥിരീകരിക്കപ്പെട്ടവരുടെ മൊത്തം എണ്ണം 5008 ആണ്.\nഅതേ സമയം, ഇന്റസ്ട്രിയല് ഏരിയയില് ക്വാറന്റൈന് ചെയ്യപ്പെട്ട പ്രവാസി തൊഴിലാളികള്‍ക്കായി 150 കിടക്കകളുള്ള ആശുപത്രി സര്‍ക്കാര് നിര്‍മ്മിക്കുന്നു. ഇന്റസ്ട്രിയല് ഏരിയയിലെ ഒന്ന് മുതല് 32 വരെയുള്ള സ്ട്രീറ്റുകള് ലോക്ക്ഡൗണിലാണ്.\nആശുപത്രിക്ക് അടുത്ത് തന്നെ 40 ബെഡുകളുള്ള എമര്‍ജന്‍സി ഡിപ്പാര്‍ട്ട്‌മെന്റുമുണ്ടാകും. എമര്‍ജന്‍സി ഡിപ്പാര്‍ട്ട്‌മെന്റ് നിലവില് പ്രവര്‍ത്തിക്കുന്നുണ്ട്. ഇന്‍ഡസ്ട്രിയല് ഏരിയയിലെ ലോക്ക്ഡൗണിലുള്ള പ്രദേശങ്ങളില് ആഭ്യന്തര മന്ത്രാലയം മാധ്യമപ്രവര്‍ത്തകര്‍ക്ക് സംഘടിപ്പിച്ച പ്രത്യേക സന്ദര്‍ശനത്തിലാണ് ഇക്കാര്യങ്ങള് വ്യക്തമായത്. പ്രദേശത്ത് പരിശോധനകള്‍ക്കായി ആരോഗ്യ മന്ത്രാലയത്തിന്റെ ഒ പി ക്ലിനിക്ക് പ്രവര്‍ത്തിക്കുന്നുണ്ട്. രണ്ടാം ഘട്ടമെന്ന നിലയ്ക്കാണ് ഇവിടെ ആശുപത്രി നിര്‍മ്മിക്കുന്നത്. ഇതേ മാതൃകയില് രാജ്യത്തിന്റെ മറ്റിടങ്ങളിലും സമാന സൗകര്യങ്ങള് ഏര്‍പ്പെടുത്തും.\n← പ്രവാസി തൊഴിലാളികള്‍ക്ക് വേണ്ടി ഖത്തര് ആശുപത്രി നിര്‍മ്മിക്കുന്നു\nഎന്തൊരു മനുഷ്യനാ ലാലേട്ടാ നിങ്ങള്.. ലവ് യൂ ലാലേട്ടാ- വൈറലായി സന്തോഷ് കീഴാറ്റൂരിന്റെ കുറിപ്പ് →\nShare with your friendsതൃശ്ശൂർ കുന്നംകുളത്ത് വൻ തീപിടിത്തം. യേശുദാസ് റോഡിലെ ആക്രികടയ്ക്കാണ് തീപിടിച്ചത്. പുലർച്ചെ നാലരയോടെയാണ് അപകടം. ആക്രികടയോടു ചേർന്നുള്ള കടലാസ് ഗോഡൗണിലേക്കും ബൈൻഡിംഗ് സെന്ററിലേക്കും


Mute: ഉത് സ് കുഷി നിഹോൺ - 1\n1- ഉദയസൂര്യന്റെ നാട്ടിൽ\nബോംബെ ഐ ഐ ടി യിൽനിന്ന് എം ടെക്ക് കഴിഞ്ഞു ക്യാമ്പസ്-സെലക്ഷനിലൂടെ മകൻ മുരുകേശ് മോഹന‌ന്, യാഹൂ ജപ്പാൻ സ്ഥാപനത്തിൽ ഉദ്യോഗം ലഭിച്ചപ്പോൾ ഞാനൊട്ടും തന്നെ സന്തോഷവതിയായിരുന്നില്ല. ഏകമകൻ ഇത്രയധികം ദൂരത്തേക്കു പോകുന്നതു വിഷമമുള്ള കാര്യം. പിന്നെ ജപ്പാനിൽ എപ്പോഴുമുണ്ടാകുന്ന പ്രകൃതിദുരന്തങ്ങൾ. പക്ഷേ അവന്റെ നിശ്ചയദാർഢ്യം മറ്റാരെക്കാളും നന്നായി അറിയാവുന്നതുകൊണ്ട് പിന്തിരിപ്പിക്കാൻ ഒരു ശ്രമം പോലും നടത്തുവാൻ എനിക്കാവുമായിരുന്നില്ല. തല്ക്കാലം എന്റെ വിഷമം എനിക്കുള്ളിലൊതുക്കുകയേ നിവൃത്തിയുണ്ടായിരുന്നുള്ളു. ഫൈനൽ സെമസ്റ്റർ പരീക്ഷ കഴിഞ്ഞയുടനെ തന്നെ ജാപ്പനീസ് പഠിപ്പിക്കുവാനുള്ള യാഹുവിന്റെ കോഴ്സ് തുടങ്ങിയിരുന്നു. രണ്ടുമാസത്തോളം പൂനയിൽ ഭാഷാപഠനം. അതിനിടയിൽ കോൺവൊക്കേഷൻ കഴിഞ്ഞു. ജപ്പാനിലേക്കു പോകാനുള്ള നടപടിക്രമങ്ങളൊക്കെ പൂർത്തിയായി .ഓണത്തിനു ഞങ്ങൾ നാട്ടിൽപ്പോയിവന്നു. സെപ്റ്റംബർ 27 ന് അവന്റെ യാത്ര. കണ്ണീരോടെ അവനെ യാത്രയാക്കുമ്പോൾ ആ നാടിൻറെ പേരറിയാത്ത ദൈവങ്ങളോടു മനമുരുകി പ്രാർത്ഥിച്ചിരുന്നു 'എന്റെ പൊന്നുമോനെ കാത്തുകൊള്ളണേ'യെന്ന്.\nഎട്ടുമണിക്കൂർ വിമാനയാത്രകഴിഞ്ഞു ടോക്കിയോയിൽ എത്തിയപ്പോൾ അവൻ വിളിച്ചു. സന്തോഷവാനായിത്തന്നെ . പിന്നെ താമസസ്ഥലത്തെത്തിക്കഴിഞ്ഞപ്പോൾ വീഡിയോക്കോളിലൂടെ അവനവിടമാകെ കാണിച്ചുതന്നു. വീടും(ഫ്ലാറ്റ്) പരിസരങ്ങളും വീടിനെതിർവശത്തുള്ള പാർക്കും സ്റ്റേഷനിലേക്കുള്ള വഴിയും എല്ലാം സുന്ദരമായ കാഴ്ചകൾ. ജപ്പാനെന്ന രാജ്യം അവന്റെ ഹൃദയം കവരുകതന്നെ ചെയ്തു. (നിപ്പോൺ എന്നും നിഹോൺ എന്നും ആണ് ജാപ്പനീസിലുള്ള ജപ്പാന്റെ പേര്. സൂര്യന്റെ ഉറവിടം എന്നാണർത്ഥം. ) മെല്ലെമെല്ലെ അവന്റെ സന്തോഷം ഞങ്ങൾ മാതാപിതാക്കളുടെ സന്തോഷമായി മാറി. അങ്ങനെ ഒന്നരവർഷം കടന്നുപോയി. അതിനിടയിൽ മൂന്നുപ്രാവശ്യം അവൻ നാട്ടിൽ വന്നുപോയി. മൂന്നാം തവണ വരുമ്പോൾ അടുത്തതവണ വരുന്നത്, ഞങ്ങളെ കൊണ്ടുപോകാനായിരിക്കുമെന്നു പറഞ്ഞിരുന്നു . ഏപ്രിലവസാനം പോകാനുള്ള ഫ്ലൈറ്റ് ടിക്കറ്റ് എടുക്കുകയും ചെയ്തു . ജപ്പാനിൽ ചെറിമരങ്ങൾ പൂക്കുന്നകാലം. മഞ്ഞുകാലം കഴിഞ്ഞു വസന്തം ജപ്പാന്റെ പ്രകൃതിയെ പുളകമണിയിക്കുന്ന ശബളാഭമായ ദിനങ്ങളിൽ അവിടെയെത്താൻ ഞങ്ങളും കാത്തിരുന്നു. 2018 ഏപ്രിൽമാസം 20 നു മോനെത്തി. 28നു ഞങ്ങൾ മൂവരും ഒന്നിച്ചു യാത്രയായി.\nഎയർ ഇന്ത്യയുടെ വിമാനത്തിലായിരുന്നു ഞങ്ങൾക്കു ടിക്കറ്റ്. വൈകുന്നേരം അഞ്ചുമണിക്കുള്ള വിമാനത്തിൽ മുംബൈയിൽ നിന്നു ഡൽഹിക്ക്. അവിടെനിന്നു രാത്രി ഒമ്പതേകാലിനുള്ള വിമാനത്തിൽ ടോക്കിയോ. മുംബൈ സഹർ അന്തർദ്ദേശീയവിമാനത്താവളത്തിൽ ഞങ്ങൾ വളരെ നേരത്തെതന്നെ എത്തിയിരുന്നു. കൃത്യം അഞ്ചുമണിക്കുതന്നെ AI 144 വിമാനം ഉയർന്നു. മുംബൈയുടെ ഭൂമിക കണ്ണിൽനിന്നു മെല്ലെമെല്ലെ മറഞ്ഞുകൊണ്ടിരുന്നു. ബിസിനസ്സ് ക്‌ളാസിൽ ആദ്യമായാണു യാത്രചെയ്യുന്നത്. സുഖകരമായ യാത്ര. ജീവനക്കാരുടെ പെരുമാറ്റം വളരെ ഹൃദ്യം. ഇടയ്ക്കു ലഘുഭക്ഷണം നൽകി. പക്ഷേ അത് ഒരാൾക്ക് കഴിക്കാവുന്നതിലും എത്രയോ കൂടുതൽ! സന്ധ്യാംബരത്തിന്റെ ചാരുതയറിഞ്ഞുള്ള യാത്ര. ആ യാത്രയിൽ ഒപ്പമുണ്ടായിരുന്നു, വൃത്തം പൂർണ്ണമാകാത്തൊരു അമ്പിളിയമ്മാവൻ. വളരെ വേഗം രണ്ടുമണിക്കൂർ കടന്നുപോയി. നക്ഷത്രങ്ങൾ ചിതറിവീണതുപോലെ ഭൂമിയിൽ വൈദ്യുതിവിളക്കുകൾ തെളിഞ്ഞുനിൽക്കുന്നുണ്ടായിരുന്നു വിമാനം തലസ്ഥാനനഗരിയിലെ ഇന്ദിരാഗാന്ധി അന്തർദ്ദേശീയവിമാനത്താവളത്തിൽ ഇറങ്ങുമ്പോൾ . പിന്നെ അടുത്ത വിമാനത്തിനായുള്ള കാത്തിരിപ്പ്. കൃത്യം ഒമ്പതേകാലിന് AI 306 ഭാരതത്തിന്റെ മണ്ണിൽനിന്നുയർന്നുപൊങ്ങി. രാത്രിയായതുകൊണ്ടു കാഴ്ചകൾ ഒന്നും വ്യക്തമായിരുന്നില്ല. അത്താഴം കഴിഞ്ഞയുടനെ ഉറക്കവുമായി. രാവിലെ ഉറക്കമുണർന്നുനോക്കുമ്പോൾ സമുദ്രത്തിനു മുകളിലാണു പറന്നുകൊണ്ടിരിക്കുന്നത്. മങ്ങിയും തെളിഞ്ഞും കാഴ്ചകൾ ദൃശ്യമായിക്കൊണ്ടിരുന്നു. വലതുഭാഗത്തായിരുന്നു ഞങ്ങളുടെ ഇരിപ്പിടം. അതുകൊണ്ടു പസഫിക്സമുദ്രം കാണാൻ കഴിയും, പക്ഷേ ഫ്യുജി കാണാൻ കഴിയില്ലായെന്നു മോൻ നേരത്തെതന്നെ പറഞ്ഞിരുന്നു. പിന്നെപ്പിന്നെ ജപ്പാന്റെ ഭൂമികാഴ്ചയും തെളിഞ്ഞുവന്നു. രാവിലെ 8 15 നു ജപ്പാന്റെ തലസ്ഥാനമായ ടോക്കിയോ നഗരത്തിലെ നരീത്ത അന്തർദ്ദേശീയവിമാത്താവളത്തിൽ ഞങ്ങളുടെ വിമാനമിറങ്ങി. ജപ്പാന്റെ മണ്ണിലേക്ക് ആദ്യകാൽചുവടുകൾ.\nജാപ്പനീസ് ഭാഷയിൽ ആദ്യമായി കേട്ട വാക്ക് 'ഹൈ' എന്നതാണ്. yes എന്ന വാക്കിന് സമാനമായി അവിടെ ഉപയോഗിക്കുന്ന പദമാണ് ഹൈ. 'കൊനിച്ചിവ' എന്നുപറഞ്ഞാ‌ണ് ഓരോ ഉദ്യോഗസ്ഥരും നമ്മേ കടത്തിവിടുന്നതും കടന്നുപോകുന്നതും. ശുഭദിനം എന്നോ നമസ്കാരം എന്നോ ആയിരിക്കാം അവർ പറയുന്നത് . വിമാനത്താവളത്തിലെ ഉദ്യോഗസ്ഥർ ശരീരം നന്നായി കുനിച്ചു വണങ്ങിയാണ് അവിടെ നമസ്കാരമോതുന്നത്. പരസ്പരം കണ്ടുമുട്ടുമ്പോൾ അന്നാട്ടുകാർ വണങ്ങുന്ന രീതിയും ഇതുതന്നെ. . എത്രയധികം കൂടുതൽ കുനിയുന്നുവോ അത്രയധികം ബഹുമാനം അവർ കാണിക്കുന്നു എന്നാണു സൂചിപ്പിക്കുന്നത്. ജപ്പാനിലെവിടെച്ചെന്നാലും വിനയത്തോടെയുള്ള ഈ സ്വാഗതമോതൽ നമ്മേ കൂടുതൽ സന്തുഷ്ടരും ആത്മവിശ്വാസമുള്ളവരുമാക്കും. മറ്റുള്ളവരാൽ അംഗീകരിക്കപ്പെടുന്നു എന്ന ചിന്തതന്നെ നമ്മളെ ആത്മവിശ്വാസമുള്ളവരാക്കുമല്ലോ. വിടവാങ്ങുമ്പോൾ'ജ്യാ നെ' എന്നോ 'മത അഷിത' എന്നോ പറയും . ഏറെനാളത്തേക്കോ എന്നന്നേക്കുമായോ യാത്രപറയുന്നതിന് 'സയൊനാര' എന്നാണ് പറയുന്നത്.\nആദ്യമായി മോൻ ജപ്പാനിൽ നിന്നു വരുമ്പോൾ ചോദിച്ചിരുന്നു' അമ്മയ്‌ക്കെന്താണു കൊണ്ടുവരേണ്ടതെ'ന്ന്. ഞാൻ മറുപടി പറഞ്ഞു നമ്മുടെ നാട്ടിൽ കിട്ടാത്തതെങ്കിലും കൊണ്ടുവന്നോളു എന്ന്. അന്നവൻ പറഞ്ഞത് 'നമ്മുടെ നാട്ടിൽ ഇല്ലാത്ത രണ്ടുകാര്യങ്ങളേ ഞാനിവിടെ കണ്ടുള്ളു. ഇവിടുത്തെ neatness & discipline . അതെങ്ങനെ കൊണ്ടുവരും!'\nഅവനന്നു പറഞ്ഞ വൃത്തിയും അച്ചടക്കവും അവിടെയെത്തിയ നിമിഷം മുതൽ അനുഭവേദ്യമായിക്കൊണ്ടിരുന്നു. എസ്കലേറ്ററിലും സ്റ്റെയർകേസിലും ഒക്കെ എത്തുമ്പോൾ അവൻ പറഞ്ഞുതന്നു, ഇടതുവശത്തു മാത്രമേ നിൽക്കാവൂ, വലതുവശത്തുകൂടി തിരക്കുള്ളവർക്കു ഓടിയോ നടന്നോ പോകാൻ ഒഴിച്ചിടണം എന്ന്. സഹർ എയർപോർട്ടിലേതുപോലെ കർശനമായ ശരീരപരിശോധനയൊന്നും ഉണ്ടായിരുന്നില്ല. വിരലടയാളം എടുക്കുന്നതു മാത്രം . കസ്റ്റംസിൽ , കൊണ്ടുപോയിരുന്ന അരിപ്പാക്കറ്റ് മാത്രം തുറന്നു പരിശോധിച്ചു. 'നിറപറ അരി'യുടെ അഞ്ചുകിലോ പാക്കറ്റ് രണ്ടെണ്ണമുണ്ടായിരുന്നു. ഒന്നുമാത്രമേ നോക്കിയുള്ളൂ. പരിപ്പ്, റവ, മസാലകൾ , പലഹാരങ്ങൾ ഒക്കെയുണ്ടായിരുന്നതൊന്നും പരിശോധിച്ചില്ല.\nഎയർപോർട്ടിൽ തന്നെയാണ് റെയിൽവേസ്റ്റേഷനും. അതുകൊണ്ടു ടാക്സിപിടിച്ചുപോകേണ്ട ആവശ്യമൊന്നുമില്ല .ഒരുപാടുപ്രവാശ്യം എസ്കലേറ്ററിൽ മുകളിലേക്കും താഴേക്കും കയറിയിറങ്ങി വന്നു നിന്നതു റെയിൽവേസ്റ്റേഷനിൽ. വൃത്തിയായും ഭംഗിയായും സൂക്ഷിച്ചിരിക്കുന്ന പ്ലാറ്റ്‌ഫോം. നടന്ന വഴികളിലൊക്കെ പാനീയങ്ങൾ അടുക്കിവെച്ചിരിക്കുന്ന വെൻഡിംങ് മെഷിനുകൾ പലയിടത്തും കണ്ടിരുന്നു. ജപ്പാനിലെ വെൻഡിംങ് മെഷിനുകൾ ലോകപ്രസിദ്ധമാ‌ണ് പ്ലാറ്റ്ഫോമിലെത്തിയപ്പോൾ മോൻ ചോദിച്ചു അച്ഛനുമമ്മയ്ക്കും കുടിക്കാൻ അതിൽനിന്ന് ചായയോ കാപ്പിയോ എടുക്കട്ടേയെന്ന്. ചൂടുള്ളതും തണുത്തതുമായ പാനീയങ്ങൾ, കാപ്പിയോ ചായയോ ആണെങ്കിൽ മധുരമുള്ളതും ഇല്ലാത്തതും, പാലുചേർത്തതും ഇല്ലാത്തതും , ഓരോന്നിന്റെയും വിലയും ഒക്കെ രേഖപ്പെടുത്തിയ റാക്കുകൾ. ആവശ്യമുള്ളതു ക്ലിക്ക് ചെയ്തശേഷം പണമിട്ടാൽ താഴത്തെ ഓപ്പൺ റാക്കിൽ അതെത്തും. അങ്ങനെ അവിടെനിന്നു ഞങ്ങൾ കാപ്പി കുടിച്ചു. അപ്പോൾത്തന്നെ ട്രെയിനും എത്തി. നമ്മുടെ തീവണ്ടികളേക്കാൾ എത്ര വ്യത്യസ്തമാണവിടുത്തെ തീവണ്ടികൾ! അവയുടെ സമയനിഷ്ഠ ഇന്ത്യാക്കാരായ നമ്മളെ അമ്പരപ്പിക്കുകതന്നെചെയ്യും.\nമോൻ താമസിക്കുന്നത് ടോക്യോയിലെ തന്നെ ഷിമോ എന്ന സ്ഥലത്താണ്. ടോക്കിയോ നഗരത്തിന്റെ 23 വാർഡുകളിൽ വടക്കുഭാഗത്തായുള്ള കിത്താ എന്ന വാർഡിലാണ് ഷിമോ. അറക്കവാ നദിയുടെ അടുത്തയാണ് മോന്റെ താമസസ്ഥലം. എയർപോർട്ടിൽ നിന്ന് ഒന്നേകാൽ മണിക്കൂറോളം ട്രെയിൻയാത്രയുണ്ട് ഷിമോസ്റ്റേഷനിലേക്ക് . പല റെയിൽവേലൈനുകൾ ഉള്ളതുകൊണ്ട് മൂന്നു ട്രെയിൻ മാറിക്കയറിയാണ് ഞങ്ങൾ ഷിമോയിലെത്തിയത്. നരീത്തയിൽ നിന്ന് നിപ്പൊരി (അത് എക്സ്പ്രസ്സ് ട്രെയിൻ ആണ്. സീറ്റ് നേരത്തെതന്നെ റിസേർവ് ചെയ്തിരുന്നു ), നിപ്പൊരിയിൽ നിന്ന് കോമഗോമ, അവിടെനിന്നു ഷിമോ. സ്റ്റേഷനിൽനിന്നു നാലോ അഞ്ചോ മിനുട്ടു നടക്കാനുള്ള ദൂരം. മറ്റൊരു ലൈനിലുള്ള അകബാനസ്റ്റേഷനും അടുത്തുതന്നെ. അവിടെയിറങ്ങിയാൽ അല്പംകൂടി കൂടുതൽ നടക്കണം. മനോഹരമായ വഴികൾ. ചെറിമരങ്ങളും മറ്റുചിലമരങ്ങളും വഴിയോരത്തിനു ചാരുതപകർന്നുനിൽക്കുന്നു. നിറയെ കടുത്തവർണ്ണങ്ങളിലുള്ള പൂക്കളുമായി ചെടികൾ ചട്ടികളിലും അല്ലാതെയും. റോഡുകൾ ക്രോസ്സ് ചയ്യുന്നതിനു കൃത്യമായ അകലങ്ങളിൽ സീബ്രാക്രോസ്സിങ്ങും ട്രാഫിക് സിഗ്നൽ പോസ്റ്റുകളും ഉണ്ട്. അവിടെ സിഗ്നൽ കിട്ടിയാൽ മാത്രമേ ക്രോസ്സ് ചെയ്യാനാവൂ. എത്ര ചെറിയ റോഡായാലും അതു കർശനമാ‌ണ്. കാൽനടയാത്രികരെ ഇന്നാട്ടിലെ ഭരണകൂടം വളരെ ബഹുമാനിക്കുന്നു എന്നതാണ് അവിടെക്കണ്ട ഫുട്പാത്തുകളും ഈ വിധത്തിലുള്ള റോഡ്ക്രോസ്സിംഗ് സംവിധാനവും നമുക്ക് മനസ്സിലാക്കിത്തരുന്നത്. ഫുട്പാത്തുകളിൽ സൈക്കിൾയാത്രക്കാരും കടന്നുപോകും. ധാരാളം സൈക്കിൾ യാത്രികരുള്ള നഗരമാണ് ടോക്യോ. ഒരുകാര്യം ശ്രദ്ധിച്ചത് ആരുംതന്നെ ബെല്ലടിച്ചു ശല്യമാകുന്നില്ല എന്നതാണ്. അതുപൊലെതന്നെ ട്രാഫിക് സിഗ്നൽ കാത്തുകിടക്കുന്ന വാഹനങ്ങൾ ഹോണടിക്കുന്നുമില്ല . അവിടെ ബെല്ലടിക്കുന്നതും വാഹനങ്ങൾ ഹോണടിക്കുന്നതുക്കെ മറ്റു യാത്രക്കാരെ അവഹേളിക്കുന്നതിനു തുല്യമായാണത്രെ കണക്കാക്കപ്പെടുന്നത്! കാതടപ്പിക്കുന്ന ശബ്ദത്തോടെ പാഞ്ഞുപോകുന്ന ബൈക്കുകളും കാണാൻ വിഷമം. ജപ്പാനിൽ ഉണ്ടായിരുന്ന 15 ദിവസങ്ങളിൽ ആകെ മൂന്നുപ്രാവശ്യമാണ് വാഹനങ്ങളിൽ നിന്നുള്ള ഹോണടി കേൾക്കാനിടയായത്. ഒരിക്കൽപോലും സൈക്കിൾബെൽ കേട്ടതുമില്ല.\nവളരെവേഗംതന്നെ താമസസ്ഥലത്തെത്തി. ബിൽഡിങ്ങിൽ മൂന്നാമത്തെ നിലയിലാണ് മോന്റെ ഫ്ലാറ്റ്. ആദ്യം കടക്കുന്നതൊരു ലേസർ വാതിലിലൂടെയാ‌ണ്. ലിഫ്റ്റിലേക്കു പോകാനുള്ള വാതിൽ തുറക്കണമെങ്കിൽ താക്കോൽ വേണം. ടോക്കിയോ വളരെ ജനസാന്ദ്രതയുള്ള നഗരമായതുകൊണ്ടുതന്നെ താമസസൗകര്യങ്ങൾ വളരെ പരിമിതമായിരിക്കും. ലിഫ്റ്റിൽ കയറി മുകളിലെത്തി. ഫ്ലാറ്റിന്റെ വാതിൽ തുറന്നു കടക്കുന്നത് ചെറിയൊരു ഇടനാഴിയിലേക്ക്. അതിനിരുവശവുമായി കുളിമുറിയും കക്കൂസും. കുളിമുറിയോടുചേർന്നു ഡ്രസിങ് ഏരിയയും വാഷിങ് മെഷീനും. പിന്നെയെത്തുന്നതു ചെറിയൊരു അടുക്കളയിൽ. സ്റ്റവ്, ഫ്രിഡ്ജ്, മൈക്രോവേവ് ഓവൻ ഒക്കെ ആ ഇടുങ്ങിയ മുറിയിൽ ക്രമീകരിച്ചിരിക്കുന്നു. പിന്നീടുള്ളത് ഒരു വലിയ മുറി. അതാണ് കിടപ്പുമുറിയും ഹാളും എല്ലാം. സന്ദർശകർ വന്നാൽ തഴെയെത്തി ബെല്ലടിച്ചാൽ അവരെക്കാണാൻ സിസിടിവി യും മുറിയിലുണ്ട്. അവിടം കഴിഞ്ഞാൽ ഒരു ബാൽക്കണി . ഇത്രയുമാണ് ആ ഫ്ളാറ്റിലെ സൗകര്യങ്ങൾ. അതിന്റെ മാസവാടകയാകട്ടെ 85,000 യെൻ ( 53000 രൂപ). വാട്ടർ ടാപ്പുകളൊക്കെ ചൂടുവെള്ളവും തണുത്തവെള്ളവും ആവശ്യാനുസരണം നല്കുന്നതിനുതകുംവിധമുള്ളതാണ്. ടാപ്പിന്റെ ഹാൻഡിൽ ഇടത്തേക്കു തിരിച്ചാൽ ചൂടുവെള്ളവും , വലത്തേക്കു തിരിച്ചാൽ തണുത്തതും. മുകളിലേക്കുയർത്തുമ്പോളാ‌ണു വെള്ളം ലഭിക്കുക. ടോയ്ലറ്റ് സീറ്റുകൾ പോലും ചൂടാക്കിയാണു വച്ചിരിക്കുന്നത്. ഇലക്ട്രോണിക് ടോയ്ലറ്റ് ആണു ജപ്പാനിൽ പ്രചാരത്തിലുള്ളത്. സീറ്റിനോടുചേർന്നുള്ള ബോർഡിൽ വിവിധാവശ്യങ്ങൾക്കായുള്ള ബട്ടണുകൾ. ഏതുരീതിയിലാണ് വെള്ളം ലഭിക്കേണ്ടതെന്നതിനനുസരിച്ചു ബട്ടണമർത്തിയാൽ മതി. മുൻഭാഗത്തോ (സ്ത്രീകൾക്കുവേണ്ടി മാത്രമാണത് ) പിൻഭാഗത്തോ അവശ്യാനുസരണം വെള്ളം സ്പ്രേ ചെയ്തോളും. ജപ്പാനിലെ ഇത്തരത്തിലുള്ള bidet-style toilet ലോകപ്രസിദ്ധമാ‌ണ്. ഫ്ളഷ് ചെയ്തുകഴിഞ്ഞാൽ ഒരു ടാപ്പിൽ നിന്നു പിന്നിൽ ഘടിപ്പിച്ചിട്ടുള്ള ഒരു ബൗളിലേക്കു വെള്ളം വീണുകൊണ്ടിരിക്കും. ആ വെള്ളമാണു ഫ്ളെഷ് ടാങ്ക് നിറയ്ക്കുന്നത്. അതിൽ കൈ കഴുകുകയുമാകാം. മ്യൂസിക് എന്നെഴുതിയ മറ്റൊരു ബട്ടൺ കൂടിയുണ്ട്. അതിന്റെ ഉദ്ദേശം പാട്ടുകേൾപ്പിക്കുക എന്നതല്ല. ഉള്ളിലുണ്ടാകുന്ന ശബ്ദങ്ങൾ ഗോപനം ചെയ്യുന്നതിനാണത്.\nകുളിയൊക്കെക്കഴിഞ്ഞു ഭക്ഷണമുണ്ടാക്കിക്കഴിച്ചു ഞങ്ങൾ കുറച്ചു വിശ്രമിച്ചു. അപ്പോഴേക്കും മോൻ പുറത്തുപോയി ഞങ്ങൾക്കു തുടർന്നുള്ള ദിവസങ്ങളിലെ യാത്രകൾക്കുള്ള റെയിൽപാസ്സും വാടകയ്‌ക്കെടുക്കാവുന്ന പോക്കറ്റ് വൈഫൈ ഡിവൈസും മറ്റും എടുത്തുകൊണ്ടുവന്നു. വൈകുന്നേരം അവിടെ പരിസരങ്ങളൊക്കെ കാണാനായി ഇറങ്ങി. പുറത്തു നല്ല തണുപ്പ് . തൊട്ടെതിർവശത്തു കുട്ടികളുടെ പാർക്കും ഒരു ജിംനേഷ്യവും ഉണ്ട്. 2020 ഒളിമ്പിക്സിന് ആതിഥ്യം വഹിക്കുന്നത് ജപ്പാൻ ആണല്ലോ, അതിനുള്ള തയ്യാറെടുപ്പുകളുടെ ഭാഗമായി പുതുതായി നിർമ്മിച്ചതാണത്രേ അത്. നടന്നെത്തിയത് അറക്കവാ നദിയുടെ തീരത്താണ് . മനോഹരമായ നദിയും തീരങ്ങളും, അതിനോടു ചേർന്നുള്ള പു‌ൽത്തകിടികളും . നമ്മുടെ നദികളിലേതുപോലെ ഒരു മാലിന്യവും ആ നദിയിലോ പരിസരത്തോ ഇല്ല. ആ നദീതീരത്തുകൂടിയുള്ള നടത്തം ഉന്മേഷവും ഊർജവും പകരുന്ന അനുഭൂതിദായകമായൊരു അനുഭവമാണ്. നദിയിലൊരിടത്ത് അതുവരെ ഉണ്ടായ വെള്ളപ്പൊക്കങ്ങളുടെ കണക്കുകൾ നൽകുന്നൊരു സൂചികയും കാണാറായി. ഏതൊക്കെ വർഷങ്ങളിൽ എത്ര ഉയരത്തിൽ വെള്ളം പൊങ്ങിയിട്ടുണ്ടെന്നതിന്റെ കൃത്യമായ കണക്കുകൾ രേഖപ്പെടുത്തിയിരിക്കുന്നു. നദീതീരമൊക്കെ നല്ലൊരുദ്യാനത്തിന്റെ പ്രതീതിയേകുന്നു. ശബളാഭമായ പൂക്കളുടെ ധാരാളിത്തം എവിടെയും കാണാം. ജപ്പാ‌ന് പൂക്കളുടെ നാടെന്നുകൂടി പേരുണ്ടല്ലോ! ചെറുതും വലുതുമായ പലതരം പക്ഷികൾ. പലതും നമ്മുടെ നാട്ടിൽ കാണാത്തത്. പക്ഷേ കാക്കകൾ നമ്മുടെ രാമൻകാക്കകളെപ്പോലെയാ‌ണ്. കടുത്ത കറുപ്പുനിറവും വലുപ്പക്കൂടുതലുമുള്ള ഈ കാക്കകൾ കരയുന്നതും രാമൻകാക്കകളുടെ ശബ്ദത്തിൽ. പുൽത്തകിടികളും, പൂക്കളുള്ളതും ഇല്ലാത്തതുമായ മരങ്ങളും പക്ഷികളും ഒക്കെച്ചേർന്ന നയനാനന്ദകരമായ ദൃശ്യങ്ങൾ! അവിടെയൊരിടത്തു കുറേ പാറകൾ. അവയിൽ ഞങ്ങൾ ഇരുന്നു. അവിടെത്തന്നെ അലസനായിക്കിടന്നിരുന്ന ഒരാൾ എന്തൊക്കെയോ ഉച്ചത്തിൽ പറഞ്ഞു. എന്താണെന്നു മനസ്സിലായില്ല. ലക്ഷണം കണ്ടിട്ടു നന്നായി മദ്യപിച്ചിട്ടുണ്ടെന്നു തോന്നി. അവിടെയിരുന്നാൽ അസ്തമയം കാണാം. കുറച്ചു സമയം അവിടെയങ്ങനെ ഇരുന്നു. നല്ല തണുപ്പും കൂട്ടിനുണ്ടായിരുന്നു.\nഅസ്തമയം കണ്ടു തിരികെ നടക്കുന്നവഴി ഒരു ഫാമിലി-മാർട്ടിൽ കയറി. ഒരു ചെറിയ സൂപ്പർ മാർക്കറ്റാണ്. ഒരുവീട്ടിൽ വേണ്ട അത്യാവശ്യസാധനകളൊക്കെ അവിടെക്കിട്ടും . (നിത്യോപയോഗസാധങ്ങൾക്കായുള്ള ഒരു വ്യാപാരസ്ഥാപനശൃംഖലയാണിത്. അയ്യായിരത്തോളം ഫാമിലി മാർട്ടുകൾ ഉണ്ടു ജപ്പാനിൽ. ഇത്തരം വ്യാപാരശൃംഖലകളിൽ രണ്ടാം സ്ഥാനമാണ് ഫാമിലി മാർട്ടിന്. ഒന്നാം സ്‌ഥാനത്തു നിൽക്കുന്നത് 7-Eleven എന്ന സ്ഥാപനമാണ്. ) പഴങ്ങളും പച്ചക്കറികളും ബ്രെഡും ഒക്കെ അവിടെ നിന്നു വാങ്ങി. എന്തും ലഭ്യമാണെങ്കിലും ഇന്ത്യയിലെ വിലയുമായി താരതമ്യപ്പെടുത്തിയാൽ പത്തുമടങ്ങെങ്കിലും കൂടുതലാണ് ഓരോന്നിന്റെയും വില. അതു പറഞ്ഞപ്പോൾ മോൻ പറഞ്ഞു 'ഇതിന്ത്യയല്ലമ്മേ , ജപ്പാനാണ്.' അതിൽ എല്ലാം അടങ്ങിയിരുന്നു എന്നു പിന്നീടുള്ള ദിവസങ്ങളിൽ മനസ്സിലായി. അവിടെനിന്നിറങ്ങിയപ്പോൾ കോഴിയിറച്ചി ഗ്രിൽചെയ്തു വിൽക്കുന്നൊരാൾ. അച്ഛനും മകനും അതു കഴിച്ചു. ഞാൻ സ്വാദുനോക്കിയിട്ടു തീരെയിഷ്ടമായില്ല.\nനടന്നുപോകുന്നിടങ്ങളിലൊക്കെ ഒരുവരി മഞ്ഞ ടൈൽസ് കൊണ്ടുള്ള ഒരു പ്രത്യേക വര കാണാം. 30 - 40 cm വീതിയുണ്ടാകും. വിമാനത്താവളം മുതൽ കാണാൻ തുടങ്ങിയതാണീ മഞ്ഞവര. സർവ്വവ്യാപിയായ ഈ മഞ്ഞവരകൾ ആരിലും കൗതുകം ജനിപ്പിക്കും. ആദ്യം വിചാരിച്ചതു സൗന്ദര്യവത്കരണതിന്റെ ഭാഗമായിരിക്കുമെന്നാണ്. അതിൽത്തന്നെ പൊങ്ങിനിൽക്കുന്ന ചെറിയ ചെറിയ വരകൾ. ചിലയിടത്ത് കുത്തുകൾ പോലെയാണ് പൊങ്ങിനിൽക്കുന്ന ഭാഗം. നടപ്പാതകളിലും ഒക്കെ ഈ മഞ്ഞവര കണ്ടപ്പോൾ അതെന്താണെന്നറിയാൻ കൗതുകം. അത് അന്ധരായ യാത്രക്കാർക്ക് വഴി തിരിച്ചറിയാനുള്ള സംവിധാനമാണത്രേ! “Tactile Ground Surface Indicators” (TGSI). എന്നാണിവ അറിയപ്പെടുന്നത്. തങ്ങളുടെ പാദരക്ഷകളോ കൈവടികളോ ഈ ടൈൽസ്പാതയിൽ ഉരസിയാണവർ വഴി നിശ്ചയിക്കുന്നത്. ചെറിയ വരകളും കുത്തുകളുമൊക്കെ അതിനുള്ള ചിഹ്നങ്ങളാണ്. എല്ലാ പൊതുസ്ഥലങ്ങളിലും ഈ വരകൾ ഉണ്ടാകുമത്രേ! സത്യത്തിൽ അതിശയിച്ചുപോയി. ജപ്പാൻ തന്റെ ജനതയെ എത്രത്തോളം വിലമതിക്കുന്നു എന്നതിന്റെ ഉത്തമോദാഹരണമല്ലേ ഇത്!\nവീട്ടിലെത്തി ഭക്ഷണമുണ്ടാക്കിക്കഴിച്ച് ഉറങ്ങാൻ കിടന്നു. രാവിലെതന്നെ സപ്പൊറൊ എന്ന സ്ഥലത്തേക്കു പോകണം. അവിടെ ഒരുദിവസം തങ്ങണം. കിടക്കുംമുമ്പ് ആവശ്യമുള്ള സാധനങ്ങളൊക്കെ എടുത്തു ബാഗ് തയ്യാറാക്കിവെച്ചു. മോൻ ഞങ്ങളുടെ രണ്ടുപേരുടെയും കൈവശം 30,000 യെൻ വീതം തന്നിട്ടുപറഞ്ഞു, 'ഇതു ബാഗിൽ വയ്ക്കണം. അഥവാ എവിടെയെങ്കിലും ഒറ്റപ്പെട്ടുപോയാൽ ഇവിടെ എത്തിച്ചേരാൻ ഈ പണം മതിയാകും.' പിന്നെ ചേട്ടന്റെ കൈവശം ഒരു ബാങ്ക് കാർഡ് കൂടി നൽകി . സപ്പൊറൊ കുറച്ചു ദൂരെയുള്ള സ്ഥലമാ‌ണ്. വിമാനത്തിലാണു പോകേണ്ടത് . അതിരാവിലെ ഉണരണം. പുറത്തു നല്ല തണുപ്പായിരുന്നെങ്കിലും മുറിക്കുള്ളിൽ സുഖകരമായ ചൂടുനിലനിർത്തിയാ‌ണ് എ സി പ്രവർത്തിക്കുന്നത്. അതുകൊണ്ട് ഉറക്കം സുഖകരമായി.\nPosted by Mini Mohanan at 3:22 AM\nmurali April 15, 2020 at 1:16 AM


Calicocentric: മാതൃഭൂമി തൊഴില്‍വാര്‍ത്തയും വിവരാവകാശ നിയമവും\nG.manu 21 January 2008 at 11:04\nശ്രദ്ധേയമായ ലേഖനം... നന്ദി മാഷേ\nഅങ്കിള് 21 January 2008 at 16:00\nവളരെ നന്നായി ഇങ്ങനെയൊരു കാര്യം ചെയ്തത്.\nഅഭിപ്രായം ചോദിക്കാനുള്ളതല്ല ഈ നിയമം എന്നുള്ളത് കുറച്ചു കൂടി പഠിക്കേണ്ടിയിരിക്കുന്നു. ഇത് സംബന്ധിച്ച് ഇവിടെയുള്ള ഈ കമന്റുകൂടി നോക്കൂ.\nkeralafarmer 21 January 2008 at 17:58\n:) കിട്ടിയാലും ഇല്ലെങ്കിലും ഞാനും പോകുന്നു ഒരു വിവരാവകാശവുമായി. കേന്ദ്ര സര്‍ക്കാര് സ്ഥാപനത്തില് നിന്ന് വിവരം ലഭിക്കാന് പത്തുരൂപയുടെ കോര്‍ട്ട് ഫീ സ്റ്റാമ്പും ഇരുപത്തിരണ്ടുരൂപ രജിസ്ട്രേര്‍ഡ് പോസ്റ്റ് ഫീയും പാഴായി. ഇതാ വഈണ്ടും ഡി.ഡി അയക്കുവാന് പോകുന്നു.\nഅങ്കിള് 22 January 2008 at 10:10\nനല്ലോരു കാര്യം പോസ്റ്റായിട്ടപ്പോള് പ്രതികരിക്കാന് ചുരുക്കം പേരേ എത്തുന്നുള്ള്. സങ്കടം തന്ന.\nഏതായാലും, ഇക്കാര്യത്തില് (പോസ്റ്റിന്റെ) ഞാനൊരു വിയോജന കുറിപ്പ് ഇവിടെ രേഖപ്പെടുത്തിയിട്ടുണ്ട്.\nമാരീചന് 22 January 2008 at 18:56\nലേഖനം നന്നായി. പത്രപ്രവര്‍ത്തകപ്പരുന്തിന്റെ ശൈലിയിലാണ് ആദ്യം ആലോചന പോയത്. തൊഴില് വാര്‍ത്താ ലേഖനത്തിന്റെ ഉറവിടമേത്? ഉത്തരം, സര്‍വകലാശാലയില് മേപ്പടി അപേക്ഷ പ്രകാരം വിവരം തപ്പിയെടുക്കാനുളള തലവിധി വന്നുപെട്ട ഗുമസ്തനോ, സെക്ഷന് സൂപ്രണ്ടോ ആയിരിക്കാം.\nഅങ്കിള് എന്ന ബ്ലോഗര് എഴുതിയ വിമര്‍ശനവും വായിച്ചു.\nയഥാര്‍ത്ഥത്തില് സര്‍വകലാശാലയുടെ പിടിയില് നിന്നും കാര്യം തൊഴില്‍വാര്‍ത്താ ലേഖകന്റെ അടുത്തെത്തിയതില് നിന്നു തന്നെ ഒരു കാര്യം വ്യക്തം.\nബിഎ പരീക്ഷ സംബന്ധിച്ച ചോദ്യത്തിന് ഉത്തരം നല്‍കാന് സര്‍വകലാശാല ബാധ്യസ്ഥമാണ്. അല്ലായിരുന്നെങ്കില് ഈ വിവരങ്ങള് സംബന്ധിച്ച രേഖകള് ലഭ്യമല്ലെന്നോ ഇത് വിവരാവകാശത്തിന്റെ പരിധിയില് വരുന്നതല്ലെന്നോ മറുപടിയെഴുതി അപേക്ഷ മടക്കാമായിരുന്നു.\nഅപ്പീലുമായി പോകേണ്ട ബാധ്യത അപേക്ഷകന് വരികയും ചെയ്യുമായിരുന്നു.\nസര്‍വകലാശാലാ അധികൃതര് അതു ചെയ്യാതെ, ലേഖകന് കോഴി ബിരിയാണിയും വെട്ടിരുമ്പും വാങ്ങിക്കൊടുത്ത് ലേഖനകോപ്പിരാട്ടി കാണിച്ചതില് നിന്നും കാര്യം സുവ്യക്തം.\nമേപ്പടി വിവരം ചോദിച്ചാല് സര്‍വകലാശാല കൊടുത്തേ തീരു. ആ വിവരം വെച്ച് ഗവേഷിക്കണോ, ആ വിവരം വെച്ച് ഗവേഷിക്കണോ, അത് പുഴുങ്ങി പച്ചമുളകും പച്ചത്തേങ്ങയും അരച്ച ചമ്മന്തിയും കൂട്ടി തിന്നണോ എന്ന് തീരുമാനിക്കേണ്ടത് ടി അപേക്ഷ കൊടുത്തയാളാണ്.\nപരീക്ഷയ്ക്ക് അപേക്ഷിച്ച ആണെത്ര, പെണ്ണെത്ര, അതില് ഫസ്റ്റ് ക്ലാസെത്ര എന്നൊക്കെയുളള വിവരങ്ങള് തീര്‍ച്ചയായും സര്‍വകലാശാലാ ആസ്ഥാനത്ത് ഉണ്ടാകും. അല്ല, തൊട്ടടുത്ത തട്ടുകടയിലാണ് ഈ വിവരം കിട്ടുന്നതെങ്കില് അത് പറയാനും സര്‍വകലാശാല ബാധ്യസ്ഥമാണ്.\nഓഫീസില് സൂക്ഷിച്ചിരിക്കുന്നവയുടെ പകര്‍പ്പ് മാത്രമാണ് വിവരമെന്ന വ്യാഖ്യാനത്തെ വിവരമില്ലായ്മ എന്ന് വ്യാഖ്യാനിച്ചാല് തെറ്റുണ്ടാവുമോ?\nതാലൂക്ക് ഓഫീസിലോ വില്ലേജ് ഓഫീസിലോ നല്‍കിയ ഒരു പരാതിയുടെയോ അപേക്ഷയുടെയോ മേല് സ്വീകരിച്ച നടപടികള് എന്ത് എന്ന് ഒരാള് വിവരാവകാശ നിയമം പ്രകാരം പത്തു രൂപ അടച്ച് ചോദിച്ചാല് എന്തു മറുപടി നല്‍കും?\nവിവരാവകാശ നിയമത്തെ കൊല്ലേണ്ടത് മടിയും കെടുകാര്യസ്ഥതയും ജാതകവശാല് സ്വന്തമാക്കിയ സര്‍ക്കാര് ജീവനക്കാരന്റെ ആവശ്യമാണ്. അങ്ങനെയുളള സാമൂഹ്യദ്രോഹികളുടെ ചട്ടുകമായതാണ് തൊഴില്‍വാര്‍ത്താ ലേഖകന്.\nയഥാര്‍ത്ഥ പ്രതി സര്‍വകലാശാലയ്ക്കുളളില് തന്നെയാണ് സാര്!\nkeralafarmer 22 January 2008 at 20:15\nഅങ്കിള് പറയുന്നതാണ് ഏത് സര്‍ക്കാര് ഉദ്യോഗസ്ഥനും ആഗ്രഹിക്കുന്നത്. എന്നാല് ഓഫീസ് രേഖകളില് നിന്ന് ക്രോഡീകരിച്ച് നല്‍കേണ്ടതാണെങ്കില് അത് നല്‍കുകയല്ലെ വേണ്ടത്? അതിന് വേണ്ടിവന്ന സേവനത്തിന് ഫീസ് ഈടാക്കുവാനും വ്യവസ്ഥ ഉണ്ടല്ലോ. അറിയുവാനുള്ള അവകാശം എന്നതില് ഒളിഞ്ഞിരിക്കുന്നത് അറിയേണ്ടകാര്യം അറിയിക്കാതെ ഒളിച്ച് വെച്ചിരിക്കുന്നത് നേടിയെടുക്കുക എന്നതല്ലെ? അഴിമതിയും അനീതിയും അവസാനിപ്പിക്കുവാനല്ലെ ഇത്തരത്തില് ഒരു നിയമത്തിന്റെ ആവശ്യം? ചോറിനുള്ളില് പൊതിഞ്ഞിരിക്കുന്ന പൂശണിക്ക വെളിയിലെടുക്കാനുള്ള നിയമം. വ്യാഖ്യാനിച്ച് ഈ നിയമത്തെ ഉദ്യോഗസ്ഥരും ശിങ്കിടികളും കൂടിച്ചേര്‍ന്ന് പ്രയോജനപ്രദമല്ലാതാക്കുമോ? ഒരെണ്ണം പത്തുരൂപയുടെ കോര്‍ട്ട് ഫീ സ്റ്റാമ്പൊട്ടിച്ച് ഇരുത്തിരണ്ടു രൂപയുടെ രജിസ്റ്റേര്‍ഡ് പോസ്റ്റയച്ചത് പാഴായി. എനിക്ക് ഇക്കാര്യത്തില് വഴികാട്ടിയായ എന്.ടി.വി ഡയറക്ടര് ഏലിയാസ് ജോണിന് നന്ദി. അടുത്തത് പത്തു രൂപയുടെ ഡി.ഡി മുപ്പത് രൂപ കമ്മീഷന് നല്‍കി അതും മറ്റൊരു കത്തായി കേന്ദ്ര സര്‍ക്കാര് സ്ഥാപനമായ റബ്ബര് ബോര്‍ഡിന് അയക്കുകയാണ്. ഒരു മറുപടി കിട്ടിയാല് മതി. വേണ്ടിവന്നാല് കിട്ടേണ്ട വിവരം കിട്ടുന്നതുവരെ അയക്കാം.\nഅങ്കിള് 22 January 2008 at 22:43\nമാരീചനുള്ള മറുപടിഞാന് ഇവിടെ കൊടുത്തിട്ടുണ്ട്.\nഡാലി 23 January 2008 at 03:40\nസര്‍വ്വകലാശാലകള് വിവരാവകാശ നിയമത്തെ ഭയക്കും സ്വഭാവികം.സര്‍വകലാശാല കേന്ദ്രങ്ങളില് നടക്കുന്ന അന്യായമായ സമയദൈഘ്യം ഇപ്പോള് ചോദ്യം ചെയ്യപ്പെടുന്നത് ഈ നിയമത്തിലൂടെയാണ്.\nഒരിക്കല് ഒരു സര്‍വ്വകലാശാലയ്ക്കെതിരെ എനിക്കും ഒരു വിവരത്തിനുള്ള അപേക്ഷ എന്റെ മേലാധികാരി മുഖേന കൊടുക്കേണ്ടി വന്നു. അതിനുത്തരം കിട്ടിയപ്പോഴാണറിയുന്നത് 8 മാസമായിട്ടും സബ്മിറ്റ് ചെയ്ത “കുന്തം” യൂണിവേഴ്സിറ്റി ചക്കയാണൊ മാങ്ങയാണൊ എന്ന് നോക്കിയിട്ടില്ലെന്ന്. വിവരാവകാശം ഫയല് ചെയ്തതിന്റെ ദേഷ്യം തീര്‍ക്കാന് പിന്നേയും ആ ഫയല് താമസിച്ചു. രണ്ടാമതൊരു അപേക്ഷ കൊടുക്കാന് തുടങ്ങുമ്പോഴാണ് , അത് സ്വയം വിനയാകുമെന്നു കരുതി സര്‍വകലാ ഉദ്ദ്യോഗസ്ഥര് ആ ഫയല് നീക്കിയത്. അങ്ങനെയാവുമ്പോള് ഇത്തരം ഒരു നിയമത്തെ ദുര്‍വ്യാഖ്യാനം ചെയ്യേണ്ടതും ഒതുക്കേണ്ടതും സര്‍വ്വകലാശാലകളുടെ അത്യാവശ്യം തന്നെ.\nMeenakshi 23 January 2008 at 12:40\nവിവരാവകാശം ചിലര് ദുര്‍വിനിയോഗം ചെയ്യുന്നുണ്ടെന്ന് പറയാതെ വയ്യ. എനിക്കറിയാവുന്ന ഒരു കോണ്‍ട്രാക്ടര്, ഏതോ പാര്‍ട്ടിക്കാര് ചോദിച്ച വലിയ തുക സംഭാവന കൊടുക്കാഞ്ഞതിനാല് , ഈ കോണ്‍ട്രാക്ടര് ചെയ്യുന്ന എല്ലാ വര്‍ക്കിണ്റ്റെയും വിവരങ്ങള് ആരാഞ്ഞുകൊണ്ട് ആ പാര്‍ട്ടിയുടെ നേതാവ് വിവരാവകാശത്തിണ്റ്റെ ഒരു കത്ത് ഓഫീസിലേക്ക് അയച്ച കാര്യം എന്നോട് പറഞ്ഞിട്ടുണ്ട്.\nഎന്തായാലും ഇതിനെ പറ്റി വളരെ നല്ല ഒരു ലേഖനമെഴുതിയതിന് അഭിനന്ദനങ്ങള്\nമാരീചന് 23 January 2008 at 13:30\nകൊളളാം. മാരീചന് തോന്നുന്നുവെന്ന് താങ്കള് ചില കാര്യങ്ങള് ആരോപിച്ച് അതിന് മറുപടി പറയുന്ന ശൈലി ഇഷ്ടപ്പെട്ടു. പക്ഷേ, സത്യം താങ്കള‍് വ്യാഖ്യാനിക്കും പോലെയാണോ?\nമാരീചന്റെ മനസില് തോന്നുന്നതെല്ലാം വിവരാവകാശ വിവരമനുസരിച്ച് വിവരമാകുമോ ഇല്ലയോ എന്നൊക്കെ തീരുമാനിക്കേണ്ടത് താങ്കളല്ലല്ലോ സാര്! അതിനധികാരമുളളവര് വേറെയാണ്. തീര്‍ച്ചയായും താങ്കളല്ല.\nതാങ്കളുടെ മാതൃഭൂമി ബന്ധമൊന്നും ഇവിടെ ചര്‍ച്ചാ വിഷയമേയല്ല. തൊഴില്‍വാര്‍ത്തയില് പ്രസ്തുത ലേഖനം എഴുതിയ ആളിന്റെ സോഴ്സ് സര്‍വകലാശാലയിലെ ബന്ധപ്പെട്ട ഉദ്യോഗസ്ഥരാണെന്നേ പറഞ്ഞുളളൂ. അതിന് താങ്കള് തുളളുന്നതിന്റെ കാരണം മനസിലാകുന്നില്ല.\nസര്‍വസ്വാധീനങ്ങള്‍ക്കും താങ്കള് അതീതനാണോ അല്ലയോ എന്നൊന്നും പരിശോധിക്കാനുളള സമയമോ സാവകാശമോ ഇല്ലെന്നറിയിക്കട്ടെ. ഇവിടെ അതൊന്നുമല്ല പ്രശ്നം.\nകേരള സര്‍വകലാശാലയില് പരീക്ഷയെഴുതിയ കുട്ടികളെ സംബന്ധിക്കുന്ന ചില വിവരങ്ങള് ഒരാള് വിവരാവകാശ നിയമം പ്രകാരം ആവശ്യപ്പെടുന്നു. അയാള്‍ക്ക് ആ വിവരങ്ങള് നല്‍കണോ വേണ്ടയോ എന്ന് തീരുമാനിക്കേണ്ടത് സര്‍വകലാശാലയാണ്. തീരുമാനത്തില് എതിര്‍പ്പുണ്ടെങ്കില് അപേക്ഷകന് അപ്പീല് പോകും. അപ്പീലിന്മേല് തീരുമാനവും വരും. വളരെ സിമ്പിളാണ് കാര്യങ്ങള്.\nഇതില് താങ്കളുടെ നെടുങ്കന് വ്യാഖ്യാനങ്ങള്‍ക്ക് എവിടെയാണ് സാര് പ്രസക്തി? വിവരം കൊടുക്കണോ വേണ്ടയോ എന്ന് തീരുമാനിക്കേണ്ട സര്‍വകലാശാല അധികൃതര് തൊഴില്‍വാര്‍ത്തയുടെ അല്‍പബുദ്ധിയായ ഒരു ലേഖകനെ സ്വാധീനിച്ച് പരാതിക്കാരനെ പൊതുസമൂഹത്തില് ശല്യക്കാരനായി അവതരിപ്പിച്ചത് ശരിയോ എന്നാണ് ചോദ്യം. അതില് കയറിപ്പിടിച്ച് വിവരാവകാശം മൊത്തമായി വ്യാഖ്യാനിക്കാനുളള ചുമതല താങ്കള് ഏറ്റെടുത്തത് മനസിലാക്കാം. എന്നാല് അത് തൊണ്ട തൊടാതെ എല്ലാവരും വിഴുങ്ങണമെന്ന് ശഠിച്ചാലോ?\nഒരു അപേക്ഷയിന്മേലെടുത്ത നടപടികള് വിവരാവകാശം മുഖേനെ ചോദിക്കുന്നതിനെ, ഒരു ഓഫീസിലെ ഫയലുകളിന്മേലെടുത്ത തീരുമാനം മുഴുവനും ചോദിച്ചെന്ന് വരുത്തിത്തീര്‍ക്കുന്ന തര്‍ക്ക ശാസ്ത്ര ന്യായം കൊളളാം. ഈ തരത്തില് സംവാദങ്ങള് മുന്നോട്ടു കൊണ്ടു പോകാന് തൊലിക്കട്ടി അല്‍പമൊന്നുമല്ല വേണ്ടത്.\nഒരു താലൂക്കാഫീസിലെ എല്ലാ ഫയലിന്മേലും കൈക്കൊണ്ട നടപടികള് പത്തു രൂപ അടച്ച് ചോദിച്ചാല് എന്ത് മറുപടിയാണ് കിട്ടുന്നത് എന്നാലോചിക്കാന് സാമാന്യബുദ്ധി മതി. അങ്ങനെ ചെയ്യുന്നവര് തന്നെയാണ് ഓഫീസ് അധികാരികളും. അത് ചെയ്യാന് ആകെ ധൈര്യമുളള ഒരാള് പെന്‍ഷനായി വീട്ടിലിരിക്കുന്നു എന്നൊക്കെ നടിച്ചാല്, ആരാണ് സാര് സമ്മതിച്ചു തരുന്നത്? ഇത് കേരളമല്ലേ, നമ്മള് മലയാളികളും.\nസര്‍ക്കാര് ഉദ്യോഗസ്ഥര്‍ക്ക് അഞ്ചുവയസില് താഴെ പ്രായമുളള കുട്ടികള് എത്ര എന്നോ, സര്‍ക്കാര് ഉദ്യോഗസ്ഥര് ആഴ്ചയില് എത്ര തവണ ലൈംഗിക ബന്ധത്തിലേര്‍പ്പെടുന്നു എന്ന കണക്കോ ഒക്കെ ആരാണ്ട് ചോദിച്ചെന്ന മട്ടില് സംവാദം നടത്തുന്ന കുബുദ്ധിയും കുയുക്തിയും വിലപ്പോവില്ല സാര്.\nമുട്ടിന് മുട്ടിന് ഞാനാണെങ്കില് എന്നാവര്‍ത്തിക്കുന്നുണ്ട് താങ്കളുടെ കമന്റില്. താങ്കളെപ്പോലുളളവര് അല്ലാതായത് ഈ സമൂഹത്തിന്റെ പുണ്യമെന്നല്ലാതെ എന്തു പറയാന്!\nകാലിക്കട്ടറുടെ ലേഖനത്തിലെ വിഷയം വ്യക്തമാണ്. ഒന്നുകില് ആവശ്യപ്പെട്ട വിവരം നല്‍കുക. നല്‍കാന് കഴിയില്ലെങ്കില് അതിന്റെ കാരണം വ്യക്തമാക്കി അപേക്ഷകന് മറുപടി നല്‍കുക. പരിഗണിക്കപ്പെടാനാവാത്ത ആവശ്യങ്ങളാണ് ഉന്നയിക്കുന്നതെങ്കില് അക്കാര്യം വ്യക്തമാക്കി അപേക്ഷ നിരസിക്കാനും ഈ നിയമത്തില് വ്യവസ്ഥയുണ്ട്.\nഅതല്ലാതെ തൊഴില്‍വാര്‍ത്തയെ മറയാക്കി വിവരാവകാശത്തെ അട്ടിമറിക്കാന് സര്‍ക്കാര് ഉദ്യോഗസ്ഥരോ പെന്‍ഷന് പറ്റിയ ഉദ്യോഗസ്ഥരോ ശ്രമിച്ചാല്, ചെറുക്കേണ്ടത് സമൂഹത്തിന്റെ ബാധ്യതയാണ്. അതൊന്ന് സൂചിപ്പിച്ചെന്നേയുളളൂ.\nപിന്നെ കോടതിയിലും മറ്റും നിലനില്‍ക്കുന്ന വാദങ്ങളെക്കുറിച്ചോര്‍മ്മിച്ച് തലപുകയ്ക്കാന് ഈയുളളവനില്ല. അത് കോടതിയുടെയും കോടതിയെ സമീപിക്കുന്നവന്റെയും പരിഗണനാ വിഷയമാണ്. പിന്നെ വക്കീലന്മാരുടെയും.\nഅങ്കിള് 23 January 2008 at 14:36\nമാതൃഭൂമി ലേഖകന് ചെയ്തതാണ് കൂടുതല് തെറ്റ് എന്നുള്ളതാണ് താങ്കളുടെ മുഖ്യ വിഷയം എന്നു തോന്നുന്നു. എനിക്കതില് തല്പര്യമില്ല.\nപിന്നെ ‘വിവരങ്ങള് നല്‍കണോ വേണ്ടയോ എന്ന് തീരുമാനിക്കേണ്ടത് സര്‍വകലാശാലയാണ്‘ എന്നുള്ള അഭിപ്രായത്തോട് പൂര്‍ണ്ണമായും യോജിക്കുന്നു. മാരീചനോ ഞാനോ അല്ല. നമ്മളെന്തിനു മുഷിയണം, അല്ലേ?. അതു കൊണ്ട് ഞാന് നിര്‍ത്തുന്നു.\nഅങ്കിള് 23 January 2008 at 14:45\nഓഫ് ടോപിക്ക്: നമ്മുടെ ഖജനാവ് ചോരുന്നതേതെല്ലാം വിധത്തിലെന്ന് ഒരു പരിശോധന നടത്തിയെന്ന ഒരപരാധം കൂടി ഞാന് ഇവിടെ നടത്തിയിട്ടുണ്ട്. സമയം കിട്ടുമ്പോള് ഒന്നു നോക്കണേ.


ദീപാവലിയെ ദേശീയ അവധിയായി പ്രഖ്യാപിക്കാന് അമേരിക്കന് പാര്‍ലമെന്റില് ബില് | News@Net | www.newsatnet.com\nThursday 9th December, 2021 | 02:33:55 AM\nHome News International ദീപാവലിയെ ദേശീയ അവധിയായി പ്രഖ്യാപിക്കാന് അമേരിക്കന് പാര്‍ലമെന്റില് ബില്\nവാഷിങ്ടണ്: ദീപാവലിയെ ദേശീയ അവധിയായി പ്രഖ്യാപിക്കാന് അമേരിക്കയിലും നീക്കം. അമേരിക്കന് പാര്‍ലമെന്റില് ഇത് സംബന്ധിച്ച് ബില് അവതരിപ്പിച്ചു.\nഡെമോക്രാറ്റ് അംഗം കാര്‍ലോണ് ബി മലോനിയാണ് ഇത് സംബന്ധിച്ച് കഴിഞ്ഞ ദിവസം പ്രഖ്യാപനം നടത്തിയത്. ദീപാവലി ഡേ ആക്ടിന് നിരവധി അംഗങ്ങളുടെ പിന്തുണയുമുണ്ടെന്ന് അദ്ദേഹം അറിയിച്ചു. ഇന്ത്യന് വംശജനായ പാര്‍ലമെന്റംഗം രാജ കൃഷ്ണമൂര്‍ത്തിയടക്കമുള്ളവരാണ് ബില്ലിന് പിന്തുണയുമായി രംഗത്ത് എത്തിയിട്ടുള്ളത്. കോവിഡ് മഹാമാരിയുടെ ഇരുട്ടില് നിന്ന് വെളിച്ചത്തിലേക്ക് അക്ഷരാര്‍ത്ഥത്തില് ഉള്ള പ്രയാണമാണ് ഇത്തവണത്തെ ദൂപാവലിയെന്നും മലോനി കൂട്ടിച്ചേര്‍ത്തു.\nജനപ്രതിനിധി സഭയിലാണ് ബില് ഇപ്പോള് അവതരിപ്പിച്ചിട്ടുള്ളത്. ദീപാവലിയെക്കുറിച്ച് രാജകൃഷ്ണമൂര്‍ത്തി ഒരു പ്രമേയവും പാര്‍ലമെന്റില് അവതരിപ്പിച്ചു. ദീപാവലിയുടെ മതപരവും ചരിത്രപരവുമായ പ്രാധാന്യത്തെക്കുറിച്ച് അദ്ദേഹം വിശദീകരിച്ചു. ദീപാവലിയെ ദേശീയ അവധി ദിനമായി പ്രഖ്യാപിക്കാന് ഇതിനെക്കാള് മികച്ച മറ്റൊരു അവസരമില്ലെന്ന് ബില് അവതരിപ്പിച്ച കാര്‍ലോണ് ബി മലോനി കൂട്ടിച്ചേര്‍ത്തു.\nഇന്ത്യന് സമൂഹത്തോടൊപ്പം ദീപാവലി ആഘോഷിക്കാനായതില് തനിക്ക് ഏറെ സന്തോഷമുണ്ടെന്നും അവര് പറഞ്ഞു. തിന്മയ്ക്ക് മേല് നന്മ നേടിയ ഈ വിജയത്തെ ഇരുട്ടിന് മേല് പ്രകാശം നിറച്ച് നമുക്ക് ആഘോഷിക്കാമെന്ന് അവര് പറഞ്ഞു.\nPrevious articleകോവിഡിനിതെരയുള്ള പോരാട്ടത്തില് ഒരി നാഴികക്കല്ലുകൂടി; കോവിഡിനെതിരെയുള്ള ഗുളികയ്ക്ക് ബ്രിട്ടന്റെ അംഗീകാരം. മെര്‍ക്കിന്റെ കോവിഡ് 19 ഗുളികകള് അംഗീകരിക്കുന്ന ആദ്യ രാജ്യവും ബ്രിട്ടന് തന്നെ\nNext articleമുംബൈ കാർഗോ കോംപ്ലക്സിൽ നാലുകോടിയുടെ ഹെറോയ്ൻ; ഗുജറാത്ത് സ്വദേശി അറസ്റ്റിൽ


പേടിസ്വപ്നങ്ങള്, എഴുതിയത് സേതു , വിഷയം കഥകള് , ISBN 9788182673465, Published by Mathrubhumi Books ::: കേരളാ ബുക്ക് സ്റ്റോർ\nISBN : 9788182673465\nBook Name in English : Pediswapnangal\nസേതുവിന്റെ ഹസ്തമുദ്ര, ഇവിടെ ഭീതിയാണ്, ത്രാസമാണ്. അത് കുതറിപ്പായുന്ന അതിരുകള് സ്തബ്ധതയുളവാക്കുന്നു. ശുദ്ധവും വന്യവുമായ ഭീതിയുടെ മാന്ത്രികലാവണ്യം അവ അനുഭവപ്പെടുത്തിത്തരുന്നു. ഈ ഭീതിയാമത്തിനുശേഷം ഇനിയൊരു പ്രശാന്തവെളിച്ചം പരക്കുമെന്ന പ്രസാദം ഇവിടില്ല; എല്ലാ ഒടുങ്ങുകയാണെന്ന അവസാദവുമില്ല. ഈ നിമിഷത്തിന്റെ ഭയാക്രാന്തതയില് മുഴുകുക, അങ്ങനെയാണ് ആവിഷ്‌കാരം സാന്ദ്രമായ ഒരുള്‍ക്കടച്ചിലായിത്തീരുന്നത്. - ആഷാമേനോന്\nസ്വപ്നത്തിന്റെയും ഉന്മാദത്തിന്റെയും ഭീതിയുടെയും നിഗൂഢസൗന്ദര്യം നിറഞ്ഞുനില്ക്കുന്നു, ഏതു വരികളിലും മരണത്തിന്റെ മാരകസാന്നിധ്യം അനുഭവിപ്പിക്കുന്ന പത്തു കഥകള്. 1978-ലെ കേരള സാഹിത്യ അക്കാദമി അവാര്‍ഡ് ലഭിച്ച സേതുവിന്റെ കഥാസമാഹാരത്തിന് 40-ാം വര്‍ഷത്തില് പുറത്തിറങ്ങുന്ന പുതിയ പതിപ്പ്.\nWrite Your Review about പേടിസ്വപ്നങ്ങള്


Lakshmi Menon Opens Up To Fans She Has Been In A Long Term Relationship For The First Time - Malayalam Filmibeat\n| Published: Tuesday, May 25, 2021, 19:48 [IST]\nതെന്നിന്ത്യന് സിനിമയിലെ നിറസാന്നിധ്യമാണ് ലക്ഷ്മി മേനോന്. തമിഴിലൂടെ ശ്രദ്ധ നേടിയ ലക്ഷ്മി മലയാളത്തിലും തെലുങ്കിലുമെല്ലാം നിരവധി ഹിറ്റ് ചിത്രങ്ങളില് നായികയായിട്ടുണ്ട്. കുംകി, സുന്ദരപാണ്ഡ്യന് തുടങ്ങിയ സിനിമകളിലെ പ്രകടനങ്ങള് ലക്ഷ്മിയ്ക്ക് ധാരാളം പുരസ്‌കാരങ്ങളും നേടിക്കൊടുത്തിട്ടുണ്ട്.\nജിഗര്‍തണ്ഡ, വേതാളം, കൊമ്പന്, മിരുതന്, റെക്ക തുടങ്ങി നിരവധി ഹിറ്റ് ചിത്രങ്ങളിലെ നായികയായിരുന്നു ലക്ഷ്മി. ഇതിനിടെ 2017ല് സിനിമയില് നിന്നുമൊരു ഇടവേളയെടുത്ത താരം തന്റെ വിദ്യഭ്യാസം പൂര്‍ത്തിയാക്കുകയും ചെയ്തു. തിരിച്ചുവരവിലും കൈയ്യടി നേടാന് ലക്ഷ്മിയ്ക്ക് സാധിച്ചു. സോഷ്യല് മീഡിയയിലും വളരെ സജീവമാണ് ലക്ഷ്മി. തന്റെ ചിത്രങ്ങളും വിശഷങ്ങളുമെല്ലാം ലക്ഷ്മി സോഷ്യല് മീഡിയയിലൂടെ ആരാധകരുമായി പങ്കുവെക്കാറുണ്ട്.\nഇപ്പോഴിതാ താനൊരു പ്രണയ ബന്ധത്തിലാണെന്ന് ലക്ഷ്മി പറഞ്ഞതായാണ് റിപ്പോര്‍ട്ടുകള് പറയുന്നത്. കഴിഞ്ഞ ദിവസം സോഷ്യല് മീഡിയയിലൂടെ ആരാധകരുടെ ചോദ്യങ്ങള്‍ക്ക് മറുപടി നല്‍കുകയായിരുന്നു ലക്ഷ്മി. ചോദ്യങ്ങള്‍ക്ക് ഉണ്ട്, ഇല്ല എന്ന് മാത്രമായിരുന്നു മറുപടി നല്‍കേണ്ടിയിരുന്നത്. ഇതിനിടെയായിരുന്നു ആരാധകര് പ്രണയത്തെ കുറിച്ച് ചോദിച്ചത്.\nദീര്‍ഘകാലത്തേക്ക് ഏതെങ്കിലും പ്രണയബന്ധമുണ്ടായിരുന്നുവോ എന്ന ചോദ്യത്തിന് ഉണ്ടെന്നായിരുന്നു ലക്ഷ്മി നല്‍കിയ മറുപടി. മറ്റൊരാളുടെ ചോദ്യം മൂന്ന് വര്‍ഷത്തിലധികമായൊരു പ്രണയ ബന്ധമുണ്ടോ എന്നായിരുന്നു. ഇതിനും ഉണ്ട് എന്നായിരുന്നു ലക്ഷ്മി നല്‍കിയത്. ഇതാദ്യമായാണ് ലക്ഷ്മി മേനോന് തന്റെ പ്രണയവുമായി ബന്ധപ്പെട്ട് പ്രതികരണം നടത്തുന്നത്.\nപുലിക്കുത്തി പാണ്ഡിയാണ് ലക്ഷ്മിയുടെ ഏറ്റവും ഒടുവില് പുറത്തിറങ്ങിയ ചിത്രം. മലയാളം, തമിഴ്, കന്നഡ ചിത്രങ്ങള് അണിയറയില് ഒരുങ്ങുന്നുണ്ട്. ദിലീപ് ചിത്രം അവതാരമാണ് അവസാനം അഭിനയിച്ച മലയാളം ചിത്രം.\nRead more about: lakshmi menon\nLakshmi Menon Opens Up To Fans She Has Been In A Long Term Relationship For The First Time, Read More In Malayalam Here.\nStory first published: Tuesday, May 25, 2021, 19:48 [IST]


കഴിഞ്ഞ 24 മണിക്കൂറിനിടയിൽ രാജ്യത്ത് 16,432 പേര്‍ക്ക് കോവിഡ് | Covid cases in india\nന്യൂഡല്‍ഹി: രാജ്യത്ത് കൊറോണ വൈറസ് രോഗ വ്യാപനം കുറയുന്ന പ്രവണത തുടരുകയാണ്. മാസങ്ങള്‍ക്കിടെ ആദ്യമായി പ്രതിദിന കോവിഡ് കേസുകള് 16,000ലേക്ക് എത്തിയിരിക്കുകയാണ്. ഇന്നലെ 16,432 പേര്‍ക്കാണ് കൊറോണ വൈറസ് ബാധ സ്ഥിരീകരിച്ചതെന്ന് കേന്ദ്ര ആരോഗ്യമന്ത്രാലയ കണക്കുകള് സൂചിപ്പിക്കുന്നു. ഇതോടെ രോഗബാധിതരുടെ ആകെ എണ്ണം 1,02,24,303 ആയിരിക്കുകയാണ്.\nഇന്നലെ മാത്രം 252 പേരാണ് കൊറോണ വൈറസ് ബാധയെ തുടര്‍ന്ന് മരിച്ചത്. ഇതോടെ മരണസംഖ്യ 1,48,153 ആയി ഉയർന്നിരിക്കുന്നു. നിലവില് 2,68,581 പേര് ചികിത്സയില് കഴിയുന്നതായി കേന്ദ്ര ആരോഗ്യമന്ത്രാലയത്തിന്റെ കണക്കുകള് പറയുന്നു.\nഇന്നലെ മാത്രം 24,900 പേരാണ് രോഗമുക്തി നേടിയിരിക്കുന്നത്. ഇതോടെ രോഗമുക്തി നേടിയവരുടെ ആകെ എണ്ണം 98,07,569 ആയി ഉയര്‍ന്നതായി സര്‍ക്കാര് കണക്കുകള് പറയുന്നു. രോഗമുക്തി നിരക്ക് 95 ശതമാനത്തിന് മുകളിലാണെന്നും സര്‍ക്കാര് അറിയിച്ചു.\nലൈംഗിക അതിക്രമം : യുവാവിനെ നഗ്നനാക്കി ഗ്രാമത്തിലൂടെ നടത്തിച്ചു\nമഹാരാഷ്ട്രയിൽ ശിവസേനക്ക് കോൺഗ്രസിൻ്റെ താക്കീത്, സഖ്യ സർക്കാരിൽ പോര് തുടരുന്നു\nപിടിവിടാതെ കോവിഡ്; രാജ്യത്ത് രോഗ ബാധിതരുടെ എണ്ണം 94 ലക്ഷമായി ഉയർന്നു\nNov 29, 2020, 10:21 am IST


സാമ്പത്തിക പ്രതിസന്ധി; ഝാര്‍ഖണ്ഡില് പത്രപരസ്യം നല്‍കി വ്യവസായികളുടെ പ്രതിഷേധം - Janayugom Online\nപാക് അതിർത്തിയിൽ ഡ്രോൺ വഴി �...\nHome / Latest News / സാമ്പത്തിക പ്രതിസന്ധി; ഝാര്‍ഖണ്ഡില് പത്രപരസ്യം നല്‍കി വ്യവസായികളുടെ പ്രതിഷേധം\nPosted on August 25, 2019, 10:44 pm\nന്യൂഡല്‍ഹി: മോഡി സര്‍ക്കാരിന്റെ സാമ്പത്തിക നയങ്ങള്‍ക്കെതിരെ ഝാര്‍ഖണ്ഡില് വ്യവസായികളുടെ വേറിട്ട പ്രതിഷേധം.\nസര്‍ക്കാര് സഹായം ആവശ്യപ്പെട്ട് ഇവര് വര്‍ത്തമാന പത്രങ്ങളില് പരസ്യം നല്‍കി. ഝാര്‍ഖണ്ഡിലെ നോര്‍ത്ത് ഇന്ത്യന് ടെക്‌സ്റ്റൈല് മില്‍സ് അസോസിയേഷന്, ടീ ഇന്‍ഡസ്ട്രീസ് അസോസിയേഷന് എന്നിവര് സംയുക്തമായാണ് സര്‍ക്കാര് ധനസഹായം ആവശ്യപ്പെട്ട് പത്രപരസ്യം നല്‍കിയത്.\nഇത് കൂടാതെ ഝാര്‍ഖണ്ഡ് ചേമ്പര് ഓഫ് കൊമഴ്‌സ് ആന്റ് ഇന്‍ഡസ്ട്രീസസിന്റെ നേതൃത്വത്തില് തലസ്ഥാനമായ റാഞ്ചിയിലെ വിവിധ കേന്ദ്രങ്ങളിലും സഹായം ലഭ്യമാക്കണമെന്ന് ആവശ്യപ്പെട്ട് ബോര്‍ഡുകളും സ്ഥാപിച്ചിട്ടുണ്ട്. മുഖ്യമന്ത്രി രഘുബര് ദാസിന്റെ വസതിക്കുമുന്നില് കൂറ്റന് ബോര്‍ഡാണ് സ്ഥാപിച്ചിട്ടുള്ളത്. ഇപ്പോഴത്തെ സാമ്പത്തിക പ്രതിസന്ധിക്കുള്ള കാരണങ്ങളും ബോര്‍ഡില് വ്യക്തമാക്കിയിട്ടുണ്ട്. പ്രിയപ്പെട്ട സര്‍ക്കാരെ തങ്ങളുടെ പ്രശ്‌നങ്ങള് കേള്‍ക്കൂവെന്നാണ് ബോര്‍ഡിലെ വാചകങ്ങള്.\nഏകജാലക സംവിധാനത്തിന്റെ പരാജയം, പൊലീസിന്റെ ഭീഷണി, വ്യാവസായിക മേഖലകളിലെ അടിസ്ഥാന സൗകര്യങ്ങളുടെ അപര്യാപ്തത, സാമ്പത്തിക പ്രതിസന്ധി തുടങ്ങിയ കാര്യങ്ങളാണ് തങ്ങളെ ഏറെ വലയ്ക്കുന്നതെന്ന് ചേമ്പര് ഓഫ് കൊമഴ്‌സ് പ്രസിഡന്റ് ദീപക് മാരൂ വ്യക്തമാക്കി. സര്‍ക്കാരിന്റെ അനാസ്ഥകാരണം കഴിഞ്ഞ രണ്ട് വര്‍ഷത്തിനിടെ പതിനായിരത്തിലധികം വ്യവസായ ശാലകള് അടച്ചുപൂട്ടി. ഇപ്പോള് ആയിരക്കണക്കിന് സ്ഥാപനങ്ങള് അടച്ചുപൂട്ടല് ഭീഷണി നേരിടുന്നു.\nആന്ധ്രയുടെ രാഷ്ട്രീയത്തില് മമ്മുക്ക കൈകടത്തിയോ


Emalayalee.com - ഈ രാജ്യം എങ്ങനെയാണ് കോവിഡിനെ അതിജീവിച്ചത് (ഷിബു ഗോപാലകൃഷ്ണൻ)\nഈ രാജ്യം എങ്ങനെയാണ് കോവിഡിനെ അതിജീവിച്ചത് (ഷിബു ഗോപാലകൃഷ്ണൻ)\nപഞ്ചസാര തിന്നരുതെന്നു ഉപദേശിക്കുന്നതിനു മുൻപായി ആ ശീലം ഉപേക്ഷിക്കാൻ ശ്രമിച്ച ഗാന്ധിജിയുടെ കഥയുണ്ട്. മാസ്ക് ധരിക്കാതെയും മാസ്ക് കഴുത്തിൽ കല്ലുമാല പോലെ അണിഞ്ഞും, അല്ലെങ്കിൽ മാസ്‌കെന്ന മട്ടിൽ മറ്റെന്തോ ചുറ്റിയും നമ്മുടെ ഭരണാധികാരികൾ മാസ്കിന്റെ ആവശ്യത്തെ കുറിച്ചു വാചാലപ്പെടുന്നതു കാണുമ്പോൾ ഗാന്ധിജിയെ ഓർമ്മവരും.\nമാസ്ക് ന്യൂ നോർമലാണ്, ഇതുവരെ ചെയ്തുകൊണ്ടിരുന്നതെല്ലാം ഇനി മാസ്ക് വച്ചുകൊണ്ടു ചെയ്യൂ എന്നാണ് ആപ്തവാക്യം. തുമ്മുമ്പോഴും ചുമയ്ക്കുമ്പോഴും മാത്രമല്ല നിത്യജീവിതത്തിന്റെ ഓരോ അണുവിലും മാസ്കിനെ കൂടെകൂട്ടൂ എന്നതാണ് നവസാധാരണത്വം. സംസാരിക്കുമ്പോൾ അതു താഴേക്ക് പിടിച്ചു താഴ്ത്താൻ തോന്നും, അത്തരമൊരു അസൗകര്യത്തെ പോലും മറികടക്കാനും മാസ്ക് അനുശീലിക്കാനുമാണ് കാലം ആവശ്യപ്പെടുന്നത്.\nഅതിനുള്ള മാസ്കുമാതൃകകളും ധരിച്ചുകൊണ്ടാകണം ഭരണാധികാരികൾ പോലും ജനങ്ങളോടും ചാനൽ മൈക്കുകളോടും മിണ്ടാൻ. ആരാധ്യരായ നേതാക്കന്മാർ അതു ചെയ്തു മാതൃകയാകുമ്പോൾ മാസ്ക് ഒരു സർവ്വസാധാരണത്വമായി ജനങ്ങൾ ഏറ്റെടുക്കും. ജീവിതത്തിന്റെ സ്വാഭാവികമായൊരു ആവരണമായതു അംഗീകരിക്കപ്പെടും.\nവൈറസ് ബാധ ഉള്ളവർ മാത്രം മാസ്കിട്ടാൽ മതി എന്നായിരുന്നു ആദ്യത്തെ ആഹ്വാനം. പിന്നീടാണ് ഏതുതരത്തിലുള്ള മാസ്കും ഈ സമയത്തു നല്ലതാണെന്നും ഒന്നും ധരിക്കാതെ പുറത്തിറങ്ങുന്നതിനേക്കാൾ സുരക്ഷിതമാണ് അതെന്നുമുള്ള ബോധ്യത്തിലേക്കും ലോകം മാറുന്നത്. എന്നാൽ അതിനു മുൻപ് തന്നെ കോവിഡിനെതിരെയുള്ള പോരാട്ടത്തിൽ മാസ്കിനെ പ്രധാന ആയുധമാക്കിയ ഒരു രാജ്യമുണ്ട്, സ്ലോവാക്യ.\nപൊതുജനാരോഗ്യ സൂചികയിലൊന്നും വലിയ സ്ഥാനം അവകാശപ്പെടാനില്ലാത്ത ഈ രാജ്യം എങ്ങനെയാണ് കോവിഡിനെ അതിജീവിച്ചതെന്നത് ഒരു അത്ഭുതമാണ്. മൂന്നു കാര്യങ്ങളാണ് അവർ ചെയ്തത്, ആദ്യത്തെ കേസ് കണ്ടെത്തി പത്തുദിവസത്തിനുള്ളിൽ ലോക്ക്ഡൗൺ പ്രഖ്യാപിച്ചു, വിദേശത്തു നിന്നുവന്ന എല്ലാവർക്കും ക്വാറന്റൈൻ നിർബന്ധമാക്കി, മാസ്ക് ജനങ്ങൾ വ്യാപകമായി ഉപയോഗിക്കാൻ തുടങ്ങി, കാരണം ലോക്ക്ഡൗണിലും വ്യക്തിഗത സഞ്ചാരങ്ങൾക്കു നിയന്ത്രണം ഏർപ്പെടുത്തിയിരുന്നില്ല.\nകോവിഡിന് മുൻപ് രാജ്യത്തു പാർലമെന്റ് ഇലക്ഷൻ നടന്നു, കോവിഡിനിടയിൽ പുതിയ കൂട്ടുകക്ഷി സർക്കാർ നിലവിൽ വന്നു. അതിനുമുൻപായി നിയുക്ത പ്രധാനമന്ത്രിയും ആരോഗ്യമന്ത്രിയും പങ്കെടുത്ത ചാനൽ ഷോയിൽ മാസ്കുവച്ച അവതാരക അവരെ മാസ്ക് വച്ചുകൊണ്ടു പങ്കെടുക്കാൻ ആഹ്വാനം ചെയ്തു. അവർ പരിപാടിയിലുടനീളം മാസ്ക് വച്ചു സംസാരിച്ചു. മാസ്ക് രാജ്യത്തിൻറെ പുതിയ നോർമലായി മാറി. അടുത്തദിവസം മാസ്ക് ധരിച്ചുകൊണ്ട് സ്ഥാനമൊഴിയുന്ന പ്രധാനമന്ത്രി രാജ്യത്തെ അഭിസംബോധന ചെയ്തു, ചാനൽ അവതാരകർ മുഴുവൻ മാസ്ക്ധാരികളും മാസ്ക്ധാരിണികളും ആയി, ജനങ്ങൾ മാസ്ക് ഏറ്റെടുത്തു. ആദ്യത്തെ കേസ് റിപ്പോർട്ട് ചെയ്തു രണ്ടുമാസം പിന്നിടുമ്പോൾ അവിടെ ആകെ റിപ്പോർട്ട് ചെയ്ത കേസുകളുടെ എണ്ണം 1455 ഉം, മരണസംഖ്യ 26 ഉം ആണ്.\nphoto: മാസ്കും കൈയുറകളും ധരിച്ചുകൊണ്ട് അധികാരമേറ്റെടുത്ത പുതിയ ദേശീയ സർക്കാർ പ്രസിഡന്റിനൊപ്പം ഫോട്ടോക്ക് പോസ് ചെയ്യുന്നു.


വമ്പന് സോളാര് പാര്‍ക്കിന്റെ അഞ്ചാംഘട്ടത്തിന് അനുമതി തേടി ഡിഇഡബ്ല്യുഎ - FUTURE KERALA - Future Kerala\nസുസ്ഥിര വികസന പദ്ധതികളുടെ ഭാഗമായാണ് ദുബായ് വന്‍കിട സോളാര് പാര്‍ക്ക് വികസിപ്പിക്കുന്നത്\nദുബായ്: മുഹമ്മദ് ബിന് റാഷിദ് അല് മക്തൂം സോളാര് പാര്‍ക്കിന്റെ അഞ്ചാം ഘട്ടം നിര്‍മിക്കുവാനും പ്രവര്‍ത്തിപ്പിക്കാനുമായി യോഗ്യരായ ഡെവലപ്പര്‍മാരെ കണ്ടെത്തുന്നതിന് ദുബായ് ഇലക്ട്രിസിറ്റി ആന്‍ഡ് വാട്ടര് അതോറിറ്റി (ഡിഇഡബ്ല്യുഎ) അപേക്ഷ നല്‍കി. 900 മെഗാവാട്ടാണ് പാര്‍ക്കിന്റെ ശേഷി.\nഫോട്ടോവോള്‍ട്ടായിക് സോളാര് പാനലുകളായിരിക്കും ഈ ഘട്ടത്തില് ഉപയോഗിക്കുക. 2021 ലെ രണ്ടാം പാദം തൊട്ട് ഘട്ടം ഘട്ടമായി പദ്ധതി കമ്മീഷന് ചെയ്യുമെന്നാണ് വിവരം. ദുബായിയുടെ മൊത്തം ഊര്‍ജ വിനിയോഗത്തിന്റെ 75 ശതമാനവും സംഭാവന ചെയ്യുന്നത് പുനരുപയോഗ ഊര്‍ജ്ജ സ്രോതസ്സുകളാകണമെന്ന ദീര്‍ഘവീക്ഷണത്തിന്റെ അടിസ്ഥാനത്തിലാണ് പദ്ധതി പുരോഗമിക്കുന്നത്. ദുബായ് ക്ലീന് എനര്‍ജി സ്ട്രാറ്റജി 2050യുടെ ഭാഗമായാണ് സോളാര് പാര്‍ക്കും പ്രാവര്‍ത്തികമാകുന്നത്.\nഒരു സൈറ്റില് തന്നെ സ്ഥിതി ചെയ്യുന്ന ലോകത്തിലെ ഏറ്റവും വലിയ സോളാര് പാര്‍ക്കാണിത്. 50 ബില്ല്യണ് ദിര്‍ഹത്തിന്റെ നിക്ഷേപത്തോടെ വരുന്ന പാര്‍ക്കിന് 2030ല് 5000 മെഗാവാട്ട് ഈര്‍ജം ഉല്‍പ്പാദിപ്പിക്കാന് സാധിക്കും.\nസോളാര് പാര്‍ക് നിര്‍മണത്തിന്റെ നാലാം ഘട്ടത്തില് ലോകത്തിലെ ഏറ്റവും ഉയരമുള്ള 260 മീറ്ററിന്റെ സോളാര് ടവര് നിര്‍മിക്കും. ഉന്നത അന്താരാഷ്ട്ര നിലവാരമനുസരിച്ചാകും സോളാര് പാര്‍ക്കിന്റെ വിവിധ ഘട്ടങ്ങള് പൂര്‍ത്തിയാക്കുകയെന്ന് ഡിഇഡബ്ല്യുഎ മാനേജിംഗ് ഡയറക്റ്ററും സിഇഒയുമായ സയിദ് മുഹമ്മദ് അല് തയെര് പറഞ്ഞു. അത്യാധുനിക സോളാര് സാങ്കേതികവിദ്യായിരിക്കും പാര്‍ക്കില് ഉപയോഗപ്പെടുത്തുക.\nസുസ്ഥിരമായ വികസനസങ്കല്‍പ്പങ്ങളില് അധിഷ്ഠിതമായാണ് പദ്ധതി പുരോഗമിക്കുന്നതെന്നും അദ്ദേഹം കൂട്ടിച്ചേര്‍ത്തു.\nഇന്ത്യയിലടക്കം ഏറ്റെടുക്കലുകള് പദ്ധതിയിട്ട് ബഹ്‌റൈനിലെ അല് ബറാക ബാങ്ക്\nബി ആര് ഷെട്ടിയുടെ ആസ്തികള് കണ്ടുകെട്ടാന് യുഎഇ കേന്ദ്രബാങ്കിന്റെ ഉത്തരവ്\nസൗദിയില് വിനോദ വിപ്ലവം; നിക്ഷേപം 34.7 ബില്ല്യണ് ഡോളര്\nയുഎഇ എണ്ണ ഇതര സ്വകാര്യ മേഖല തളരുന്നുവോ?


പ്രതിപക്ഷ പാര്‍ട്ടി യോഗത്തിൽ ജാവേദ് അക്തറും ജസ്റ്റിസ് എ.പി ഷായും; ഉറ്റുനോക്കി രാഷ്ട്രീയ ലോകം - Bharath News Live\nപ്രതിപക്ഷ പാര്‍ട്ടി യോഗത്തിൽ ജാവേദ് അക്തറും ജസ്റ്റിസ് എ.പി ഷായും; ഉറ്റുനോക്കി രാഷ്ട്രീയ ലോകം\nരാഷ്ട്രീയ തീരുമാനങ്ങൾക്കായല്ല യോഗം ചേർന്നത് എന്നും രാജ്യത്തെ നിലവിലെ സാഹചര്യമാണ് യോഗത്തിൽ ചർച്ചയായത് എന്നും നേതാക്കൾ പറയുന്നു\nന്യൂഡൽഹി: എൻസിപി അധ്യക്ഷൻ ശരദ് പവാറിന്‍റെ ഡല്‍ഹിയിലെ വീട്ടില് ചേര്‍ന്ന പ്രതിപക്ഷ കക്ഷികളുടെ അനൗദ്യോഗിക യോഗത്തിൽ പങ്കെടുത്തത് എട്ട് രാഷ്ട്രീയപ്പാർട്ടികൾ. രാഷ്ട്രീയ നേതാക്കൾക്കു പുറമേ, സമൂഹത്തിന്റെ വിവിധ തുറകളിൽ നിന്നുള്ള പ്രമുഖ വ്യക്തിത്വങ്ങളും യോഗത്തിൽ പങ്കെടുത്തത് കൗതുകകരമായി. ജസ്റ്റിസ് എ.പി ഷാ, കവിയും ഗാനരചയിതാവുമായ ജാവേദ് അക്തർ, സാമ്പത്തിക ശാസ്ത്രജ്ഞൻ അരുൺകുമാർ തുടങ്ങിയവരാണ് ഇതിലെ പ്രമുഖർ.\nയശ്വന്ത് സിൻഹ, പവൻ വർമ, ഡി രാജ, ഉമർ അബ്ദുല്ല, മജീദ് മേമൻ, വന്ദന ചവാൻ, സഞ്ജയ് ഝാ, സുധീന്ദ്ര കുൽക്കർണി, സിപിഎം മുൻ എംപി നീലോൽപൽ ബസു, ജയന്ത് ചൗധരി, ഘനശ്യാം തിവാരി(എസ്പി), ബിനോയ് വിശ്വം, രവീന്ദർ മാഞ്ചന്ത, സുശീൽ ഗുപ്ത (എഎപി) മുൻ അംബാസഡർ കെസി സിങ്, സുപ്രിയ സുലെ, ശരദ് പവാർ, ഷാഹിദ് സിദ്ദീഖി എന്നിവരാണ് പങ്കെടുത്ത മറ്റുള്ളവർ. മൊത്തം ഇരുപത്തിയൊന്ന് പേരാണ് യോഗത്തിനെത്തിയത്.\nരാഷ്ട്രീയ തീരുമാനങ്ങൾക്കായല്ല യോഗം ചേർന്നത് എന്നും രാജ്യത്തെ നിലവിലെ സാഹചര്യമാണ് യോഗത്തിൽ ചർച്ചയായത് എന്നും നേതാക്കൾ പറയുന്നു. ‘പരാജയപ്പെട്ട സർക്കാറിന് എതിരെയുള്ള മതേതര-ജനാധിപത്യ കക്ഷികളുടെ പ്ലാറ്റ്‌ഫോമാണിത്. രാജ്യം മാറ്റം ആവശ്യപ്പെടുന്നു. ജനങ്ങൾ ഒരു മാറ്റം ആഗ്രഹിക്കുന്നു’- യോഗത്തിനെത്തിയ സിപിഐ നേതാവ് ബിനോയ് വിശ്വം മാധ്യമങ്ങളോട് പറഞ്ഞു. രാഷ്ട്രീയ മഞ്ച് എന്നാണ് കൂട്ടായ്മയ്ക്ക് പേരു നൽകിയിട്ടുള്ളത്. യശ്വന്ത് സിൻഹയാണ് കൺവീനർ. ഇതൊരു സംഘടനയല്ല എന്നും ദേശീയ പ്രസ്ഥാനമാണെന്നും തൃണമൂൽ കോൺഗ്രസ് നേതാവു കൂടിയായ യശ്വന്ത് സിൻഹ പറയുന്നു. അടൽ ബിഹാരി വാജ്‌പേയിയുടെ നേതൃത്വത്തിലുള്ള എൻഡിഎ മന്ത്രിസഭയിൽ വിദേശ, ധനവകുപ്പുകൾ കൈകാര്യം ചെയ്ത മന്ത്രിയായിരുന്നു യശ്വന്ത് സിൻഹ. ബിജെപിയുമായി അകന്നു കഴിയുകയായിരുന്ന അദ്ദേഹം മാർച്ചിലാണ് തൃണമൂലിലേക്ക് ചേക്കേറിയത്.\nഅതിനിടെ, യോഗത്തിൽ കോൺഗ്രസ് പങ്കെടുക്കാത്തതിനെ ചൊല്ലി വിവാദങ്ങളുയർന്നു. കപിൽ സിബൽ അടക്കമുള്ള ചില കോൺഗ്രസ് നേതാക്കൾക്ക് ക്ഷണമയച്ചിരുന്നുവെങ്കിലും അവർ നിരസിക്കുകയായിരുന്നു എന്നാണ് റിപ്പോർട്ട്. മോദി വിരുദ്ധ മുന്നണി രൂപീകരിക്കാനുള്ള യോഗമായിരുന്നില്ല ശരദ് പവാറിന്റെ വസതിയിൽ ചേർന്നതെന്ന് യോഗത്തിൽ പങ്കെടുത്ത സുധീന്ദ്ര കുൽക്കർണി ട്വിറ്ററിൽ കുറിച്ചു. വരുംയോഗങ്ങളിൽ കോൺഗ്രസും മറ്റു പാർട്ടികളും പങ്കെടുക്കുമെന്നും അദ്ദേഹം കൂട്ടിച്ചേർത്തു. അടുത്ത വർഷം പഞ്ചാബ്, ഉത്തർപ്രദേശ്, ഉത്തരാഖണ്ഡ്, ഗോവ, മണിപ്പൂർ സംസ്ഥാനങ്ങളിൽ തെരഞ്ഞെടുപ്പ് നടക്കാനിരിക്കെയാണ് നിർണായക യോഗം.\nഈ വർഷത്തെ ഹജ്ജിനുള്ള റജിസ്ട്രേഷൻ നാളെ അവസാനിക്കും\nനാടാകെ കണ്ട ദൃശ്യങ്ങൾ വ്യാജം! സ്വന്തം മന്ത്രി കുറ്റക്കാരൻ; ഇടതു സർക്കാരിന്റെ ‘വിധി’


അമേരിക്ക ശത്രുവാണെന്ന് പറയും, ചികിത്സയ്ക്ക് കുതിച്ചെത്തുകയും ചെയ്യും; നമ്മുടെ രാഷ്ട്രീയബോധം വ്യാജമാണെന്ന് എം മുകുന്ദന്\nBy വെബ്ഡെസ്ക് • 26/12/2019 at 3:57PM\n'ഞാന് ഏഴ് തവണ അമേരിക്കയില് പോയിട്ടുണ്ട്. അവിടുത്തെ കാഴ്ചകളും അനുഭവങ്ങളും എഴുതണമെന്നുണ്ടായിരുന്നു. പക്ഷേ എഴുതിക്കഴിഞ്ഞാല് അമേരിക്കയെ കുറ്റംപറയുന്ന ഒരു നാട്ടില് അത് രാഷ്ട്രീയമായി ശരിയല്ലാതാകും.\nനമ്മുടെ രാഷ്ട്രീയബോധം പലപ്പോഴും വ്യാജമാണെന്നതാണ് സത്യമെന്ന് എഴുത്തുകാരനും ഇടതുപക്ഷ സഹയാത്രികനുമായ എം മുകുന്ദന്. അമേരിക്ക ശത്രുവാണെന്ന് പറയുകയും ചികിത്സയ്ക്ക് അടക്കം ഏതാവശ്യത്തിനും അമേരിക്കയില് കുതിച്ചെത്തുകയും ചെയ്യും. മാധ്യമം ആഴ്ചപതിപ്പില് പ്രസിദ്ധീകരിച്ച പ്രഭാഷണത്തിലാണ് അമേരിക്കയെക്കുറിച്ച് മുകുന്ദന് വ്യക്തമാക്കുന്നത്.\nമുകുന്ദന്റെ വാക്കുകള് ഇങ്ങനെ\nവിപണിയെ നമ്മള് എപ്പോഴും ശത്രുവായാണ് കാണുന്നത്. ചില ശത്രുക്കളെ ഭാവനയില് സൃഷ്ടിക്കുകയാണ്. ഇടതുപക്ഷ പാരമ്പര്യത്തിന്റെ ഒരുകാലത്ത് റഷ്യ നമ്മുടേതാണെന്നും അമേരിക്ക നമ്മുടേതല്ല എന്നുമാണ് കേള്‍ക്കുന്നത്. തൊഴിലാളിയെന്നും മുതലാളിയെന്നുമുളള വേര്‍തിരിവാണ് മറ്റൊന്ന്. ഞാന് ഏഴ് തവണ അമേരിക്കയില് പോയിട്ടുണ്ട്. അവിടുത്തെ കാഴ്ചകളും അനുഭവങ്ങളും എഴുതണമെന്നുണ്ടായിരുന്നു.\nപക്ഷേ എഴുതിക്കഴിഞ്ഞാല് അമേരിക്കയെ കുറ്റംപറയുന്ന ഒരു നാട്ടില് അത് രാഷ്ട്രീയമായി ശരിയല്ലാതാകും. അത്രമേല് രാഷ്ട്രീയ ബോധമുളള ഒരു സ്ഥലമാണ് നമ്മുടേത്. രാഷ്ട്രീയമായി സത്യസന്ധതയുളള പുസ്തകങ്ങള്‍ക്ക് മാത്രമെ കാലത്തെ അതിജീവിക്കാനാകൂ.\nപക്ഷേ നമ്മുടെ രാഷ്ട്രീയ ബോധം പലപ്പോഴും വ്യാജമാണെന്നതാണ് സത്യം. അമേരിക്ക ശത്രുവാണെന്ന് പറയുകയും ചികിത്സയ്ക്ക് അടക്കം ഏതാവശ്യത്തിനും അമേരിക്കയില് കുതിച്ചെത്തുകയും ചെയ്യും. വിപണി ചെയ്യുന്നൊരു നല്ല കാര്യം പുസ്തകം വായനക്കാരുടെ കൈകളില് എത്തിക്കുന്നു എന്നതാണ്.\nഎറണാകുളം മഹാരാജാസ് കോളെജ് മലയാള വിഭാഗം സംഘടിപ്പിച്ച നാളത്തെ എഴുത്ത് എന്ന പരിപാടിയില് മുകുന്ദന് നടത്തിയ പ്രഭാഷണമാണ് മാധ്യമം പ്രസിദ്ധീകരിച്ചത്.


2021 ഓടെ നൂറുകണിക്കിന് പുതിയ പെട്രൊള് പമ്പുകളും രാജ്യത്തിന്റെ വിവിധ ഭാഗങ്ങളിലായി തുറക്കും\n17 Feb, 2019 at 07:39 PM\nസൗദി അരാംകോ ആരംഭിക്കാനിരിക്കുന്ന പെട്രോള് പമ്പുകളുടെ നിര്‍മ്മാണ പ്രവര്‍ത്തികള്‍ക്ക് നടപടി ക്രമങ്ങള് പൂര്‍ത്തിയാകുന്നു. ഇതിന്റെ അന്തിമ കരാര് കഴിഞ്ഞ ദിവസം ഒപ്പുവെച്ചിരുന്നു. 2021 ഓടെ പദ്ധതികള് പൂര്‍ത്തിയാക്കും.\nസൗദി അരാംകോയും ഫ്രഞ്ച് എണ്ണ കമ്പനിയായ ടോട്ടലും ചേര്‍ന്നാണ് പദ്ധതി നടപ്പിലാക്കുന്നത്. അതും തുല്യ ഓഹരി പങ്കാളിത്തത്തോടെ. ഒരു ബില്യണ് ഡോളറാണ് മുതല് മുടക്ക്. തുടക്കത്തില് നിലവില് രാജ്യത്തെ ഇന്ധന ചില്ലറ വ്യാപാര മേഖലയില് പ്രവര്‍ത്തിച്ചു വരുന്ന കമ്പനികളുടെ 270 പമ്പുകള് ഏറ്റെടുക്കും. ഇവയുടെ സേവന നിലവാരം ഉയര്‍ത്തുന്നതിന് സൗദി അരാംകോയും ടോട്ടലും ചേര്‍ന്ന് നവീകരിക്കും.\nഇതിന് പുറമെ 2021 ഓടെ നൂറുകണിക്കിന് പുതിയ പെട്രൊള് പമ്പുകളും രാജ്യത്തിന്റെ വിവിധ ഭാഗങ്ങളിലായി തുറക്കും. ഉപഭോക്താക്കള്‍ക്ക് അത്യാധുനിക സൗകര്യങ്ങളടങ്ങിയ സേവനം ഈ രംഗത്ത് ലഭ്യമാക്കുക എന്നതാണ് ലക്ഷ്യം. പദ്ധതി മുഖേന സ്വദേശികളും വിദേശികളുമായ ആയിരക്കണക്കിന് പേര്‍ക്ക് തൊഴില് ലഭ്യമാക്കാനും സാധിക്കും.\nSaudiAramco Oil Product Center


കുഞ്ഞിനെ കൊലപ്പെടുത്തിയ കേസ്; ഫെയ്‌സ്ബുക്ക് കാമുകന് വ്യാജമെന്ന് അറിഞ്ഞ് രേഷ്മ ഞെട്ടി\nകല്ലുവാതുക്കല് ഊഴായിക്കോട് കരിയിലക്കൂട്ടത്തില് ഉപേക്ഷിച്ച പിഞ്ചു കുഞ്ഞ് മരിച്ച കേസില് അറസ്റ്റിലായ അമ്മ രേഷ്മയെ പൊലീസ് വീണ്ടും ചോദ്യം ചെയ്തു. ജയിലിലെത്തിയാണ് പൊലീസ് ചോദ്യം ചെയ്തത്. ഫെയ്‌സ്ബുക്ക് കാമുകന് ചമഞ്ഞ് ബന്ധുക്കളായ ആര്യയും ഗ്രീഷ്മയും കബളിപ്പിക്കുകയായിരുന്നു എന്നറിഞ്ഞ രേഷ്മ ഞെട്ടി.\nഗ്രീഷ്മയുടെ ആണ്‍സുഹൃത്തിനെപ്പറ്റി ഭര്‍ത്താവ് വിഷ്ണുവിനോടും മറ്റു ബന്ധുക്കളോടും പറഞ്ഞിരുന്നു. അതിലുള്ള വൈരാഗ്യമാകാം തന്നെ കബളിപ്പിക്കാന് കാരണമെന്ന് രേഷ്മ മൊഴി നല്‍കി. തനിക്ക് അനന്തു എന്ന കാമുകനുണ്ടായിരുന്നു എന്നും രേഷ്മ ആവര്‍ത്തിച്ചു. എന്നാൽ താൻ കാമുകനെ കാണാന് വര്‍ക്കലയില് പോയിരുന്നു എന്നും രേഷ്മ പൊലീസിനോട് പറഞ്ഞു. അതിനുശേഷമായിരിക്കാം ആര്യയും ഗ്രീഷ്മയും ചേര്‍ന്ന് തന്നെ കബളിപ്പിക്കാന് തുടങ്ങിയതെന്നും രേഷ്മ പറഞ്ഞു.\nഫെയ്‌സ്ബുക്ക് കാമുന് വ്യാജമാണെന്ന പൊലീസ് വാദം ആദ്യം സമ്മതിക്കാന് രേഷ്മ കൂട്ടാക്കിയിരുന്നില്ല. തുടര്‍ന്ന് തെളിവുകള് സഹിതം പൊലീസ് ഇക്കാര്യം വിശദീകരിച്ചപ്പോഴാണ്, ഗ്രീഷ്മയുടെ ആണ്‍സുഹൃത്തിനെക്കുറിച്ച് വീട്ടില് പറഞ്ഞതിലുള്ള പകയാകാം കബളിപ്പിക്കലിന് കാരണമെന്ന് രേഷ്മ വ്യക്തമാക്കിയത്.\nരേഷ്മയുടെ ഭര്‍ത്താവിന്റെ സഹോദരിയുടെ മകളാണ് ഗ്രീഷ്മ. ആര്യ രേഷ്മയുടെ ഭര്‍ത്താവിന്റെ സഹോദരഭാര്യയും. പൊലീസ് ചോദ്യം ചെയ്യാന് വിളിപ്പിച്ചതിന് പിന്നാലെ ഇരുവരും ഇത്തിക്കരയാറ്റില് ചാടി ആത്മഹത്യ ചെയ്യുകയായിരുന്നു.\nRelated Topics:fake boyfriendKeralaKerala newsnewborn baby deathreshma\nകേരളത്തിന് നഷ്ടമായത് 3500 കോടിയുടെ വ്യവസായ നിക്ഷേപ പദ്ധതി; കിറ്റെക്സ് സംഘം ഇന്ന് തെലുങ്കാനയിലേക്ക്\nകണ്ണൂര് വിമാനത്താവളത്തില് ജോലി വാഗ്ദാനം ചെയ്ത് തട്ടിപ്പ്; പ്രതി പിടിയില്


ക്യൂ നില്‍ക്കാതെ ആശുപത്രി അപ്പോയ്‌മെന്റെടുക്കാം\nHomeLocal Newsക്യൂ നില്‍ക്കാതെ ആശുപത്രി അപ്പോയ്‌മെന്റെടുക്കാം\nസംസ്ഥാനത്തെ 402 ആശുപത്രികളില് ഇ ഹെല്‍ത്ത് സംവിധാനം സജ്ജമായതായി ആരോഗ്യ വകുപ്പ് മന്ത്രി വീണാ ജോര്‍ജ്. അതില് 176 ആശുപത്രികളിലും ഇ ഹെല്‍ത്ത് സംവിധാനം സജ്ജമാക്കിയത് ഈ സര്‍ക്കാരിന്റെ കാലത്താണ്. ഘട്ടം ഘട്ടമായി സംസ്ഥാനത്തെ മുഴുവന് സര്‍ക്കാര് ആശുപത്രികളിലും ഇ ഹെല്‍ത്ത് സംവിധാനം ഏര്‍പ്പെടുത്തുകയാണ് ലക്ഷ്യം.\n150 ആശുപത്രികളില് കൂടി ഇ ഹെല്‍ത്ത് സേവനം ഉടന് ലഭ്യമാക്കുന്നതാണ്. 70,000 കണ്‍സള്‍ട്ടേഷനും 20,000 പ്രിസ്‌ക്രിപ്ഷനും, 6,500 ലാബ് പരിശോധനകളുമാണ് പ്രതിദിനം ഇ ഹെല്‍ത്തിലൂടെ നടത്തുന്നത്. ഇലക്‌ട്രോണിക്‌സ് സംവിധാനത്തിലൂടെ രോഗീ സൗഹൃദ ചികിത്സ ഉറപ്പാക്കും. ഈ ബജറ്റില് ഇ ഹെല്‍ത്ത് പദ്ധതിയ്ക്കായി 30 കോടി രൂപ വകയിരുത്തിയിട്ടുണ്ട്. ആരോഗ്യ മേഖലയെ സമ്പൂര്‍ണമായും ഡിജിറ്റലാക്കുകയാണ് ലക്ഷ്യമെന്നും മന്ത്രി വ്യക്തമാക്കി.\nപ്രാഥമികാരോഗ്യ കേന്ദ്രങ്ങള് മുതല് മെഡിക്കല് കോളേജുകള് വരെയുള്ള അമ്പതിനായിരത്തോളം വരുന്ന ആരോഗ്യ പ്രവര്‍ത്തകര്‍ക്ക് സഹായകരമാണ് ഇ ഹെല്‍ത്ത് സംവിധാനം. 2022-23 ഓടെ 200 ആശുപത്രികളില് കൂടി ഇ ഹെല്‍ത്ത് നടപ്പിലാക്കുന്നതാണ്. ഇതിലൂടെ പ്രതിദിനം ഒരു ലക്ഷം പേര്‍ക്ക് ഇ ഹെല്‍ത്ത് സേവനം നല്‍കാനാമ് ലക്ഷ്യമിടുന്നത്. പ്രതിദിനം 50,000 ഓണ്‍ലൈന് അപ്പോയ്‌മെന്റ്, 10,000 ലാബ് റിപ്പോര്‍ട്ട് എന്നിവയും ലക്ഷ്യമിടുന്നു. 50 ലക്ഷം ജനങ്ങളുടെ ജനസംഖ്യാധിഷ്ഠിത ജീവിതശൈലീ രോഗനിര്‍ണത്തിനായി ശൈലി ആപ്പ് സജ്ജമാക്കും.\nഒരാള് ആശുപത്രിയിലെത്തി മടങ്ങുന്നതുവരെ പേപ്പര് രഹിത സംവിധാനമാക്കുകയാണ് ലക്ഷ്യമിടുന്നത്. എല്ലാ ആരോഗ്യ സേവനങ്ങളും ഇ ഹെല്‍ത്ത് സംവിധാനത്തിലൂടെ ഒരൊറ്റ കുടക്കീഴില് ഓണ്‍ലൈന് വഴി ചെയ്യാന് കഴിയുന്നു. ഈ പദ്ധതിയിലൂടെ ഓണ്‍ലൈനായി വീട്ടിലിരുന്ന് തന്നെ ഒപി ടിക്കറ്റും ആശുപത്രി അപ്പോയ്‌മെന്റെടുക്കാനും സാധിക്കും. ഇതിലൂടെ അവരവരുടെ സൗകര്യമനുസരിച്ച് ഡോക്ടറെ കാണാന് സാധിക്കുന്നു. മാത്രമല്ല ആശുപത്രികളിലെ ക്യൂവും ഒഴിവാക്കാന് കഴിയുന്നു. സ്മാര്‍ട്ട് ഫോണും കമ്പ്യൂട്ടറും ഉപയോഗിച്ചും അക്ഷയ കേന്ദ്രങ്ങള് വഴിയും ഈ സേവനം ഉപയോഗപ്പെടുത്താവുന്നതാണ്. ഒ.പി. ക്ലിനിക്കുകള്, ഫാര്‍മസി, ലബോറട്ടറി, റേഡിയോളജി എന്നിങ്ങനെ എല്ലാ സേവനങ്ങള്‍ക്കും ടോക്കണ് അടിസ്ഥാനത്തിലുള്ള ശാസ്ത്രീയ ക്യൂ മാനേജ്‌മെന്റ് സമ്പ്രദായം നടപ്പിലാക്കാന് സാധിക്കും. ലാബ് പരിശോധനാക്കുറിപ്പുകളും പരിശോധനാ ഫലവും ഓണ്‍ലൈനായി നേരിട്ട് ലാബുകളിലും തിരികെ ഡോക്ടര്‍ക്കും ലഭ്യമാകുന്നു.\nഇ ഹെല്‍ത്തിലൂടെ ചികിത്സ, റിസര്‍ച്ച്, ആരോഗ്യ പ്രവര്‍ത്തകരുടെ പരിശീലനം, രോഗനിര്‍ണയം, പൊതുജനാരോഗ്യം നിരീക്ഷിക്കല് എന്നിവ സാധ്യമാകുന്നു. കൂടാതെ രോഗിയുടെ രോഗ വിവരങ്ങള് മനസിലാക്കല്, വിവര വിനിമയം, ഇലക്‌ട്രോണിക് റെഫറല് സംവിധാനത്തിലൂടെ രോഗിയെ കുറിച്ചുള്ള വിവരങ്ങള് പ്രാഥമിക മേഖലയില് നിന്നും ദ്വിതീയ മേഖലയിലെ ചികിത്സകന് തടസമില്ലാതെ ലഭ്യമാക്കുന്നു. വ്യക്തികളുടെ സമഗ്രമായ ആരോഗ്യ രേഖകള് ഇ ഹെല്‍ത്ത് പദ്ധതി നടപ്പിലാക്കിയ ആശുപത്രികളില് ലഭ്യമാകുന്നതിനാല് തുടര് ചികിത്‌സ മികവുറ്റ രീതിയില് നിര്‍ണയിക്കാന് സാധിക്കുന്നു. രോഗികള്‍ക്ക് തങ്ങളുടെ ചികില്‍സാ സംബന്ധിയായ രേഖകള് കൊണ്ടുനടക്കേണ്ട ആവശ്യവും ഇല്ലാതാകുന്നു. ഇതുവഴി കേരളത്തിലെ സര്‍ക്കാര് ആരോഗ്യരംഗത്ത് ഡിജിറ്റല് ഹെല്‍ത്ത് സംവിധാനം നടപ്പില്‍വരുന്നു.


KSRTC | മണ്ഡലകാലത്ത് അയ്യപ്പഭക്തർക്ക് കൈത്താങ്ങായി ആനവണ്ടി ഓടും; പമ്പ മുതൽ ത്രിവേണി വരെ സൗജന്യ ഷട്ടിൽ സർവ്വീസ്; പമ്പയിലവസാനിക്കുന്ന ദീർഘദൂര സർവ്വീസുകളും ഇനി ത്രിവേണി വരെ; നീട്ടിയ സർവ്വീസിന് അധിക ചാർജും ഈടാക്കില്ല; കോർപ്പറേഷന്റെ സ്വന്തം ചെലവിൽ അയ്യപ്പഭക്തർക്കായി വണ്ടിയോടിക്കാനൊരുങ്ങി ടോമിൻ തച്ചങ്കരി - MarunadanMalayali.com\nNovember 02, 2018 | 08:04 PM IST | Permalink\nതിരുവനന്തപുരം: നിലയ്ക്കൽ മുതൽ പമ്പ വരം നേരത്തെ കെഎസ്ആർടിസി ബസ് ചാർജ് കൂടിയ നിരക്കിൽ ഈടാക്കുന്നു എന്നത് വലിയ വിവാദങ്ങൾക്ക് വഴിവെച്ചിരുന്നു. എന്നാൽ ഇപ്പോൾ ഹൈക്കോടതി നിർദ്ദേശം അനുസരിച്ച് മണ്ഡലപൂജ മകരവിളക്ക് സീസണിൽ ത്രിവേണി മുതൽ പമ്പ കെഎസ്ആർടിസി ബസ് സ്റ്റേഷൻ വരെ സൗജന്യ ഷട്ടിൽ സർവ്വീസ് നടത്താൻ ഒരുങ്ങുകയാണ് കെഎസ്ആർടിസി. കെഎസ്ആർടിസിയുടെ വലിയ ലാഭത്തിൽ പ്രവർത്തിച്ചിരുന്ന സെക്ടറിലാണ് ഇപ്പോൾ സൗജന്യ സർവ്വീസ് നടത്താൻ കെഎസ്ആർടിസി തീരുമാനിച്ചിരിക്കുന്നത്.\nനിലയ്ക്കൽ നിന്നും പമ്പ ത്രിവേണി വരെ സർവ്വീസ് നടത്തിയിരുന്ന സാധാരണ നിലയിൽ തന്നെ ത്രിവേണി വരെ പോകും. എന്നാൽ മറ്റ് പട്ടണങ്ങളിൽ നിന്നും വരുന്ന ദീർഘദൂര സർവ്വീസുകൾ പമ്പയിലെ കെഎസ്ആർടിസി ഡിപ്പോ വരെയാണ് നേരത്തെ സർവ്വീസ് നടത്തിയിരുന്നത്. എന്നാൽ ഈ സ്ഥിതിയിൽ ചെറിയ മാറ്റമാണ് ഇപ്പോൾ വരുത്തുന്നത്. ദീർഘദൂര സർവ്വീസുകൾ ത്രിവേണി വരെ സർവ്വീസ് നടത്തി യാത്രക്കാരെ ഇറക്കിയ ശേഷം പമ്പ സ്റ്റാൻഡിലേക്ക് തിരികെ വന്ന് വണ്ടി പാർക്ക് ചെയ്യും. ഈ സർവ്വീസിൽ പമ്പയിൽ നിന്ന് ത്രിവേണിയിലേക്ക് അധിക ചാർജ് ഈടാക്കുകയില്ലെന്നും കെഎസ്ആർടിസി അറിയിച്ചു.\nഇതിന് പുറമേയാണ് ത്രിവേണി പമ്പ ബസ് സ്റ്റേഷനിൽ സൗജന്യ സർവ്വീസ് നടത്താൻ തീരുമാനിച്ചിരിക്കുന്നത്.കോർപ്പറേഷന് ഇതിലൂടെ വരുന്നത് വൻ സാമ്പത്തിക നഷ്ടമാണെങ്കിലും മണ്ഡല മകരവിളക്ക് മഹോത്സവത്തിന്റെ ഈ വർഷത്തെ പ്രത്യേകത മനസ്സിലാക്കി കോർപ്പറേഷന്റെ സ്വന്തം ഫണ്ടിൽ നിന്നും തുക മുടക്കിയാണ് സൗജന്യമായി സർവ്വീസ് നടത്തുന്നതെന്ന് സിഎംഡി ടോമിൻ ജെ തച്ചങ്കരി അറിയിച്ചു.\nനിലയ്ക്കൽ - പമ്പ റൂട്ടിലെ കെഎസ്ആർടിസി നിരക്കിന് ഹൈക്കോടതിയുടെ അംഗീകാരം കഴിഞ്ഞ ദിവസം ലഭിച്ചിരുന്നു. 40 രൂപ എന്ന നിരക്ക് കൂടുതലാണെന്ന് ചൂണ്ടിക്കാട്ടി സമർപ്പിക്കപ്പെട്ട ഹർജികൾ ഹൈക്കോടതി തള്ളിയിരുന്നു. ഈ വർഷം9രൂപയാണ് കെഎസ്ആർടിസി നിരക്ക് വർധിപ്പിച്ചത്. ഇതോടൊപ്പം, സ്വകാര്യവാഹനങ്ങൾ നിലയ്ക്കൽ വരെ മാത്രമേ പ്രവേശിപ്പിക്കൂ എന്ന ദേവസ്വം ബോർഡ് തീരുമാനത്തിനെതിരെ സമർപ്പിച്ച ഹർജികളും കോടതി തള്ളിയിരുന്നു. പമ്പ വഴിമാറി ഒഴുകിയതുമൂലം സ്വകാര്യവാഹനങ്ങൾ കടത്തിവിടാൻ സാധിക്കാത്ത സ്ഥിതിവിശേഷമുണ്ടെന്നും കോടതി വിലയിരുത്തി. നിലയ്ക്കലിൽ നിന്ന് സ്വകാര്യ വാഹനങ്ങൾ കടത്തി വിടേണ്ടെന്നും കോടതി വ്യക്തമാക്കിയിരുന്നു.\nതീർത്ഥാടകർക്ക് 24 മണിക്കൂർ ചെയിൻ ബസുമായി കെഎസ്ആർടിസി രംഗത്തെത്താൻ തീരുമാനിച്ചിരുന്നു.മണ്ഡല മകരവിളക്ക് തീർത്ഥാടനകാലത്ത് ശബരിമലയിലേക്കുള്ള തീർത്ഥാടകരുടെ സൗകര്യാർത്ഥം കെ.എസ്.ആർ.ടി.സി വിപുലമായ സൗകര്യങ്ങൾ ഏർപ്പെടുത്തിയിട്ടുണ്ട്.ഓരോ മിനിട്ട് ഇടവിട്ട് നോൺ എ.സി ബസ്സുകളും രണ്ട് മിനിട്ട് ഇടവിട്ട് എ.സി ബസ്സുകളും ഉൾപ്പെടെ ആകെ 250 ബസ്സുകളാണ് ഈ വർഷം ചെയിൻ സർവീസിനായി ക്രമീകരിച്ചിട്ടുള്ളത്.\nഇത്തവണ കെ.എസ്.ആർ.ടി.സി മാത്രമാണ് നിലയ്ക്കലിൽ നിന്ന് പമ്പയിലേക്ക് സർവീസ് നടത്തുന്നത്. അതുകൊണ്ട് നിലയ്ക്കൽ-പമ്പ റൂട്ടിൽ 24 മണിക്കൂറും കെ.എസ്.ആർ.ടി.സി യുടെ ചെയിൻ സർവീസുകൾ ഉണ്ടായിരിക്കും. ഇതിനായി 10 ഇലക്ട്രിക് ബസ്സുകളുൾപ്പെടെ ആവശ്യാനുസരണം കെ.എസ്.ആർ.ടി.സി ബസ്സുകൾ സജ്ജീകരിക്കും. എ.സി ബസ്സുകളും നോൺ എ.സി ബസ്സുകളും ഇതിൽ ഉൾപ്പെടും. നവംബർ 16 മുതൽ നിലയ്ക്കൽ-പമ്പ റൂട്ടിൽ തുടച്ചയായി സർവീസ് ആരംഭിക്കും. ഇലക്ട്രിക് ബസ്സുകൾക്ക് കിലോമീറ്ററിന് നാല് രൂപ ചെലവ് വരും. മണിക്കൂറിൽ 80 കിലോമീറ്റർ വേഗതയിൽ ഈ ബസ്സുകൾ ഓടിക്കും.\nനിലയ്ക്കലും പമ്പയിലും കെ.എസ്.ആർ.ടി.സി വക പെയ്ഡ് ക്ലോക്ക് റൂം സംവിധാനം ഉണ്ടായിരിക്കും. കെ.എസ്.ആർ.ടി.സി യുടെ വാലിഡ് ടിക്കറ്റ് ഉള്ളവർക്ക് ഈ സൗകര്യം ലഭിക്കും. 24 മണിക്കൂറിനാണ് ക്ലോക്ക് റൂം ഫീസ് നിശ്ചയിക്കുന്നത്. പരമാവധി 48 മണിക്കൂർ വരെ നിശ്ചിത തുക അടച്ച് ലഗ്ഗേജുകൾ ഇവിടെ സൂക്ഷിക്കാം. അതിനുശേഷം വരുന്ന ഓരോ ദിവസത്തിനും അധികതുക നൽകണം. നിലയ്ക്കലിൽ 900 പുതിയ ശുചിമുറികൾ നിർമ്മിക്കുമെന്നും 15000 വാഹനങ്ങൾക്കുള്ള പാർക്കിങ് സൗകര്യം തയ്യാറാക്കിയിട്ടുണ്ടെന്നും ദേവസ്വം ബോർഡ് കോടതിയെ അറിയിച്ചു. നിലയ്ക്കലിൽ 900 പുതിയ കക്കൂസുകൾ സ്ഥാപിക്കും. നിലയ്ക്കലിൽ 15000 വാഹനങ്ങൾ പാർക്കുചെയ്യുന്നതിനുള്ള സൗകര്യം ഒരുക്കിയിട്ടുണ്ടെന്നും ദേവസ്വം ബോർഡ് കോടതിയെ അറിയിച്ചു.


emalayalee.com - ബിറ്റ്‌കോയിന്റെ നാള്‍വഴികള് (ഭാഗം-2: ഡോ. മാത്യു ജോയ്‌സ്)\nബിറ്റ്‌കോയിന്റെ നാള്‍വഴികള് (ഭാഗം-2: ഡോ. മാത്യു ജോയ്‌സ്)\nEMALAYALEE SPECIAL 01-Jan-2018\n2017 ബിറ്റ്‌കോയിന്റെ അശ്വമേധ വര്‍ഷമായിരുന്നു. പിന്നാലെ മറ്റു ക്രിപ്‌റ്റോ കറന്‍ന്‍സികളും പടയോട്ടമായിരുന്നു. പ്രത്യേകിച്ചും 2017 ന്റെ അവസാന മാസങ്ങളിലാണ് ബീറ്റ്‌കോയിന്റെ അഭൂതപൂര്‍വ്വമായ വിലവര്‍ദ്ധന കണ്ട് ലോകം ക്രിപ്‌റ്റോ കറന്‍സികളിലേക്ക് ശ്രദ്ധിക്കാന് തുടങ്ങിയതു തന്നെ. ബിറ്റ് കോയിന്റെ വില ഒരുസമയത്ത് 2000% ത്തിനടുത്ത് വരെ ഉയര്‍ന്നതായിരുന്നു.\nഡിസമ്പര് 15 ന്, 17,925 ഡോളര് എന്ന വിലയില് നിന്നിരുന്ന ബിറ്റ്‌കോയിന്, വില കുത്തനെ ഇടിഞ്ഞ് 13,000 ഡോളറിലേക്ക് കൂപ്പുകുത്തിയപ്പോള് ഈ കുമിള പൊട്ടിയോ എന്ന് പലരും ആശങ്കപ്പെട്ടു. എന്നാല് താമസിയാതെ ആ ഉലച്ചിലിനെ തരണം ചെയ്ത് ബിറ്റ്‌കോയിന് തരംഗം തുടര്‍ന്നു കൊണ്ടേയിരിക്കുന്നു.\nഈ അനിശ്ചിതാവസ്ഥ (്ീഹമമേഹശ്യേ) തന്നെയാണ്. ക്രിപ്‌റ്റോകറന്‍സികളുടെ അടിസ്ഥാനതത്വമെന്ന് മനസിലായിവരുന്നതേയുളളു. ഒരു വാര്‍ത്ത ശ്രദ്ധിച്ചാല്ലും!\n''ബിറ്റ്‌കോയിന് അടക്കമുള്ള വിര്‍ച്വല് കറന്‍സികള് കൈകാര്യം ചെയ്യുന്നതില് മുന്നറിയിപ്പുമായി ധനകാര്യമന്ത്രാലയം. വിര്‍ച്വല് കറന്‍സികള്‍ക്ക് യാതൊരു നിയമ പരിരക്ഷയുമില്ല. അതിനാല് സ്വന്തം ഉത്തരവാദിത്വത്തില് മാത്രമെ അവ വിനിമയം ചെയ്യാന് പാടുള്ളുവെന്നും ധനമന്ത്രാലയം അറിയിച്ചു. ബിറ്റ്‌കോയിന് അടക്കമുള്ളവയുടെ വിലയില് ഉറപ്പുകളൊന്നും നല്‍കാനില്ലെന്നും മന്ത്രാലയം വ്യക്തമാക്കുന്നു. ഇത്തരത്തിലുള്ള പദ്ധതികളിലെ നിക്ഷേപം എപ്പോള് വേണമെങ്കിലും തകര്‍ച്ച യിലേക്കു കൂപ്പുകുത്താം. വിര്‍ച്വല് കറന്‍സികള് കൈവശമുള്ളവര്‍ക്ക് ഇതിനകം മൂന്നു തവണ മുന്നറിയിപ്പു നല്‍കിയിട്ടുണ്ട്. കറന്‍സികള് കൈവശം വയ്ക്കാന് ആര്‍ക്കും അനുവാദം നല്‍കിയിട്ടില്ലെന്നു റിസര്‍വ് ബാങ്ക് വ്യക്തമാക്കിയിട്ടുണ്ടെണ്ടന്നും ധനകാര്യ മന്ത്രാലയം വിശദീകരിച്ചു. കഴിഞ്ഞിടെ കനത്ത കുതിപ്പുണ്ടായതോടെയാണ് ബിറ്റ്‌കോയിന് ഇത്രയധികം വില്‍പ്പനയുണ്ടണ്ടായത്.\nഒരു വ്യക്തിയോ, ഒന്നിലധികം വ്യക്തികളോ വിവര സാങ്കേതിക വിദ്യ ഉപയോഗിച്ചു സൃഷ്ടിച്ചെടുത്ത വെര്‍ച്വല് കറന്‍സിയാണ് ബിറ്റ്‌കോയിന്. കംപ്യട്ടര് ശ്രുംഘല വഴി ഇന്റര്‍നെറ്റിലൂടെ മാത്രം ഒഴുകിയെത്തുന്ന പണം. രഹസ്യ നാണയങ്ങള് അഥവാ ക്രിപ്‌റ്റോ കറന്‍സികള് എന്നറിയപ്പെടുന്ന ഡിജിറ്റല് കറന്‍സികളില് ബിറ്റ്‌കോയിനാണ് പ്രസിദ്ധം. ബിറ്റ്‌കോയിന് ഉള്‍പ്പെടെയുള്ള ക്രിപ്‌റ്റോകറന്‍സികള്‍ക്ക് ഇന്‍ഡ്യയില് അംഗീകാരമില്ല.\nഔദ്യോഗിക മധ്യവര്‍ത്തികളെയും കേന്ദ്ര ബാങ്കുകളെയും ഒഴിവാക്കി, രാജ്യങ്ങളുടെ പരമാധികാരം നിഷ്പ്രഭമാക്കി ലോകത്തെവിടെയും പണമിടപാടുകള് സാധ്യമാകുന്നതാണു ബിറ്റ്‌കോയിന്റെ സവിശേഷത. ഇത് ആശങ്കകള്‍ക്കും വഴിതുറന്നിട്ടുണ്ടണ്ട്. കേന്ദ്ര ബാങ്കുകള് പോലും സ്വായത്തമാക്കാന് വെമ്പല് കൊള്ളുന്ന ബ്ലോക്ക്‌ചെയിന് സാങ്കേതിക വിദ്യയാണ് ബിറ്റ്‌കോയിന്റെ പിന്നില് പ്രവര്‍ത്തിക്കുന്നത്.\nസ്വിഫ്റ്റ്, വയര്‍ട്രാന്‍സ്ഫര്, മൊബൈല് വാലറ്റുകള്, ആര്‍ടിജിഎസ് എന്നിങ്ങനെ സകലവിധ ഇലക്ട്രോണിക് പണമിടപാടു ശ്രുംഘലകളെയും ഒഴിവാക്കി കാലതാമസവും ഫീസുകളും ഇല്ലാതെയാണ് ബിറ്റ്‌കോയിന് പ്രവര്‍ത്തനം. അയയ്ക്കുന്നവരുടെയും സ്വീകരിക്കുന്നവരുടെയും വിവരങ്ങള് പൂര്‍ണ്ണ രഹസ്യമായി വച്ചുകൊണ്ടണ്ട് ഉപജ്ഞാതാക്കളെപ്പോലെതന്നെ ഇടപാടുകാര്‍ക്കും അജ്ഞാതരായി തുടരാം.”\n(മലയാള മനോരമ ഡിസംബര് 28)\nക്രിപ്‌റ്റോകറന്‍സികള് പ്രവര്‍ത്തിക്കുന്നത് ബ്ലോക്ക്‌ചെയിന് സംവിധാന ത്തിലാണെന്ന് പറഞ്ഞിരുന്നുവല്ലാ.\nബ്ലോക്ക്‌ചെയിന് എന്നാല് എന്താണ്?\nമണി ചെയിന്‍പോലെ ഏതോ തട്ടിപ്പു വിദ്യയായിരിക്കാം – ഈ ബ്ലോക്ക്‌ചെയിന് എന്നാണ് മിക്കവാറും ധരിച്ചു വച്ചിരിക്കുന്നത്. എന്നാല് ഇതൊരു സാധാരണ സംഭവമല്ല. സെതാഷി നകാമാട്ടോ എന്ന പേരിലുളള (തൂലികാനാമം പോലെ) ഒരാളോ ഒരുകൂട്ടം ആളുകളോ ചേര്‍ത്ത് അതിവിദഗ്ദ്ധമായി സൃഷ്ടിച്ചെടുത്ത ഒരു ഇന്റര്‍നെറ്റ് സംവിധാനമാണ് ബ്ലോക്ക്‌ചെയിന്. ബിറ്റ്‌കോയിന് കൈവശമുള്ളവര്‍ക്ക് അതുപയോഗിക്കുന്നതിന്, കൊടുക്കല് വാങ്ങലുകള്‍ക്ക് ഒരു മൊബൈല് ആപ്പിലൂടെയോ കമ്പ്യൂട്ടര് പ്രോഗ്രാമിലൂടെയോ ഉപയോഗിക്കാന് ഒരു പേഴ്‌സ്‌പോലെ ബിറ്റ്‌കോയിന് വാലറ്റ് ഉണ്ടായിരിക്കും.\nസാധാരണക്കാരായ നമ്മള് വിവരങ്ങള് ശേഖരിച്ചുവയ്ക്കാനോ, മറ്റൊരാള്‍ക്കു ട്രാന്‍സ്ഫര് ചെയ്യാനോ, മറ്റു കമ്പനികളുടെ ഡേറ്റാബേസ് ഉപയോഗിക്കുന്നു. നമ്മുടെ രഹസ്യ വിവരങ്ങള് (ബാങ്ക് അക്കൗണ്ട് പോലെയുള്ളവ) ആ കമ്പനികള്‍ക്ക് അവരുടെ സിസ്റ്റത്തില് സേവ് ചെയ്യാന് സാധിക്കും. ഇതിനു വിപരീതമായി, ഈ കമ്പനികളെ വിശ്വാസമില്ലാത്തതിനാല്, തങ്ങളുടെ സ്വകാര്യ വിവരങ്ങള് മറ്റാര്‍ക്കും കാണാനോ പങ്കിടാനോ സാധിക്കാത്ത വിധം സുരക്ഷിതമാക്കുന്ന സാങ്കേതിക വിദ്യയാണ് ബ്ലോക്ക് ചെയിന്.\nപ്രത്യേക സോഫ്റ്റ്‌വെയര് മുഖേന എന്‍ക്രിപ്റ്റ് ചെയ്ത് അന്താ രാഷ്ട്രതലത്തില് പതിനായിരക്കണക്ക് ഡിജിറ്റല് വോള്‍ട്ടുകളില് (കമ്പ്യൂട്ടര് ശ്രുംഘല) ഇന്റര്‍നെറ്റു വഴി ശേഖരിച്ചു വയ്ക്കുന്നു. നമ്മുടെ സ്വന്തം കമ്പ്യൂട്ടറില് ആരെങ്കിലും കയറി ഹായ്ക്കു ചെയ്താല് പോലും ആ വിവരങ്ങള് നശിപ്പിക്കാമെന്നല്ലാതെ, ശരിയായ രീതിയില് വായിച്ചെടുക്കാന് കഴിയില്ല. എന്നാല് ഇതേ വിവരങ്ങള് സുരക്ഷിതമായി പല സ്ഥലങ്ങളിലുള്ള കമ്പ്യൂട്ടറുകളില് സ്റ്റോറു ചെയ്തു കിടക്കുകയും ചെയ്യും.\nബ്ലോക്ക്‌ചെയിന് എന്നു പറയുന്നത് വലിയ ഒരു കണക്കു പുസ്തകം പോലെ പ്രവര്‍ത്തിക്കുന്ന നെറ്റ്‌വര്‍ക്ക് ശ്രുംഘലയാണ്. ബിറ്റ്‌കോയിന് ഉപയോഗിച്ചുള്ള ഓരോ കൊടുക്കല് വാങ്ങലുകളും അപ്പപ്പോള് രേഖപ്പെടുത്തുന്നതിനാല്, ബിറ്റ്‌കോയിന്റെ ഉടമസ്ഥര്‍ക്ക് തത്സമയം പരിശോധിച്ച് ഉറപ്പു വരുത്താവുന്നതാണ്. ഡിജിറ്റല് സിഗ്നേച്ചര് (ഉശഴശമേഹ ശെഴിമൗേൃല) മുഖേന സുരക്ഷിതമായിരിക്കുന്നതിനാല്, ഉപഭോക്താക്കള്‍ക്ക് പൂര്‍ണ്ണ നിയന്ത്രണമുള്ള സംവിധാനമാണിത്. അതുകൊണ്ടണ്ട് തട്ടിപ്പുകളോ, മറ്റു ചാര്‍ജ്ജുകളോ, ഉപയോഗിക്കുന്നവരുടെ വിവരങ്ങളുടെ സാങ്കേതിക മോഷണങ്ങളോ നടക്കാന് സാധ്യത തീരെയില്ലെന്നു പറയാം.\nതുടക്കത്തില് ഈ സാതേികവിദ്യ ബിറ്റ്‌കോയിന് ഉപയോഗത്തിനുവേണ്ടി വിഭാവന ചെയ്തതായിരുന്നെങ്കിലും, മറ്റു ക്രിപ്‌റ്റോകറന്‍സികള്‍ക്കും അതിലും ഉയര്‍ന്ന പ്രയോഗിക തലങ്ങളിലും ബ്ലോക്ക്‌ചെയിന് വിദ്യ വിപ്ലവപരമായി അംഗീകരിക്കപ്പെട്ടു കൊണ്ടണ്ടിരിക്കുന്നു.\nഓരോ പത്തു മിനിറ്റിലും സ്വയമേ ഓഡിറ്റു ചെയ്യുന്ന സംവിധാനമുള്ള ഈ വിദ്യ സ്വയം ബാലന്‍സ് ചെയ്യപ്പെടുന്നതാണ്. ഇങ്ങനെ ഓരോ പത്തു മിനിറ്റിലും നടക്കുന്ന ഇടപാടുകളുടെ ഒരുഗ്രൂപ്പിനെ ''ബ്ലോക്ക്'' എന്നറിയപ്പെടുന്നു. ഇതുപോലെ തുടര്‍ന്നുകൊണ്ടേയണ്ടിരിക്കുന്ന സാങ്കേതികവിദ്യയാണ് ബ്ലോക്ക് ചെയിന് എന്നു ലളിതമായി മനസ്സിലാക്കിയാല് മതി.\nഇതുമൂലം നടക്കുന്ന ഇടപാടുകള് വളരെ സുതാര്യമാണെന്നു മാത്രമല്ല, ഇതി ലേക്ക് കള്ളരേഖകള് തിരുകിക്കയറ്റാനോ, ഡ്യൂപ്ലിക്കേറ്റ് ചെയ്യപ്പെടാനോ സാധ്യമാകാത്ത കോഡുകളാല് സുരക്ഷിതമാക്കപ്പെട്ടതുമാണ്.\nബിറ്റ്‌കോയിര് പോലെയുളള ക്രിപ്‌റ്റോ കറന്‍സിളുടെ പ്രവര്‍ത്തന രീതിയെപ്പ റ്റിയുളള ആധികാരികമായ ഒരു പഠനപരമ്പര മാത്രമാണിത്. ഷെയര് മാര്‍ക്കറ്റിലോ ഊഹക്കച്ചവടങ്ങളിലോ സംഭവിക്കുന്നതിലും ഉയര്‍ന്ന ലാഭനഷ്ടങ്ങള് സംഭവിക്കാവുന്ന ഒരു അദ്യശ്യമായ കറന്‍സി വ്യവസ്ഥയായതിനാല്, ഇവയുടെ വാങ്ങലുകള്, വില്പനകള് എന്നിവ ഉപഭോക്താക്കള് സ്വന്തം ഉത്തരവാദിത്വത്തില് മാത്രം നടത്തേണ്ടണ്ടതാണ്. (തുടരും)\nDirector, Board Secretary IAPC\nExec. Editor, JaiHind Vartha


ആശങ്കയൊഴിയാതെ രാജ്യം,ആകെ കൊവിഡ് ബാധിതര് അരക്കോടി കവിഞ്ഞു - Pravasishabdam\nHome News National ആശങ്കയൊഴിയാതെ രാജ്യം,ആകെ കൊവിഡ് ബാധിതര് അരക്കോടി കവിഞ്ഞു\nദില്ലി: രാജ്യത്ത് കൊവിഡ് ബാധിതരുടെ എണ്ണം അരക്കോടി പിന്നിട്ടു. ഇന്നലെ 97,894 പുതിയ കേസുകള് റിപ്പോര്‍ട്ട് ചെയ്തു. ഇതോടെ ആകെ രോഗബാധിതരുടെ എണ്ണം 51,18,254 ആയി.1132 മരണങ്ങളും പുതിയതായി റിപ്പോര്‍ട്ട് ചെയ്തു. ചികില്‍സയില് കഴിയുന്നവരുടെ എണ്ണം 10 ലക്ഷം കവിഞ്ഞു. രോഗബാധിതരുടെ എണ്ണത്തില് നേരിയ കുറവുണ്ടായ തിങ്കളാഴ്ചത്തെ കണക്കുകള് ശാശ്വതമല്ലെന്ന് വ്യക്തമാക്കും വിധം കേസുകളുടെ എണ്ണം കുത്തനെ കൂടുകയാണ്. ഇന്നലെ റിപ്പോര്‍ട്ട് ചെയ്തത് 97,894 പുതിയ കേസുകളാണ്. ആകെ രോഗബാധിതരുടെ എണ്ണം 51, 18, 254 ആയി ഉയര്‍ന്നു. 1132 മരണങ്ങളും റിപ്പോര്‍ട്ട് ചെയ്തു.\nഇതോടെ മൊത്തം മരണ സംഖ്യ 83,198 ആയി ഉയര്‍ന്നു.40, 25,080 പേരാണ് രോഗമുക്തി നേടിയത്. എന്നാല് അതേസമയം രോഗത്തെ തുടര്‍ന്ന് ചികിത്സയില് കഴിയുന്നവരുടെ എണ്ണം 10 ലക്ഷം പിന്നിടുകയും ചെയ്തിട്ടുണ്ട്. 10,09,976 പേര് ചികിത്സയില് കഴിയുന്നുവെന്നാണ് കേന്ദ്ര ആരോഗ്യ മന്ത്രാലയം അറിയിച്ചത്.ഏറ്റവും കൂടുതല് കേസ് സ്ഥിരീകരിക്കുന്ന മഹാരാഷ്ട്രയില് 23,365 കേസുകളാണ് റിപ്പോര്‍ട്ട് ചെയ്തത്. രാജ്യതലസ്ഥാനമായ ദില്ലിയില് ഏറ്റവും ഉയര്‍ന്ന പ്രതിദിന കോവിഡ് കേസുകള് റിപ്പോര്‍ട്ട് ചെയ്തത് ഇന്നലെയായിരുന്നു, 4,473. ദില്ലിയില് 33 ശതമാനം പേര്‍ക്കും ആന്റി ബോഡീസ് രൂപപ്പെട്ടുവെന്നാണ് റിപ്പോര്‍ട്ട്. സെറോ സര്‍വേ സാമ്പിളുകളുടെ പ്രാഥമിക വിലയിരുത്തലിലാണ് ഇക്കാര്യം വ്യക്തമായത്.\nPrevious articleസിസി ടിവി ദൃശ്യങ്ങള് പുറത്ത് വിടട്ടെ, സര്‍ക്കാരിനെ വെല്ലുവിളിച്ച് അനില് അക്കര എംഎല്‍എ\nNext articleആശങ്കയോടെ കേരളം: സംസ്ഥാനത്ത് ഇന്ന് 4531 പേർക്ക് കോവിഡ് സ്ഥിരീകരിച്ചു


സ്‌കൂളുകള് നാളെ തുറക്കും; ജില്ലാതല പ്രവേശനോത്സവം വെച്ചൂരില്\n31 May, 2018 06:56:03 PM\nഅക്കാദമിക ആക്ഷന് പ്ലാന് പ്രഖ്യാപനം യോഗത്തില് നടത്തും\nകോട്ടയം: മദ്ധ്യവേനല് അവധി കഴിഞ്ഞ് ജില്ലയിലെ സ്‌കൂളുകള് നാളെ തുറക്കും. നവ വിദ്യാര്‍ത്ഥികളെ വരവേല്‍ക്കുന്നതിനുളള പ്രവേശനോത്സവത്തിന്‍റെ ജില്ലാതല ഉദ്ഘാടനം വെച്ചൂര് ദേവി വിലാസം ഹൈസ്‌ക്കൂളില് സി.കെ ആശ എം.എല്.എ നിര്‍വവഹിക്കും. ജില്ലാ പഞ്ചായത്ത് പ്രസിഡന്‍റ് സഖറിയാസ് കുതിരവേലി അദ്ധ്യക്ഷത വഹിക്കും. പുതിയ വിദ്യാര്‍ത്ഥികളെ ജില്ലാ പഞ്ചായത്ത് വൈസ് പ്രസിഡന്‍റ് മേരി സെബാസ്റ്റ്യന് സ്വീകരിക്കും. ജില്ലാ പഞ്ചായത്ത് വിദ്യാഭ്യാസ സ്റ്റാന്റിംഗ് കമ്മിറ്റി ചെയര്‍മാന് അഡ്വ. സണ്ണി പാമ്പാടി ഹൈടെക് ക്ലാസ് മുറികള് ഉദ്ഘാടനം ചെയ്യും. പഠനോപകരണങ്ങളുടെ വിതരണം വൈക്കം വൈക്കം ബ്ലോക്ക് പഞ്ചായത്ത് പ്രസിഡന്‍റ് എം. വൈ ജയകുമാരി നിര്‍വ്വഹിക്കും.\nവെച്ചൂര് ഗ്രാമപഞ്ചായത്ത് പ്രസിഡന്റ് പി. ശകുന്തള, ജില്ലാ പഞ്ചായത്തംഗങ്ങളായ കെ. കെ രഞ്ജിത്ത്, പി. സുഗതന്, കയര് ക്ഷേമനിധി ബോര്‍ഡ് ചെയര്‍മാന് കെ. കെ. ഗണേശന് തുടങ്ങിയവര് സംസാരിക്കും. വിദ്യാഭ്യാസ മന്ത്രിയുടെ സന്ദേശം ചടങ്ങില് വായിക്കും. പുതിയ വര്‍ഷത്തെ അക്കാദമിക ആക്ഷന് പ്ലാന് പ്രഖ്യാപനവും നടത്തും. ജില്ലാ വിദ്യാഭ്യാസ ഉപഡയറക്ടര് കെ.കെ. അരവിന്ദാക്ഷന് സ്വാഗതവും ഹെഡ്മിസ്ട്രസ് പി.എസ് നൂര്‍ജിഹാന് നന്ദിയും പറയും.